

Sekcia služieb zamestnanosti

**Vyhodnotenie**

**uplatňovania aktívnych opatrení na trhu práce**

**za rok 2023**

máj 2024

**OBSAH**

[1 AKTÍVNA POLITIKA TRHU PRÁCE - NÁSTROJ ZNIŽOVANIA NEROVNOVÁHY NA TRHU PRÁCE 6](#_Toc173741536)

[1.2 Aktívne opatrenia na trhu práce 13](#_Toc173741537)

[1.2.1 Zvyšovanie zamestnateľnosti 13](#_Toc173741538)

[1.2.2 Zvyšovanie zamestnanosti 13](#_Toc173741539)

[1.2.3 Udržanie existujúcich pracovných miest 14](#_Toc173741540)

[1.3 Využívanie aktívnych opatrení trhu práce v roku 2023 14](#_Toc173741541)

[2 VYHODNOTENIE ČINNOSTI INFORMAČNÝCH A  SPROSTREDKOVATEĽSKÝCH SLUŽIEB ZA ROK 2022 V PÔSOBNOSTI ÚSTREDIA A ÚRADOV - § 32, § 42 ZÁKONA O SLUŽBÁCH ZAMESTNANOSTI 15](#_Toc173741542)

[2.1 Vyhodnotenie činnosti úradov 15](#_Toc173741543)

[2.1.1 Spolupráca so zamestnávateľmi 15](#_Toc173741544)

[2.1.2 Kontakt so zamestnávateľmi 16](#_Toc173741545)

[2.1.3 Výberové konania 16](#_Toc173741546)

[2.1.4 Burzy práce a informácií 16](#_Toc173741547)

[2.1.6 Európske služby zamestnanosti /EURES/ pre zamestnávateľov – NP SHP II. 18](#_Toc173741548)

[2.1.7 Výberové pohovory pre záujemcov o prácu v krajinách EÚ/EHP 18](#_Toc173741549)

[2.2 Sprostredkovanie zamestnania 19](#_Toc173741550)

[2.3 Informačné a poradenské služby pre uchádzačov o zamestnanie a záujemcov o zamestnanie 19](#_Toc173741551)

[2.4 Európske služby zamestnanosti /EURES/ pre uchádzačov o zamestnanie, záujemcov o zamestnanie a nezamestnaných 20](#_Toc173741552)

[2.5 Projekty úradov v rámci partnerstiev 21](#_Toc173741553)

[3 VYHODNOTENIE UPLATŇOVANIA AKTÍVNYCH OPATRENÍ TRHU PRÁCE NA PODPORU ZAMESTNATEĽNOSTI 21](#_Toc173741554)

[3.1 Náhrada časti cestovných výdavkov UoZ, ktoré súvisia s absolvovaním vstupného pohovoru alebo VK u zamestnávateľa, alebo s účasťou na skupinovom sprostredkovaní zamestnania, ktoré organizuje ústredie alebo úrad na území SR pre zamestnávateľa, alebo pre zamestnávateľa z členského štátu EÚ - § 32 ods. 11 písm. d) zákona o službách zamestnanosti 21](#_Toc173741555)

[3.2 Informačné a poradenské služby pri voľbe povolania - § 42 ods. 2 písm. a zákona o službách zamestnanosti 21](#_Toc173741556)

[3.3 Odborné poradenské služby – § 43 zákona o službách zamestnanosti 22](#_Toc173741557)

[3.4 Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj - § 52 zákona o službách zamestnanosti 26](#_Toc173741558)

[3.5 Príspevok na rekvalifikačný kurz (REPAS+) - § 54 ods. 1 písm. d) zákona o službách zamestnanosti 29](#_Toc173741559)

[3.6 Príspevok na kompetenčný kurz (KOMPAS+) podľa § 54 ods. 1 písm. d) zákona o službách zamestnanosti 32](#_Toc173741560)

[3.7 Národný projekt Nestrať prácu – vzdelávaj sa podľa § 54 ods. 1 písm. d) zákona o službách zamestnanosti 35](#_Toc173741561)

[4 VYHODNOTENIE UPLATŇOVANIA AKTÍVNYCH OPATRENÍ TRHU PRÁCE ZAMERANÝCH NA ZVÝŠENIE ZAMESTNANOSTI 38](#_Toc173741562)

[4.1 Príspevok na vytvorenie nového pracovného miesta - § 53d zákona o službách zamestnanosti 38](#_Toc173741563)

[4.2 Umiestňovací príspevok - § 19a zákona o sociálnej ekonomike 38](#_Toc173741564)

[5 VYHODNOTENIE UPLATŇOVANIA AOTP ZAMERANÝCH NA UDRŽANIE ZAMESTNANOSTI (UDRŽANIE EXISTUJÚCICH PRACOVNÝCH MIEST) 39](#_Toc173741565)

[5.1 Príspevok na dochádzku za prácou - § 53 zákona o službách zamestnanosti 39](#_Toc173741566)

[5.2 Príspevok na podporu mobility za prácou - § 53a zákona o službách zamestnanosti 40](#_Toc173741567)

[5.3 Príspevok na činnosť pracovného asistenta - § 59 zákona o službách zamestnanosti 42](#_Toc173741568)

[5.4 Príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov - § 60 zákona o službách zamestnanosti 43](#_Toc173741569)

[5.5 Vyrovnávací príspevok - § 19b zákona o sociálnej ekonomike 44](#_Toc173741570)

[6 PROJEKTY A PROGRAMY - § 54 ZÁKONA O SLUŽBÁCH ZAMESTNANOSTI 45](#_Toc173741571)

[6.1 Národné projekty realizované podľa § 54 zákona v rámci Operačného programu Ľudské zdroje zamerané na zavedenie záruky pre mladých nezamestnaných ľudí (UoZ), ktorí patria k NEET, zvýšenie zamestnanosti, zamestnateľnosti a účasti mladých ľudí na trhu práce - Prioritná os 2: Iniciatíva na podporu zamestnanosti mladých ľudí 45](#_Toc173741572)

[6.1.1 Národný projekt „Prax pre mladých“ 45](#_Toc173741573)

[6.2 Národné projekty realizované podľa § 54 zákona v rámci operačného programu Ľudské zdroje zamerané na podporu zvýšenia zamestnateľnosti a zamestnanosti s  dôrazom na dlhodobo nezamestnaných, nízko kvalifikovaných, starších ľudí a zdravotne postihnuté osoby - Prioritná os 3: Zamestnanosť 48](#_Toc173741574)

[6.2.1 Národný projekt „Spoločne hľadáme prácu II“ 48](#_Toc173741575)

[6.2.2 Národný projekt „Cesta na trh práce 3“ 58](#_Toc173741576)

[6.2.3 Národný projekt „Individualizované poradenstvo pre znevýhodnených UoZ” 58](#_Toc173741577)

[6.2.4 Projekt „Pomáhame odídencom – poradenstvo“ 60](#_Toc173741578)

[6.2.5 Národný projekt „Podpora zamestnanosti“ 60](#_Toc173741579)

[6.2.6 Národný projekt „Aktivácia znevýhodnených UoZ“ 70](#_Toc173741580)

[6.3 Národné projekty realizované podľa § 54 zákona v rámci Operačného programu Ľudské zdroje – Prioritná os 8: REACT – EÚ 75](#_Toc173741581)

[6.3.1 Národný projekt „Chyť sa svojej šance“ 75](#_Toc173741582)

[6.4 Projekty realizované podľa § 54 zákona o službách zamestnanosti, financované zo štátneho rozpočtu Slovenskej republiky 84](#_Toc173741583)

[6.4.1 Motivačný interný projekt pre mladých do 29 rokov „Buď aktívny, zamestnaj sa“ 84](#_Toc173741584)

[6.4.2 Motivačný interný projekt pre dlhodobo evidovaných „Zvýšenou aktivitou k zamestnaniu“ 84](#_Toc173741585)

[6.4.3 Projekt „Pomáhame odídencom“ 85](#_Toc173741586)

[6.4.4 Projekt „Podpora udržania pracovných návykov - PUPN“ 91](#_Toc173741587)

[6.4.5 Projekt „Podpora obcí zasiahnutých zemetrasením“ 95](#_Toc173741588)

Zoznam použitých skratiek a symbolov

|  |  |
| --- | --- |
| AČ | aktivačná činnosť |
| ADZ | agentúra dočasného zamestnávania |
| AOTP | aktívne opatrenia na trhu práce |
| APTP | aktívna politika trhu práce |
| ADZ | agentúra dočasného zamestnávania |
| AP | absolventská prax |
| APZ | agentúra podporovaného zamestnávania |
| BI | burza informácií |
| BP | burza práce |
| BPaI | burzy práce a informácií |
| BSK | Bratislavský samosprávny kraj |
| CCP | celková cena práce |
| ČR | Česká republika |
| DEN | dlhodobo nezamestnaný občan |
| DNO | dlhodobo nezamestnaný občan |
| DN UoZ | dlhodobo nezamestnaný uchádzač o zamestnanie |
| DS | dobrovoľnícka služba |
| EHP | európsky hospodársky priestor |
| ES | Európske spoločenstvo |
| ESF | Európsky sociálny fond |
| eurES | Európske služby zamestnanosti |
| EÚ | Európska únia |
| eur/eur/eur | mena euro |
| FO | fyzická osoba |
| HDP | hrubý domáci produkt |
| HP | hromadné prepúšťanie |
| CHP/CHD | chránené pracovisko / chránená dielňa |
| IAP | individuálny akčný plán |
| IaPS služby | informačné a poradenské služby |
| IP | integračný podnik |
| IPS | informačno – poradenské stredisko |
| ISCED | medzinárodná klasifikácia vzdelávania |
| ISTP | integrovaný systém typových pozícií |
| IT | informačné technológie |
| MEN | miera evidovanej nezamestnanosti |
| MN | miera nezamestnanosti |
| MH SR | Ministerstvo hospodárstva SR |
| ministerstvo | Ministerstvo práce, sociálnych vecí a rodiny SR |
| MK SR | Ministerstvo kultúry SR |
| MSP | malé a stredné podniky |
| MUoZ | Mladý uchádzač o zamestnanie (do 29 rokov) |
| NARMSP | Národná agentúra pre rozvoj malého a stredného podnikania |
| NEET | mladí ľudia, vedení v evidencii UoZ úradov, ktorí nie sú zamestnaní, nepokračujú v procese vzdelávania, ani sa nezúčastňujú na odbornej príprave (not in employment, education or training) |
| NFP | nenávratný finančný príspevok |
| NKK | národná koordinačná kancelária |
| NP | národný projekt |
| OECD | Organizácia pre ekonomickú spoluprácu a rozvoj |
| OP ĽZ | operačný program Ľudské zdroje |
| OPS | odborné poradenské služby |
| RO pre OP ĽZ | riadiaci orgán pre OP ĽZ - M SR |
| OZP | občan so zdravotným postihnutím |
| OZPSPTP | bčan so zdravotným postihnutím so sťaženým prístupom na trh práce |
| p. b. | percentuálny bod |
| PN | práceneschopnosť |
| PM | pracovné miesto |
| PO | právnická osoba |
| PS | Program Slovensko 2021 - 2027 |
| PPDUoZOPV | priemerný podiel disponibilných UoZ na obyvateľstve v produktívnom veku |
| projekt PZSŽ | projekt „Pracuj, zmeň svoj život“ |
| SHR | súkromne hospodáriaci roľník |
| SK NACE rev 2. | štatistická klasifikácia ekonomických činností |
| SOŠ | stredná odborná škola |
| SP | sociálny podnik |
| SR | Slovenská republika |
| spol. s r.o. | spoločnosť s ručením obmedzeným |
| ŠR ŠR | štátny rozpočet Slovenskej republiky |
| ŠÚ SR | Štatistický úrad Slovenskej republiky |
| SŠ | stredná škola |
| SZ | služby zamestnanosti |
| SZČ | samostatná zárobková činnosť |
| SZČO | samostatne zárobkovo činná osoba |
| SZÚ | sprostredkovanie zamestnania za úhradu |
| TMS | Targeted Mobility Scheme – finančná podpora mobility |
| TP | trh práce |
| UoZ | uchádzač o zamestnanie |
| Úrad | úrad práce, sociálnych vecí a rodiny |
| Ústredie | Ústredie práce, sociálnych vecí a rodiny |
| VK | výberové konanie |
| VPM | voľné pracovné miesto |
| VSZ | Verejné služby zamestnanosti |
| VŠ | vysoká škola |
| VzPrTP | vzdelávanie a príprava pre trh práce |
| Z. z. | zbierka zákonov |
| Zákonník práce | zákon č. 311/2001 Z. z. - Zákonník práce |
| zákon o službách zamestnanosti/ zákon | zákon č. 5/2004 Z. z. o službách zamestnanosti a o z mene a doplnení niektorých zákonov v znení neskorších predpisov |
| ZAZ | zvýšená aktivita k zamestnaniu |
| ZoZ | záujemca o zamestnanie |
| ZUoZ | znevýhodnený uchádzač o zamestnanie |
| ZP | zdravotné postihnutie |
| ZŠ | základná škola |

# 1 AKTÍVNA POLITIKA TRHU PRÁCE - NÁSTROJ ZNIŽOVANIA NEROVNOVÁHY NA TRHU PRÁCE

Slovenská republika bude v blízkej budúcnosti čeliť na trhu práce dvom hlavným výzvam, a to demografickým zmenám a nedostatku pracovníkov. Demografické zmeny a starnutie populácie sa prejavia v rastúcom počte ľudí odkázaných na dlhodobú starostlivosť a služby zdravotníctva. Ani jeden z týchto sektorov nie je pripravený na dlhodobé poskytovanie potrebných služieb. Druhým faktorom demografických zmien je v blízkej budúcnosti klesajúci počet ľudí v ekonomicky aktívnom veku. Napr. len slovenský automobilový priemysel bude potrebovať tisícky nových pracovných síl. Ako uviedol prezident Zväzu automobilového priemyslu SR Alexander Matušek pre agentúru SITA dňa 19. 4. 2024 *„dve automobilky zo západu Slovenska by v najbližšom období chceli prijať približne štyritisíc ľudí, Volvo pri Košiciach spolu s dodávateľmi minimálne 12 tisíc. Ďalších štyritisíc až šesťtisíc pracovníkov by mohla zhltnúť nová baterkáreň pri Šuranoch“.* Možno hovoriť o 20 až 25 tisícoch pracovných miestach, ktoré Slovensko v horizonte najbližších dvoch rokov potrebuje obsadiť. Celý sektor sa pritom už teraz borí s nedostatkom kvalifikovanej pracovnej sily a snaží sa ju získať aj za hranicami Slovenska. *„Naše stanovisko je také, že najlepší zamestnanec je pre nás slovenský zamestnanec, pretože ten je tu etablovaný, má tu svoju rodinu a môžeme na ňom dlhodobo stavať, keďže kvalifikácia stojí nesmierne finančné prostriedky,"* zdôraznil Matušek.

Dôsledkom naznačeného vývoja na pracovnom trhu bude, že bude nutné zapájať do zamestnanosti osoby najviac vzdialené od trhu práce, najmä dlhodobo nezamestnaných, ľudí z rómskych osád, bývajúcich v najmenej rozvinutých okresoch a zdravotne postihnutých. Legislatíva a postupy zapájania týchto znevýhodnených osôb, najmä však viacnásobne znevýhodnených, je ďaleko za potenciálom.

Jeden z kľúčových strategických rámcov pre oblasť aktívnej politiky trhu práce v súčasnom období je dokument Ministerstva práce, sociálnych vecí a rodiny Slovenskej republiky (ďalej aj „MPSVR SR“ alebo „ministerstvo“) *„Strategické priority rozvoja zamestnanosti v Slovenskej republike s výhľadom do roku 2030“ (SPRZ 2030)*. Dokument je súčasťou Národného strategického rámca aktívnej politiky trhu práce v rámci programového obdobia 2021 – 2027 so zreteľom na usmernenia politiky zamestnanosti, ktoré bude ministerstvo implementovať spolu s relevantnými partnermi na národnej úrovni, vrátane Ústredia a úradov práce, sociálnych vecí a rodiny. Jeho prostredníctvom sú vytvorené predpoklady na naplnenie kritérií základnej tematickej podmienky vyplývajúcej z návrhu európskej legislatívy pre oblasť európskych štrukturálnych a investičných fondov s názvom *„Národný strategický rámec aktívnej politiky trhu práce“*. Jedným z kritérií splnenia tejto základnej tematickej podmienky je, aby sa navrhovanie, implementácia, monitorovanie a preskúmavanie politík, vykonávali v úzkej spolupráci so zainteresovanými stranami.

Strategické priority rozvoja zamestnanosti v SR 2030 predstavujú širší tematický rámec pre ďalšie stratégie v oblasti aktívnej politiky trhu práce v programovom období 2021 – 2027. Z nich prvou je *„Akčný plán na ďalšie posilnenie integrácie dlhodobo nezamestnaných na trh práce v Slovenskej republike s výhľadom do roku 2030“*, ktorý predstavuje reakciu Slovenskej republiky na odporúčanie Rady EÚ z 15. februára 2016, týkajúce sa integrácie dlhodobo nezamestnaných do trhu práce a tiež reakciu na špecifické odporúčania Rady EÚ pre Slovensko z predchádzajúcich rokov (Country Specific recommendations - CSR). Druhou stratégiou je *„Národný plán posilnenia Záruky pre mladých ľudí v Slovenskej republike s výhľadom do roku 2030“* vypracovaný na základe odporúčania Rady (EÚ) z 30. októbra 2020 o moste k pracovným miestam – posilnení Záruky pre mladých ľudí, a ktorým sa nahrádza odporúčanie Rady (EÚ) z 22. apríla 2013 o zavedení záruky pre mladých ľudí (2020/C 372/01).

Zároveň je potrebné uviesť, že na národnej úrovni Strategické priority rozvoja zamestnanosti 2030 nadväzujú najmä na *Programové vyhlásenia vlády SR*, *Národnú stratégiu zamestnanosti SR do roku 2020 -* schválenú uznesením vlády SR č. 665 zo 17. decembra 2014, *Stratégiu hospodárskej politiky SR do roku 2030 -* schválenú uznesením vlády SR č. 300 z 27. júna 2018, *Akčný plán inteligentného priemyslu Slovenskej republiky* - schválený uznesením vlády SR č. 461 z 10. októbra 2018, *Stratégiu celoživotného vzdelávania a poradenstva na roky 2021-2030 -* schválenú uznesením vlády SR č. 678 zo dňa 24. novembra 2021, *Akčný plán k Stratégii celoživotného vzdelávania a poradenstva na roky 2022 – 2024 -* schválený uznesením vlády SR č. 275 z 20. apríla 2022, *Stratégiu rovnosti, inklúzie a participácie Rómov do roku 2030 -*  schválenú uznesením vlády SR č. 181, zo dňa 7. apríla 2021, prípadne ďalšie dokumentu strategického významu pre Slovensko. S odkazom na *Plán obnovy a odolnosti SR* uvádzame, že skutočná pomoc trhu práce, ekonomike a jej dlhodobý vývoj budú závisieť od toho, aké štrukturálne zmeny Slovenská republika, spolu s investíciami, vykoná. Prostredníctvom *Plánu obnovy a odolnosti* sa Slovensko zaviazalo, že do roku 2026 príjme ďalšie reformy, ktoré zvýšia kvalitu života v rôznych oblastiach, vrátane opatrení, ktoré dlhodobo odporúča Európska komisia. Reformy, ako aj investície podľa *Plánu obnovy a odolnosti,* sú zabezpečované od roku 2021 do roku 2026 a MPSVR SR predpokladá ich výrazný sekundárny vplyv na rozvoj zamestnanosti a zlepšenie situácie na trhu práce v Slovenskej republike.

Kľúčové výzvy pre rozvoj zamestnanosti v hodnotenom období roka 2023 s presahom na najbližšie obdobie, boli

* pandémia COVID -19 a jej dopady na zamestnanosť,
* zelená a digitálna transformácia – alternatívne dopady priemyslu 4.0 a štrukturálne zmeny

v ekonomike,

* zlepšenie služieb zamestnanosti,
* vzdelávanie pre potreby trhu práce,
* znevýhodnené skupiny na trhu práce.



Aj v roku 2023 sa AOTP realizovali predovšetkým prostredníctvom programov a projektov, financovaných zo zdrojov Európskeho sociálneho fondu (ďalej len „ESF“), spolufinancovaných zo štátneho rozpočtu Slovenskej republiky (ďalej aj „ŠR“), aj keď príprava nových projektov a poskytovanie niektorých príspevkov bolo poznačené končiacim sa obdobím čerpania zdrojov ESF z operačného programu Ľudské zdroje a dosť rozpačitým prechodom na nový operačný program Slovensko 2021 - 2027 (poznačené aj politickou situáciou v Slovenskej republike).

Ku koncu roka 2023 sa skončilo oprávnené obdobie 2014 - 2020 pre desať programov, vrátane OP ĽZ. Prijímatelia euro zdrojov museli dovtedy uhradiť výdavky na svoje projekty dodávateľom. Podľa nariadenia Európskeho parlamentu a Rady EÚ z 29. februára 2024 a národnej legislatívy bude prebiehať deklarovanie výdavkov na Európsku komisiu prioritne v tomto roku (2024), pričom lehotu predĺžila až do 31. júla 2025. Finálna úroveň čerpania bude známa po uzatvorení programového obdobia na základe predloženia záverečných účtov, ktoré budú predložené Európskej komisii najneskôr do 15. februára 2026. Program Ľudské zdroje, v réžii riadiaceho orgánu – MPSVR SR, zo schváleného objemu skoro 3 miliardy eur minul 2,8 miliardy eur, čo je 93,6 % z uvedenej sumy.

Slovensko získalo v roku 2021 prostriedky z iniciatívy REACT-EU, ktoré Európska komisia vyčlenila na podporu eliminovania dopadov pandémie. Celková dodatočná alokácia REACT-EU pre Slovensko dosiahla vyše 722 miliónov eur. K 29. februáru 2024 boli schválené prostriedky zo zdrojov EÚ vo výške takmer 595 miliónov eur, čo je čerpanie na úrovni cez 82 % pridelenej sumy. Európska komisia v rámci schválených flexibilít tiež umožnila presunutie nevyužitých zdrojov eurofondov na financovanie riešenia vplyvov krízy v súvislosti s vojnou na Ukrajine (FAST CARE), a to v troch operačných programoch s celkovou presunutou alokáciou zhruba 340 miliónov eur. Čerpanie týchto prostriedkov ku koncu februára 2024 dosiahlo skoro 280 miliónov eur, teda viac ako 82 %.

Úlohou aktívnej politiky trhu práce v hodnotenom období bolo predovšetkým vytvárať priestor pre uľahčenie prechodu a skrátenie doby prechodu občanov z nezamestnanosti do pracovného procesu, resp. samostatnej zárobkovej činnosti (ďalej aj „SZČ“) a prostredníctvom špecifických programov udržiavať a zvyšovať schopnosť ľudí pracovať a nájsť si miesto na trhu práce (ďalej aj „TP“). APTP sa realizuje cez opatrenia, programy, projekty a aktivity, ktoré uchádzačom o zamestnanie (ďalej aj „UoZ“) uľahčujú prístup na TP, aj prostredníctvom aktívnych opatrení trhu práce (ďalej aj „AOTP“), najmä znevýhodneným UoZ. AOTP napomáhajú aj rozvoju podnikania a SZČ, podporujú rast odborných spôsobilostí UoZ, záujemcov o zamestnanie (ďalej len „ZoZ“), ako aj zamestnancov, podporujú vytváranie nových pracovných miest (ďalej aj „PM“) a udržiavanie existujúcich PM a zamestnancov na týchto podporovaných PM, a tiež podporujú investorov. Právny rámec tvorí zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“). Od 1. 1. 2023 pribudol aj zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov (ďalej len „zákon o sociálnej ekonomike“), v rámci ktorého príspevky poskytované podľa § 19a - umiestňovací príspevok a § 19b – vyrovnávací príspevok sa považujú za aktívne opatrenia na trhu práce (§19c ods. 6 tohto zákona).

V roku 2023 bolo na AOTP vyčerpaných celkom **188 473 799 eur**, z toho bolo **59 656 258** **eur čerpaných zo ŠR SR** (vrátane 15 % spolufinancovania NP z ESF). Podiel finančných prostriedkov ŠR SR tak tvoril **46,31 %** všetkých vynaložených zdrojov na AOTP.

Oproti predošlému roku 2022, kedy bolo čerpanie na úrovni **122 127 439** **eur**, došlo k nárastu v čerpaní finančných prostriedkov o **66 346 360 eur**, t. j. nárast o **54,33 %**.

Medziročné nárasty v čerpaní finančných prostriedkov na AOTP vykazujú dlhodobejší trend v aktívnej politike na trhu práce (okrem poklesu v roku 2021 oproti roku 2020 spôsobeného epidémiou Covid-19), ktorého hlavnú príčinu vidíme v postupnom zatraktívňovaní výšky niektorých príspevkov v rámci národných projektov, aby bol zo strany zamestnávateľov vytvárajúcich pracovné miesta vyššia stimulácia ich záujmu o príspevky. Nie menej významným faktorom je rast výšky príspevkov naviazaných na celkovú cenu práce, počítanú z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje. Tu taktiež dlhodobo dochádza k nárastu výšky CCP, napr. medzi rokmi 2017 – 2024 sa celková cena práce zvyšovala priemerne o 7,1 %.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Roky** | **2017 - 2018** | **2018 - 2019** | **2019 - 2020** | **2020 - 2021** | **2021 - 2022** | **2022 - 2023** | **Nárast za obdobie 2017 – 2023**  (v %) | **Priemerný medziročný nárast**  (v %) |
| **Medziročný rozdiel CCP** (v %) | 6,38 | 8,13 | 3,01 | 6,75 | 8,20 | 10,05 | **50,62** | **7,1** |

Vyjadrené v absolútnych číslach, narástla CCP v roku 2023 oproti roku 2017 **o 633,03 eur**, t. j. o viac ako polovicu (50,62%).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Roky** | **2017** | **2018** | **2019** | **2020** | **2021** | **2022** | **2023** | **Nárast za obdobie 2017-2023** | **%** |
| **CCP vypočítaná z priemernej mzdy v hospodárstve SR za 1.- 3.Q.** (v Eur) | 1 250,59 | 1 330,36 | 1 438,52 | 1 481,78 | 1 581,83 | 1 711,61 | 1 883,62 | **633,03** | **50,62** |

Medziročné prírastky v úrovni CCP vidno na nasledujúcom grafe.

Príspevky AOTP sa v hodnotenom roku 2023 poskytovali viacmenej len v režime príspevkov z dobiehajúcich zdrojov ESF realizovaných ako programy a projekty podľa § 54 zákona o službách zamestnanosti. Zo štátneho rozpočtu sa financovali len príspevky na ktoré je právny nárok, ak neboli kryté zo zdroja ESF. Išlo o obligatórne príspevky, a to podľa § 19b – vyrovnávací príspevok v zmysle zákona o sociálnej ekonomike a podľa § 53 - Príspevok na dochádzku za prácou, § 53a - Príspevok na podporu mobility za prácou, § 59 - Príspevok na činnosť pracovného asistenta a § 60 - Príspevok na úhradu prevádzkových nákladov chránenej dielne alebo chráneného pracoviska (ďalej aj „CHD/CHP“) v zmysle zákona o službách zamestnanosti. Ostatné príspevky vyplývajúce zo zákona o službách zamestnanosti, na ktoré nie je právny nárok, ako sú príspevky podľa § 49 - Príspevok na samostatnú zárobkovú činnosť, § 50 - Príspevok na podporu zamestnávania znevýhodneného UoZ, § 51 - Príspevok na vykonávanie absolventskej praxe, § 52 - Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj, 53b - Príspevok na dopravu do zamestnania, § 56 - Príspevok na zriadenie chránenej dielne alebo chráneného pracoviska, § 56a - Príspevok na udržanie občana so zdravotným postihnutím v zamestnaní a podľa § 57 - Príspevok občanovi so zdravotným postihnutím na samostatnú zárobkovú činnosť, sa v hodnotenom období nepodporovali vôbec, a to z dôvodu vydaného pokynu generálneho riaditeľa ústredia na základe príkazu ministra PSVR ešte z apríla 2020 na zastavenie uzatvárania všetkých nových dohôd na príspevky AOTP na poskytnutie ktorých nie je zo zákona právny nárok. Tento zákaz platil aj počas celého roka 2023.

Vo všeobecnosti je potrebné uviesť, že AOTP a v ich rámci poskytované finančné príspevky, sú z makroekonomického hľadiska len doplnkovým prostriedkom zmierňovania nerovnováhy na TP v SR. Ich podiel v porovnaní s hrubým domácim produktom sa viacročne pohybuje len vo výške okolo 0,1 až 0,2 % hrubého domáceho produktu v stálych cenách. V roku 2023 bol, podľa zverejnených údajov Štatistického úradu SR (revidované dáta - stav k 19. 4. 2024), hrubý domáci produkt vo výške 93 994,6 mil. eur. Čerpanie finančných prostriedkov na AOTP za rok 2023 vo výške 188 473 799 eur, tak predstavuje podiel na úrovni 0,2 % HDP.

Za rok 2023 bol priemerný počet disponibilných UoZ vedených v evidencii úradov práce, sociálnych vecí a rodiny na úrovní 147 886 osôb a ich podiel na obyvateľstve v produktívnom veku predstavoval v priemere 4,05 % za celý rok 2023. Nebolo by korektné v tomto ukazovateli porovnávať uvedené čísla s rokom 2022, nakoľko od 1. 1. 2023 sa nezamestnanosť počíta nie z ekonomicky aktívneho obyvateľstva ale z obyvateľstva v produktívnom veku (produktívny vek 15 - 64 rokov).

S prihliadnutím na výzvy, ktoré rok 2023 priniesol, možno konštatovať, že oblasť zamestnanosti bola úspešná a kondícia TP sa postupne zotavovala ešte z postcovidovej traumy. Okrem zdrojov použitých v rámci AOTP, k priaznivému vývoju nezamestnanosti, premietnutému do zníženej miery nezamestnanosti prispeli aj stabilizačné opatrenia vlády SR pre ceny energií.

Realizácia AOTP aj v hodnotenom období roku 2023 bola ovplyvňovaná existujúcimi a novými nariadeniami komisie (EÚ), zmenami v schémach štátnej a minimálnej pomoci, končiacim starým a začínajúcim novým programovým obdobím a s tým súvisiacimi zmenami pravidiel pre poskytovanie štátnej pomoci a minimálnej pomoci v prípadoch, ak prijímateľmi príspevkov boli podniky vykonávajúce hospodársku činnosť.

Z hľadiska množstva pracovných miest rozhodujúci podiel na ich tvorbe stále majú malé a stredné podniky (MSP), aj keď ich počet, ako zamestnávateľov, v posledných rokoch vykazuje mierny pokles, čo možno pripísať na účet Covid - 19.

**1.1 Štátna pomoc podnikom**

**Pomoc poskytnutá malým a stredným podnikom** (MSP)

Celkový podiel štátnej pomoci poskytnutej v roku 2023 malým a stredným podnikom (MSP) vo výške **70,53 mil. eur** tvoril **92,15%** z celkovej poskytnutej štátnej pomoci poskytnutej ústredím.

|  |  |  |  |  |  |
| --- | --- | --- | --- | --- | --- |
| **Pomoc podnikom** | **Celková štátna pomoc** (v mil. eur) | | | **76,54** | **podiel** (v%) |
| **z toho MSP** | **Pomoc pre mikropodniky** | **473** | 27,75 | 36,26 |
| **Pomoc pre malé podniky** | 280 | 31,39 | 41,01 |
| **Pomoc pre stredné podniky** | 24 | 11,39 | 14,88 |
| **Pomoc pre veľké podniky** | | 48 | 6,01 | 7,85 |

**Štátna pomoc poskytnutá na vzdelávanie**

V roku 2023 neboli vynaložené žiadne nové finančné prostriedky (poskytnutá pomoc) v rámci štátnej pomoci na podporu vzdelávania v súlade s čl. 31 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy. Prebiehalo však dočerpávanie finančných prostriedkov na vzdelávacie projekty (PSA Slovakia, s. r. o. a VW Slovakia, a. s), ktoré boli zazmluvnené v predchádzajúcich rokoch.

|  |  |  |  |  |
| --- | --- | --- | --- | --- |
| **Pomoc na vzdelávanie** | **Celková pomoc na vzdelávanie** (v mil. eur) | | **3,26** | **%** |
| **z toho** | ústredie / zákon o službách zamestnanosti[[1]](#footnote-1) | 3,26 mil. | 100 |
| **Forma pomoci** | nenávratný finančný príspevok | | | |

**Štátna pomoc poskytnutá na podporu zamestnanosti**

Celková pomoc na podporu zamestnanosti v rámci ústredia bola poskytnutá v súhrnnom objeme **76,54 mil. eur**, z toho **16,52 mil. eur** bolo zo štátneho rozpočtu, pričom pomoc bola poskytnutá **825 oprávneným prijímateľom pomoci**.

V porovnaní s rokom 2022 sa pomoc v roku 2023 súhrnne znížila **o 274,50 mil. eur**, tzn. o **78,19 %.**

|  |  |  |  |  |
| --- | --- | --- | --- | --- |
| **Pomoc na zamestnanosť** | **Celková pomoc na zamestnanosť** (v mil. eur) | | **76,54** | v **%** |
| z toho | Ústredie PSVR / zákon o službách zamestnanosti / zákon o sociálnej ekonomike | 73,88 | 96,52 |
| Ústredie PSVR / individuálne opatrenia investičnej pomoci | 2,66 | 3,48 |

**Štátna pomoc poskytnutá na zamestnanosť v zmysle nariadenia Komisie (EÚ) č. 651/2014**

Štátna pomoc v roku 2023 poskytnutá na podporu zamestnanosti v zmysle nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy bola poskytnutá v celkove výške **73,88 mil. eur** z toho **13,84 mil. eur** **zo štátneho rozpočtu**, celkom **817 oprávneným prijímateľom** a bola poskytnutá v rámci nasledujúcich schém pomoci:

* Schéma štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v znení dodatku č. 2 - **SA. 101576**, na základe ktorej bola v roku 2023 poskytnutá pomoc súhrnne v celkovej výške **29,41 mil. eur**, pre **392** oprávnených prijímateľov.
* Schéma štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v znení dodatku č. 3 - **SA. 107348**, podľa ktorej bola v roku 2023 poskytnutá pomoc súhrnne v celkovej výške **43,77 mil. eur,** pre **358** oprávnených prijímateľov.
* Schéma štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v znení dodatku č. 4 - **SA. 110863**, v zmysle ktorej bola v roku 2023 poskytnutá pomoc súhrnne v celkovej výške **0,7 mil. eur**, pre **67** oprávnených prijímateľov.

Kým štátna pomoc na podporu zamestnanosti v roku 2022 predstavovala v úhrne čiastku **70,62 mil. eur**, jej zvýšenie o**3,26 mil. eur** v roku 2023 predstavuje **nárast o 4,41 %**.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Pomoc poskytnutá v zmysle čl. 22, 32 - 35 nariadenia Komisie (EÚ) č. 651/2014** | **Podľa typu podniku** (v mil. eur) | | | | | | **Počet príjemcov** | | **73,88** | | **podiel**  (v %) |
| z toho | MSP | Mikropodniky | | | 473 | | 27,75 | | 37,56 | |
| Malé podniky | | | 280 | | 31,39 | | 42,49 | |
| Stredné podniky | | | 24 | | 11,39 | | 15,42 | |
| Veľké podniky | | | | 40 | | 3,35 | | 4,53 | |
| **Podľa NUTS II** | | | | **Podľa NUTS III** | |  | | **73,88** | | **podiel**  (v %) |
| z toho | **Bratislavský kraj** | | Bratislavský kraj | | 51 | | 2,84 | | 3,84 | |
| **Západné Slovensko** | | Trnavský kraj | | 68 | | 5,04 | | 6,83 | |
| Trenčiansky kraj | | 112 | | 12,24 | | 16,56 | |
| Nitriansky kraj | | 66 | | 3,93 | | 5,32 | |
| **Stredné Slovensko** | | Žilinský kraj | | 156 | | 15,10 | | 20,44 | |
| Banskobystrický kraj | | 134 | | 15,57 | | 21,07 | |
| **Východné Slovensko** | | Prešovský kraj | | 103 | | 7,12 | | 9,64 | |
| Košicky kraj | | 127 | | 12,04 | | 16,3 | |
| **Forma pomoci** | Nenávratný finančný príspevok (ESF + štátny rozpočet) | | | | | | | | | | |

V hodnotenom období roku 2023 bolo v rámci Schémy štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v znení dodatku č. 2 SA. 101576 uzatvorených **438 dohôd** a podporených **3 129 uchádzačov o zamestnanie.**

V rámci Schémy štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v znení dodatku č. 3 SA. 107348 uzatvorených **749 dohôd** a podporených **2 624 uchádzačov o zamestnanie.**

V rámci Schémy štátnej pomoci na podporu vzdelávania a pomoci na prijímanie do zamestnania a zamestnávanie znevýhodnených zamestnancov a zamestnancov so zdravotným postihnutím v znení dodatku č. 4 SA. 110863 uzatvorených 68 dohôd a podporených **153 uchádzačov o zamestnanie.**

**Poskytnutá investičná pomoc investorom**

Investičná pomoc je poskytovaná výlučne ústredím, pričom pomoc investorom je poskytovaná len zo štátneho rozpočtu na podporu zamestnanosti a vzdelávania zamestnancov[[2]](#footnote-2). Z celkovej poskytnutej regionálnej investičnej pomoci investorom bola v roku 2022 poskytnutá investičná pomoc vo forme príspevku na vytvorenie nového pracovného miesta na základe zákona č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov celkom **8 investorom** vo výške **2,66 mil. eur**, ktorí vytvorili **216 nových pracovných miest udržaných 1 rok** a **150 nových pracovných miest udržaných 2 roky**.

Porovnaním rokov 2022 a 2023 sa poskytnutá investičná pomoc vo forme príspevku na vytvorenie nového pracovného miesta v roku 2022 zvýšila **o 1,06 mil. eur**, čo predstavuje nárast poskytnutia investičnej pomoci oproti roku 2021 **o 60,15 %** z celkovej výšky príspevku na novovytvorené pracovné miesto vyplatenej v roku 2022.

V rámci realizácie schválených investičných zámerov prijímateľov investičnej pomoci bol príspevok poskytovaný výlučne na vytváranie nových pracovných miest. Predstavuje regionálnu podporu na stimulovanie strategických investícií do znevýhodnených regiónov a tvorbu nových pracovných miest v Slovenskej republike. Príjemcovia investičnej pomoci sú povinní vytvoriť a udržať nové pracovné miesta minimálne po dobu 5 rokov. Vláda SR kladie dôraz na znižovanie regionálnych rozdielov a stabilizovanie trhu práce v rámci celej Slovenskej republiky.

V roku 2023 vláda SR schválila poskytnutie investičnej pomoci, ktorá sa bude poskytovať aj v roku 2024 **pre 11 spoločností**. Spoločnostiam bola schválená investičná pomoc vo forme úľavy na dani z príjmu, dotácie na obstaraný dlhodobý hmotný a nehmotný majetok, pričom spoločnosti majú vytvoriť spolu **1 622 nových pracovných miest**.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Výška investičnej pomoci v roku 2023** | **Podľa typu podniku** (v mil. eur) | | | | **2,66** | | **Podiel**  (v **%)** | | **Počet príjemcov** | |
| z toho | MSP | Mikropodniky | | | 0 | | 0 | | 0 |
| Malé podniky | | | 0 | | 0 | | 0 |
| Stredné podniky | | | 0 | | 0 | | 0 |
| Veľké podniky | | | | 2,66 | | 100 | | 8 |
| **Podľa NUTS II** (v mil. eur) | | | **Podľa NUTS III**  (v mil. eur) | **2,66** | | **Podiel**  (v %) | | **Počet príjemcov** | |
| z toho | **Bratislavský kraj** | | Bratislavský kraj | | 0 | | 0 | | 0 |
| **Západné Slovensko** | | Trnavský kraj | | 0 | | 0 | | 0 |
| Trenčiansky kraj | | 0,06 | | 2,25 | | 1 |
| Nitriansky kraj | | 0 | | 0 | | 0 |
| **Stredné Slovensko** | | Žilinský kraj | | 0,16 | | 6,01 | | 1 |
| Banskobystrický kraj | | 0,2 | | 7,52 | | 2 |
| **Východné Slovensko** | | Košický kraj | | 1,9 | | 71,44 | | 2 |
| Prešovský kraj | | 0,34 | | 12,78 | | 2 |
| **Forma pomoci** | Nenávratný finančný príspevok (ESF + štátny rozpočet) | | | | | | | | | |

Zo strany ústredia bola poskytnutá investičná pomoc vo forme príspevku na vytvorenie nového pracovného miesta **8** **veľkým podnikom** v celkovej výške **2,66 mil. eur.**

**Centrálne schvaľované projekty**

V roku 2023 neboli vypracované a predložené na schválenie do Hodnotiacej komisie na posudzovanie, hodnotenie a odporúčanie na schvaľovanie predložených projektov a programov podľa § 54 zákona č. 5/2004 Z. z. o službách zamestnanosti žiadne regionálne alebo pilotné projekty podľa § 54 ods. 1 písm. c, d, g a ani neboli vytvorené žiadne nové finančné záväzky (poskytnutá štátna alebo minimálna pomoc). Uskutočňovalo sa len dočerpanie finančných prostriedkov na vzdelávacie projekty automobiliek PSA Slovakia, s. r. o. a VW Slovakia, a. s., ktoré boli kontrahované v predchádzajúcich rokoch.

## 1.2 Aktívne opatrenia na trhu práce

Jednotlivé AOTP tak, ako sú ustanovené v zákone o službách zamestnanosti a taktiež v zákone o sociálnej ekonomike, možno pracovne členiť podľa ich zamerania na opatrenia a príspevky zvyšujúce zamestnateľnosť UoZ (intervencie do osoby UoZ ZoZ), zvyšujúce zamestnanosť podporou vytvárania nových PM (intervencie smerom k zamestnávateľom aj SZČO) a opatrenia a príspevky podporujúce udržanie existujúcich PM (intervencie smerom k zamestnávateľom).

### 1.2.1 Zvyšovanie zamestnateľnosti

AOTP orientované na ponukovú stránku trhu práce, t. j. na rozvoj potenciálu pracovnej sily a zvyšovanie jej zamestnateľnosti a pracovnej mobility, sú:

* poskytovanie náhrady častí cestovných výdavkov UoZ, ktoré súvisia s absolvovaním vstupného pohovoru alebo výberového konania (ďalej len „VK“) u zamestnávateľa (§ 32 ods. 12 písm. d) zákona o službách zamestnanosti),
* informačné a poradenské služby (§ 42 zákona o službách zamestnanosti),
* odborné poradenské služby (§ 43 zákona o službách zamestnanosti),
* vzdelávanie a príprava pre TP UoZ (§ 46 zákona o službách zamestnanosti),
* príspevok na podporu rekvalifikácie uchádzača o zamestnanie (46a zákona o službách zamestnanosti),
* príspevok na vykonávanie absolventskej praxe (§ 51 zákona o službách zamestnanosti),
* príspevok na aktivačnú činnosť formou menších obecných služieb pre obec alebo formou menších služieb pre samosprávny kraj (§ 52 zákona o službách zamestnanosti),
* príspevok na rekvalifikačný kurz UoZ (§ 54 zákona o službách zamestnanosti),
* príspevok na kompetenčný kurz UoZ (§ 54 zákona o službách zamestnanosti),
* príspevok na vzdelávanie ZoZ (§ 54 zákona o službách zamestnanosti).

### 1.2.2 Zvyšovanie zamestnanosti

AOTP orientované na stimulovanie dopytu po pracovnej sile najmä formou poskytovania príspevkov zamestnávateľom a UoZ na vytváranie nových PM, sú:

* sprostredkovanie zamestnania (§ 32 zákona o službách zamestnanosti),
* príspevok na SZČ (§ 49 zákona o službách zamestnanosti),
* príspevok na zamestnávanie znevýhodneného UoZ (§ 50 zákona o službách zamestnanosti),
* príspevok na vytvorenie nového PM (§ 53d zákona o službách zamestnanosti),
* umiestňovací príspevok (§ 19a zákona o sociálnej ekonomike),
* projekty a programy (§ 54 zákona o službách zamestnanosti),
* príspevok na zriadenie chránenej dielne a chráneného pracoviska (§ 56 zákona o službách zamestnanosti),
* príspevok občanovi so ZP na SZČ (§ 57 zákona o službách zamestnanosti).

### 1.2.3 Udržanie existujúcich pracovných miest

AOTP zamerané na podporu udržania zamestnancov v zamestnaní, udržania existujúcich PM a predchádzanie zrušenia PM alebo hromadného prepúšťania zamestnancov, sú:

* vzdelávanie a príprava pre TP zamestnanca (§ 47 a § 54 zákona o službách zamestnanosti),
* príspevok na dochádzku za prácou (§ 53 zákona o službách zamestnanosti),
* príspevok na podporu mobility za prácou (§ 53a zákona o službách zamestnanosti),
* príspevok na dopravu do zamestnania (§ 53b zákona o službách zamestnanosti),
* vyrovnávací príspevok (§ 19b zákona o sociálnej ekonomike),),
* príspevok na udržanie občana so ZP v zamestnaní (§ 56a zákona o službách zamestnanosti),
* príspevok na činnosť pracovného asistenta (§ 59 zákona o službách zamestnanosti),
* príspevok na úhradu prevádzkových nákladov chránenej dielne („CHD“) alebo chráneného pracoviska („CHP“) a na úhradu nákladov na dopravu zamestnancov (§ 60 zákona o službách zamestnanosti).

## 1.3 Využívanie aktívnych opatrení trhu práce v roku 2023

|  |  |  |  |  |  |  |
| --- | --- | --- | --- | --- | --- | --- |
| AOTP podľa prísl. § zákona o službách zamestnanosti/ zákona o sociálnej ekonomike | Rok 2022 | | | Rok 2023 | | |
| **Počet zaradených UoZ/osôb, resp. počet podporených PM/UoZ/osôb** | **Čerpanie finančných prostriedkov** (v eur) | **Počet zaradených UoZ/osôb, resp. počet podporených PM/UoZ/osôb** | | **Čerpanie finančných prostriedkov**  (v eur) |
| § 32 | 573 | 6 062 | 683 | | 8 825 |
| § 42\* | 143 953 | 0 | 113 676 | | 0 |
| § 43 | 10 389 | 45 839 | 11 618 | | 120 609 |
| § 49 | 0 | 5 778 | 0 | | 0 |
| § 50 | 0 | 7 652 | 0 | | 0 |
| § 51 | 0 | 0 | 0 | | 0 |
| § 52 | 743 | 96 009 | 56 | | 260 951 |
| § 52a\*\* | 38 | 131 926 | 27 | | 8 036 |
| § 53 | 17 81 | 4 654 196 | 20 666 | | 7 623 137 |
| § 53a | 151 | 239 306 | 239 | | 432 335 |
| § 53b | 0 | 0 | 0 | | 0 |
| § 53c | 108 | 308 136 | 0 | | 219 555 |
| § 53d | 352 | 1 122 273 | 349 | | 2 660 751 |
| § 53f | 5 | 18 774 | 0 | | 4 769 |
| § 19a\*\*\* | 0 | 0 | 13 | | 6 680 |
| § 53g | 4 912 | 32 994 983 | 0 | | 6 547 544 |
| § 19b\*\*\*\* | 0 | 0 | 5 802 | | 34 357 689 |
| § 54 | 33 071 | 40 910 172 | 49 266 | | 90 678 493 |
| § 56 | 0 | 0 | 0 | | 0 |
| § 56a | 23 | 15 133 | 0 | | 0 |
| § 57 | 0 | 0 | 0 | | 0 |
| § 59 | 1 392 | 9 035 929 | 1 568 | | 10 868 624 |
| § 60 | 7 822 | 32 535 271 | 8 034 | | 34 675 801 |
| **Spolu** | **221 345** | **122 127 439** | **211 997** | | **188 473 799** |

Zdroj: MPSVR SR/ÚPSVR

\* § 42 - Informačné a poradenské služby sú súčasťou AOTP, aj keď ich poskytovanie je zabezpečované vlastnými zamestnancami úradov, bez finančných nárokov na finančné prostriedky z rozpočtu na AOTP; uvedený je počet klientov, ktorým boli poskytnuté informačné a poradenské služby.

\*\*§ 52a  - od 1. 1. 2023 vypustený zo zákona, prebiehalo len dofinancovanie z predošlého roka.

\*\*\*§ 53f zákona o službách zamestnanosti sa od 1.1.2023 pretransformoval na § 19a zákona o sociálnej ekonomike

\*\*\*\* § 53g zákona o službách zamestnanosti sa od 1.1.2023 pretransformoval na § 19b zákona o sociálnej ekonomike

***Poznámka***

*V ďalších častiach tohto vyhodnotenia sa nebudeme zmieňovať ani analyzovať príspevky AOTP, ktoré síce v zákone o službách zamestnanosti sú ustanovené, avšak, vzhľadom na skutočnosť, že v roku 2023 (ani v roku 2022) neboli uplatňované z dôvodu, že na ich poskytnutie nie je právny nárok a  na ich financovanie neboli vyčlenené žiadne disponibilné finančné prostriedky z verejných zdrojov*. *Ide o nasledovné AOTP:*

* *vzdelávanie a príprava pre trh práce uchádzača o zamestnanie - § 46,*
* v*zdelávanie a príprava pre trh práce zamestnanca - § 47,*
* *príspevok na samostatnú zárobkovú činnosť - § 49,*
* *príspevok na podporu zamestnávania znevýhodneného uchádzača o zamestnanie - § 50.*
* *príspevok na vykonávanie absolventskej praxe - § 51,*
* *príspevok na dopravu do zamestnania - § 53b,*
* *príspevok na zriadenie chránenej dielne alebo chráneného pracoviska - § 56,*
* *príspevok na udržanie občana so zdravotným postihnutím v zamestnaní - § 56a,*
* *príspevok občanovi so zdravotným postihnutím na samostatnú zárobkovú činnosť - § 57.*

# VYHODNOTENIE ČINNOSTI INFORMAČNÝCH A  SPROSTREDKOVATEĽSKÝCH SLUŽIEB ZA ROK 2022 V PÔSOBNOSTI ÚSTREDIA A ÚRADOV - § 32, § 42 ZÁKONA O SLUŽBÁCH ZAMESTNANOSTI

## 2.1 Vyhodnotenie činnosti úradov

Úrady na celom území SR pokračovali s realizáciou poskytovania služieb zamestnanosti, v rámci ktorého boli klientom poskytované služby zamestnanosti viac individuálnou formou zameranou na akceptáciu ich osobnostných predpokladov v kombinácii s možnosťami zamestnať sa.

### 2.1.1 Spolupráca so zamestnávateľmi

Ústredie od 1. 2. 2022 uviedlo do prevádzky nový pracovný portál Služby zamestnanosti [www.sluzbyzamestnanosti.gov.sk](http://www.sluzbyzamestnanosti.gov.sk/) (ďalej len „Portál SZ“), ktorý nahradil doteraz využívaný spôsob nahlasovania voľných pracovných miest (VPM) prostredníctvom pracovného portálu www.istp.sk.

Zamestnávateľ má možnosť, po jednoduchej bezplatnej registrácii pomocou eID (prihlasovanie je rovnaké ako na [www.slovensko.sk](http://www.slovensko.sk/)), na Portáli SZ bezplatne vytvárať, evidovať a zverejňovať svoje ponuky pracovných miest a osloviť tak UoZ evidovaných na úradoch ako aj všetkých záujemcov o zamestnanie.

Portál SZ je prvý štátny pracovný portál, ktorý svoje služby pre všetkých používateľov poskytuje zdarma. Získava údaje o zamestnávateľoch z overených zdrojov, akým je napr. register právnických osôb. Portál SZ obsahuje informatívne videá, textové manuály, ktoré sú nápomocné užívateľom pri registrácii a používaní portálu.

Zamestnávateľ už pri vypĺňaní formuláru VPM môže prejaviť záujem o spolupráci úradu pri obsadzovaní VPM prostredníctvom realizácie výberového konania (ďalej len „VK“), kde úrad zabezpečí jeho organizáciu a výber vhodných UoZ.

Portál SZ umožňuje zamestnávateľom vyhľadávať na základe určených kritérií vhodných UoZ. Ak má UoZ zverejnený profil, zamestnávateľ ho môže samostatne osloviť, čo veľmi urýchľuje obsadzovanie VPM, urýchľuje vzájomnú komunikáciu medzi zamestnávateľom a UoZ.

Portál SZ umožňuje párovanie VPM, ich charakteristiku, páruje kvalifikačné predpoklady s profilom UoZ, odídencov z Ukrajiny a spárované VPM sú im doručené na vopred nahlásené e-mailové adresy. Všetky VPM sú k dispozícii aj v ukrajinskom jazyku.

Zamestnávateľom, ktorí nahlásili VPM prostredníctvom Portálu SZ, portál SZ zasiela pravidelné notifikácie o dĺžke trvania VPM, čo zamestnávatelia oceňujú najmä v prípadoch, ak obsadzujú VPM štátnym príslušníkom tretej krajiny.

Od 1. 1. 2024 je na Portáli SZ nasadená nová služba - elektronické preukazovanie povinného podielu zamestnávania občanov so zdravotným postihnutím a elektronické zasielanie ročných správ ADZ, APZ a SZÚ. V najbližšom čase bude na Portál SZ nasadená ďalšia služba – zverejňovanie VPM prostredníctvom Európskych služieb zamestnanosti.

### 2.1.2 Kontakt so zamestnávateľmi

Zamestnávateľom prostredníctvom agentov pre PM boli poskytované informácie o:

* výbere vhodného zamestnanca na požadovanú pracovnú pozíciu,
* možnostiach a podmienkach účasti na jednotlivých AOTP – aktivačnej činnosti (ďalej len „AČ“), absolventskej praxi (ďalej len „AP“), podpore zamestnávania občanov so ZP, poskytnutí príspevku na zamestnanie znevýhodnených UoZ (ďalej len „ZUoZ“),
* výzve na predkladanie projektov na zamestnávanie ZUoZ a o podmienkach účasti v partnerstvách,
* situácii na TP, možnosti účasti na VK, BPaI,
* povinnostiach zamestnávateľa pri zamestnávaní občanov so ZP,
* podmienkach súvisiacich so zamestnávaním cudzincov a občanov EÚ,
* nelegálnej práci a nelegálnom zamestnávaní,
* možnostiach využitia služieb agentúr dočasného zamestnávania (ďalej len „ADZ“), agentúr podporovaného zamestnávania (ďalej len „APZ“), sprostredkovaní zamestnania za úhradu (ďalej len „SZÚ“),
* HP, informácie súvisiace s HP a s pracovno-právnymi vzťahmi,
* možnostiach bezplatnej registrácie na Portál SZ a možnosti zverejniť VPM elektronicky on-line prostredníctvom stránky [www.sluzbyzamestnanosti.gov.sk](http://www.sluzbyzamestnanosti.gov.sk).

### 2.1.3 Výberové konania

Dôležitým nástrojom pri zamestnávaní UoZ, ZoZ a občanov ohrozených HP boli v sledovanom období aj naďalej úradmi pravidelne plánované a organizované výberové konania (VK). Efektívnym spôsobom zvýšenia úspešnosti obsadzovania VPM prostredníctvom VK bola spolupráca pri predvýbere vhodného UoZ a účasť sprostredkovateľov ako aj agentov pre PM úradov na VK. Úspešnosť VK bola taktiež ovplyvňovaná ich organizovaním v súlade s požiadavkami a potrebami zamestnávateľov priamo v ich sídle. V roku 2023 bolo úradmi zorganizovaných 1 952 VK (o 479 menej ako v roku 2022).

Zamestnávatelia na VK ponúkli 41 993 VPM. VK sa zúčastnilo 19 107 UoZ (o 2 417 UoZ menej ako v roku 2022). Počet zúčastnených UoZ na VK v roku 2023 oproti roku 2022 klesol, ale úrady na jednotlivé pracovné pozície vyberali čo najvhodnejších UoZ.

Úspešnosť VK vzhľadom na počet zúčastnených UoZ na VK a celkový počet klientov prijatých do zamestnania v priebehu kalendárneho roka 2023 v počte 1 168 (o 246 menej prijatých UoZ ako v roku 2022) bola 6,11 %.

|  |  |
| --- | --- |
| Počet VK v roku 2023 | 1 952 |
| Počet ponúknutých VPM pre VK | 41 993 |
| Celkový počet zúčastnených UoZ | 19 107 |
| Celkový počet prijatých UoZ | 1 168 |
| Úspešnosť VK (v %) | 6,11 |

### 2.1.4 Burzy práce a informácií

V roku 2023 úrady zorganizovali 21 búrz práce a informácií (ďalej len „BPaI“), na ktorých boli prezentované voľné pracovné miesta (VPM). Zamestnanci úradov poskytli klientom odborné poradenstvo v oblasti kariérneho plánovania, informácie o národných aktivačných programoch a o možnosti vykonávania absolventskej praxe u zamestnávateľa, o príspevku na dochádzku za prácou a tiež o možnostiach vzdelávania a prípravy pre trh práce (VzPrTP), o príspevku na aktivačnú činnosť, ako aj o ďalších aktivačných a ochranných príspevkoch.

Klienti tak mohli „pod jednou strechou“ získať ucelený obraz o aktuálnej ponuke na trhu práce a možnostiach pracovného uplatnenia.

BPaI boli zamerané na oblasť VPM v strojárskom priemysle, v ťažobnom priemysle, v automobilovom priemysle, v priemyselnej výrobe, vo výrobe zdravotníckych pomôcok, odevnom priemysle, v oblasti cestovného ruchu - gastronomické a ubytovacie služby, doplnkové služby v oblasti cestovného ruchu. Niektoré BPaI boli zamerané na obsadzovanie dlhodobo nahlásených VPM.

Úrady BPaI zorganizovali pre rôzne cieľové skupiny - UoZ do 29 rokov, dlhodobo evidovaných UoZ, zamestnancov ohrozených HP, UoZ, ktorí si aktívne hľadajú zamestnanie a širokú verejnosť. Úrady na BPaI pozývali aj odídencov z Ukrajiny, aby im vytvorili priestor na osobné stretnutie so zamestnávateľmi, s cieľom pomôcť zamestnať sa.

Na BPaI sa zúčastnilo 297 zamestnávateľov. Zamestnávatelia ponúkli spolu 14 223 VPM a  4 156 VPM v rámci siete EURES. BPaI sa zúčastnilo 6 708 UoZ, z ktorých bolo25 prijatých do zamestnania. 810 UoZ si zamestnávatelia vybrali do užšieho výberu a 253 UoZ získalo prísľub do zamestnania od zamestnávateľa.

BPaI boli zorganizované na úradoch Banská Bystrica, Bratislava (2), Brezno, Dunajská Streda, Čadca, Komárno, Košice (2), Kežmarok, Nitra, Nové Mesto nad Váhom (2), Nová Zámky, Partizánske, Poprad, Považská Bystrica, Revúca, Senica, Trnava, Žilina.

Návštevníci mali okrem možnosti nájsť si zamestnanie aj príležitosť nadobudnúť komplexnejšie informácie o trhu práce a o spôsoboch uplatnenia sa na ňom. Výhodou bol najmä osobný kontakt a možnosť informovať sa na vybrané pracovné pozície priamo u konkrétnych zamestnávateľov.

V roku 2023 zrealizovalo aktivitu Raňajky so zamestnávateľmi 18 úradov – Banská Bystrica, Bratislava (2), Dolný Kubín (2), Humenné, Kežmarok, Komárno (2), Košice, Levice, Lučenec, Nitra, Nové Mesto nad Váhom, Nové Zámky (2), Partizánske (2), Považská Bystrica, Stará Ľubovňa (2), Trenčín, Trnava, a Zvolen. Aktivity sa zúčastnilo celkovo 491 zamestnávateľov,    
starostov, zástupcov miest a obcí a 8 neverejných poskytovateľov služieb zamestnanosti a neziskových organizácií zaoberajúcich sa integráciou občanov Ukrajiny.

Hlavným cieľom uvedenej aktivity bolo skvalitnenie a prehlbovanie vzájomnej spolupráce, reagovanie na situáciu na trhu práce, informovanie zamestnávateľov o realizovaných národných projektoch o možnostiach využívania služieb, ktoré úrady poskytujú a ďalším vývojom zamestnanosti.  Úrady informovali o možnosti využívania štátneho pracovného portálu [www.sluzbyzamestnanosti.gov.sk](http://www.sluzbyzamestnanosti.gov.sk/) a ponúkli zamestnávateľom pomoc pri online registrácii na portál a postupe pri vypĺňaní formuláru prihlášky VPM. Zároveň poskytli aktuálne informácie o pripravovaných zmenách v legislatíve súvisiacej so zamestnávaním štátnych príslušníkov tretích krajín a občanov krajín EÚ/EHP a o elektronickom podávaní informačných kariet o pripravovanej zmene preukazovať ročné výkazy plnenia povinného podielu zamestnávania občanov so ZP len elektronickou formou. Úrady zamestnávateľov informovali o novele zákona o službách zamestnanosti v súvislosti s priznaným štatútom chránenej dielne/chráneného pracoviska.

Okrem všeobecných informácií o službách zamestnanosti úrady poskytovali informácie o aktívnych opatreniach na trhu práce so zameraním na aktuálne národné projekty, napr. *„Nestrať prácu, vzdelávaj sa"*, *„Chyť sa svojej šance"*. Úrady tiež informovali prítomných o zriadení bezplatného dlhového poradenstva a možnosti využitia jeho služieb. Zaoberali sa aj demografickým vývojom a trendmi v ponuke pracovnej sily, nedostatkom kvalifikovanej pracovnej sily, nedostatkovými profesiami z pohľadu zamestnávania štátnych príslušníkov tretích krajín.

Spoločne prebrali pracovnú migráciu z tretích krajín a jej vplyv na regionálny trh práce, pracovné príležitosti pre občanov Ukrajiny s dočasným útočiskom, informovali o poskytovaní sociálnej pomoci odídencom z Ukrajiny, vysvetlili pravidlá v poskytovaní pomoci v hmotnej núdzi odídencom z Ukrajiny, proces začlenenia odídencov do systému sociálneho zabezpečenia. Poskytli informácie o možnostiach zamestnať štátneho príslušníka tretej krajiny, ktorému bolo poskytnuté dočasné útočisko. Stretnutí sa okrem zamestnávateľov zúčastňovali aj  neziskové organizácie a poskytovatelia sociálnych služieb, vrátane tých, ktoré sa zaoberajú integráciou občanov Ukrajiny, ktorí získali na Slovensku status dočasného útočiska.

### 2.1.6 Európske služby zamestnanosti /EURES/ pre zamestnávateľov – NP SHP II.

Hlavným cieľom NP bolo zvýšenie dostupnosti a kvality odborných služieb poskytovaných v oblasti mobility pracovnej sily v rámci Európskej únie/Európskeho hospodárskeho priestoru (ďalej len „EÚ/EHP“) a Švajčiarska prostredníctvom siete EURES. Skvalitnenie verejných služieb zamestnanosti, služieb EURES prispeje k  zlepšeniu postavenia UoZ na TP v rámci pracovného trhu EÚ/EHP a Švajčiarska, k zvýšeniu ich zamestnanosti a zamestnateľnosti, zlepšeniu prepojenia verejných a neverejných služieb zamestnanosti a spolupráce so zamestnávateľmi a školami. Realizáciou NP sa prispeje k uľahčeniu voľného pohybu pracovnej sily v rámci EÚ/EHP a k zníženiu nezamestnanosti, tak na Slovensku, ako aj celkovo v krajinách EÚ/EHP.

Na úradoch bolo v roku 2023 prostredníctvom siete EURES poskytnuté poradenstvo 17 346 klientom (14 123 záujemcovia o prácu + 3 223 zahraniční zamestnávatelia).

Poradenstvá boli poskytované osobne, mailom, telefonicky alebo v online priestore.

Najväčší počet poskytnutého poradenstva bol pre záujemcov vo veku 25 – 54 rokov, prevládali záujemcovia s ukončeným stredoškolským vzdelaním s maturitou.

EURES cieľovou skupinou sú aj zamestnávatelia z krajín EÚ/EHP, ktorých ponúkané pracovné pozície sú uverejňované na webovej stránke a ponúkané záujemcom. Počet kontaktov so zamestnávateľmi – 3 223.

Počet uverejnených voľných pracovných miest na stránke eures.sk – 4 477, zverejnených v rámci 773 pracovných ponúk. Najviac zverejnených ponúk bolo v mesiacoch: apríl, január, marec, apríl a júl.

Počet prijatých životopisov, žiadostí o zamestnanie alebo motivačných listov, ktoré prijali EURES poradcovia od záujemcov o prácu v krajinách EÚ/EHP – 3 349. 84% životopisov zaslali záujemcovia zo Slovenska, 16% predstavovali životopisy záujemcov o prácu z iných krajín.

Počet zamestnaných prostredníctvom siete EURES – 1 167, najmä v krajinách Rakúsko, Nemecko, Česká republika, Holandsko, Maďarsko.

Hlavným koordinátorom všetkých aktivít bola EURES Národná koordinačná kancelária (NKK) ústredia a jednotlivé aktivity realizovali vyškolení EURES poradcovia pôsobiaci na úradoch.

### 2.1.7 Výberové pohovory pre záujemcov o prácu v krajinách EÚ/EHP

**Výberové pohovory a stáže**

Sieť EURES zorganizovala počas roka 2023 dve výberové pohovory a to do Holandska a Maďarska. Holandský zamestnávateľ ponúkal prácu v lodnej doprave na pozíciách: lodník, námorník a kapitán na riečne lode. Celkový počet pozvaných záujemcov 30, z toho prítomných na pohovore 8 a 3 osoby boli zamestnané.

Maďarský zamestnávateľ ponúkal prácu v priemyselnej oblasti a doprave na pozíciách: kontrolór kvality, operátor vo výrobe, pracovník údržby a vodič VZV. Celkový počet účastníkov na pohovore 58 a počet zamestnaných 12.

**Stážové pobyty**

Sieť EURES Slovensko realizovala pre spoločnosť Sani/Ikos Group nábor na celkom 40 voľných pracovných miest pre stážistov na pracovné pozície kuchárov, pomocných kuchárov, recepčných, čašníkov a pomocných čašníkov a hostesiek.

Záujemcovia o stážové pobyty boli najmä študentami z Michaloviec - zo Strednej odbornej školy obchodu a služieb, Obchodnej akadémie, Hotelovej akadémie a Súkromnej hotelovej akadémie. V roku 2023 sa nám na stáž hlásili aj študenti z celej SR.

Vzhľadom na to, že zamestnávateľ umiestnil v rámci svojich rezortov počas aktuálnej letnej sezóny 25 študentov zo Slovenska, dostali EURES poradcovia možnosť oboznámiť sa s pracovnými podmienkami vo vybraných rezortoch, v ktorých slovenskí stážisti pôsobia, ako aj s podmienkami ubytovania a dohodnúť kritériá budúcej spolupráce.

## 2.2 Sprostredkovanie zamestnania

Zamestnanci oddelenia služieb pre občana, resp. oddelenia sprostredkovania práce úradov, poskytovali v priebehu roka 2023 klientom služby v oblasti zamestnanosti.

Od 15.09.2023 t. j. odo dňa zrušenia mimoriadnej situácie v súvislosti s ochorením Covid-19 si občania nemohli podávať žiadosť o zaradenie do evidencie UoZ (ktorá je zároveň aj žiadosťou o priznanie dávky v nezamestnanosti), elektronicky (e-mailom) a ani poštou. Od uvedeného dátumu si občania mohli podávať žiadosť už iba osobne alebo elektronickými prostriedkami s kvalifikovaným elektronickým podpisom prostredníctvom portálu [www.slovensko.sk](http://www.slovensko.sk) alebo odoslaním žiadosti prostredníctvom prístupového miesta, ktoré vyžaduje úspešnú autentifikáciu občana.

Občania pri podaní žiadosti dostávali  na úrade základné informácie o podmienkach vzniku nároku na dávku v nezamestnanosti, ktorej posudzovanie, priznanie a vyplácanie je v kompetencii Sociálnej poisťovne.

## 2.3 Informačné a poradenské služby pre uchádzačov o zamestnanie a záujemcov o zamestnanie

IaPS, ako jeden z nástrojov pomoci a podpory účastníkom TP pri voľbe povolania, výbere zamestnania, vrátane jeho zmeny a pri výbere a adaptácii zamestnanca v novom zamestnaní, predstavovali aj naďalej v priebehu roku 2023 dôležitú súčasť ovplyvňovania TP súvisiacu so sprostredkovaním zamestnania**.** Nielen ponuka PM pre klientov, ale aj ponuka aktivít, ktorých ambíciou bolo podporiť úsilie UoZ/ZoZ/odídencov z Ukrajiny pri ich začleňovaní sa na TP   
poskytnutím potrebných informácií a sprostredkovaním užitočných kontaktov.

Zamestnanci oddelení sprostredkovania práce resp. oddelení služieb pre občana vytvárali UoZ profil na prvý štátny pracovný portáli Služby zamestnanosti [pozrieť tu](http://www.sluzbyzamestnanosti.gov.sk/), ktorý bol spustený do prevádzky 1. 2. 2022, poskytovali im prihlasovacie údaje na tento pracovný portál a poučili ich o možnostiach využívania portálu (po aktivácii svojho konta si môže UoZ prehliadať všetky pracovné ponuky, reagovať na vhodné PM a môže si aj aktivovať agenta pre vyhľadávanie vhodných VPM, pričom vhodné ponuky generuje systém na základe údajov v profile UoZ).

Aj v priebehu roku 2023 sa pokračovalo na úradoch s poskytovaním informačného poradenstva (pri adaptácii v novom zamestnaní, pri výbere zamestnania) odídencom, ktorí po vyplnení “Dotazníka pre občana Ukrajiny” (uvádzajú sa v ňom jazykové znalosti,  dosiahnutý stupeň vzdelania, v akej oblasti odídenec pracoval, ako dlho, a o akú prácu má záujem) boli registrovaní na úrade ako odídenci hľadajúci si zamestnanie a boli im poskytnuté prihlasovacie údaje na portál Služby zamestnanosti, ktorý je aj v ukrajinskej mutácii [tu](http://www.sluzbyzamestnanosti.gov.sk/?lang=ua), spolu s postupom, ako sa na portál prihlásiť a ako s ním pracovať (rovnako ako UoZ).

Od začiatku poskytovania informačného poradenstva odídencom (1. štvrťrok 2022) k 31. 12. 2023 bolo informačné poradenstvo poskytnuté 15 592 odídencom, pričom v priebehu roku 2023 bolo na úrade registrovaných 4 342 odídencov hľadajúcich si zamestnanie. Celkovo od začiatku registrácie v roku 2022 zostalo registrovaných k 31. 12. 2023 14 202 odídencov,  z toho 17,55 % podiel tvorili muži v počte 2 492 a 82,45 % podiel  ženy v počte 11 710. Z hľadiska veku najvyšší podiel (16,80 %) tvorili  odídenci vo veku 35 – 40 rokov v počte 2 386 a z hľadiska vzdelania odídencov najvyšší podiel (37,26 %) tvorili odídenci s vysokoškolským vzdelaním 2.stupňa v počte 5 291.

Odídenci registrovaní na úrade ako odídenci hľadajúci si zamestnanie boli informovaní aj o možnosti zaradenia do projektu „Pomáhame odídencom“ a “Pomáhame odídencom - poradenstvo”, ktoré boli realizované na oddeleniach poradenstva a vzdelávania resp. oddeleniach aktívnych opatrení trhu práce a poradenstva jednotlivých úradov.

Aj v priebehu roku 2023 bolo vo väčšej miere (67,96 %) poskytované poradenstvo klientom v rámci § 42 individuálnou formou, aj keď táto miera oproti roku 2022 poklesla v prospech skupinového poradenstva.

V roku 2023 bolo celkovo poskytnutých 428 791 IaPS 113 676 klientom. Z toho individuálnou formou 291 406 (67,96 %) a skupinovou formou 137 385 (32,04 %) IaPS. Z celkového počtu klientov, ktorým boli poskytnuté IaPS, bolo 60 543 žien (53,26 %) a 53 133 mužov (46,74 %). Z celkového počtu klientov bolo 3 595 občanov so ZP (3,16 %). Z hľadiska veku, najvyšší podiel (12,57 %) tvorili klienti vo veku 35 – 40 rokov v počte 14 289 klientov, z hľadiska dĺžky evidencie, najvyšší podiel (42,76 %) tvorili opäť klienti s dĺžkou evidencie 0 - 3 mesiace v počte 48 609. Podľa vzdelania klientov, najvyšší podiel (27,07 %) tvorili klienti s úplným stredným odborným vzdelaním v počte 30 777.

## 2.4 Európske služby zamestnanosti /EURES/ pre uchádzačov o zamestnanie, záujemcov o zamestnanie a nezamestnaných

Na úradoch práce bolo v roku 2023 prostredníctvom siete EURES poskytnuté poradenstvo 17 346 klientom (14 123 záujemcovia o prácu + 3 223 zahraniční zamestnávatelia).

Poradenstvá boli poskytované osobne, mailom, telefonicky alebo v online priestore.

Najväčší počet poskytnutého poradenstva bol pre záujemcov vo veku 25 – 54 rokov, prevládali záujemcovia s ukončeným stredoškolským vzdelaním s maturitou.

EURES cieľovou skupinou sú aj zamestnávatelia z krajín EÚ/EHP, ktorých ponúkané pracovné pozície sú uverejňované na webovej stránke a ponúkané záujemcom. Počet kontaktov so zamestnávateľmi – 3 223.

Počet uverejnených voľných pracovných miest na stránke eures.sk – 4 477, zverejnených v rámci 773 pracovných ponúk. Najviac zverejnených ponúk bolo v mesiacoch: apríl, marec, január a júl.

Počet prijatých životopisov, žiadostí o zamestnanie alebo motivačných listov, ktoré prijali EURES poradcovia od záujemcov o prácu v krajinách EÚ/EHP – 3 349. 84% životopisov zaslali záujemcovia zo Slovenska, 16% predstavovali životopisy záujemcov o prácu z iných krajín

**Propagácia siete EURES na školách**

Celkový počet navštívených škôl v rámci celého Slovenska – 112 s celkovým počtom 5 738 študentov.

Počet navštívených základných škôl – 12 s účasťou 337 žiakov.

Počet navštívených stredných škôl - 98 s účasťou 5 271 študentov.

Počet navštívených vysokých škôl – 2 s účasťou 130 študentov.

**Propagácia siete EURES na úradoch**

EURES poradcovia a EURES kontaktné osoby poskytovali informácie prostredníctvom prezentácií aj v priestoroch úradov.

Celkový počet účastníkov na prezentáciách bol 9 949 v nasledujúcich cieľových skupinách:

38 prezentácií sa uskutočnilo pre cieľovú skupinu absolventi škôl v počte 817 účastníkov.

402 prezentácií sa uskutočnilo pre cieľovú skupinu UoZ v počte 7 886 účastníkov.

46 prezentácií sa uskutočnilo pre kolegov z úradov práce v počte 961 účastníkov.

8 prezentácia sa uskutočnila pre slovenských zamestnávateľov v počte 91 účastníkov.

12 prezentácií sa uskutočnilo pre partnerov (spolupracujúce inštitúcie) siete EURES v počte 194 účastníkov.

## 2.5 Projekty úradov v rámci partnerstiev

V priebehu kalendárneho roka 2023 sa v rámci partnerstva podľa § 10 zákona o službách zamestnanosti zapojili úrady do nasledovných projektov a aktivít:

Úrad Čadca, Dolný Kubín, Námestovo, Žilina v období rokov 2021 až 2027 realizuje projekt „Cezhraničné partnerstvo EURES-T Beskydy“ v spolupráci s Ministerstvom práce v Poľsku, vybranými úradmi práce v Poľsku a Českej republike, Ministerstvom ekonomického rozvoja, práce a technológií v Poľsku a Komorou malých a stredných podnikateľov v Katoviciach. Cieľom projektu je rozvoj cezhraničnej spolupráce medzi SR, ČR a Poľskom a podpora cezhraničného zamestnávania, podpora inovatívnych metód sociálnej politiky a zamestnávania v rámci projektu zamestnanosť a sociálna inovácia.

Úrady Bardejov, Kežmarok, Poprad, Stará Ľubovňa v roku 2023 spolupracovali v rámci 5 ročnej udržateľnosti projektu *Partnerstvo na cezhraničnom trhu práce Poľska a Slovenska - Poprad -Dunajec*. Cieľom projektu je vypracovať spoločné systémy spolupráce a výmeny cezhraničných informácií v oblasti vzdelávania na trhu práce, pracovnej mobility a sociálnej a pracovnej integrácie, ktoré prispejú k zlepšeniu fungovania cezhraničného trhu práce, k uľahčeniu pohybu na cezhraničnom trhu práce inštitúciám, zamestnávateľom a obyvateľom oboch regiónov.

# 3 VYHODNOTENIE UPLATŇOVANIA AKTÍVNYCH OPATRENÍ TRHU PRÁCE NA PODPORU ZAMESTNATEĽNOSTI

## 3.1 Náhrada časti cestovných výdavkov UoZ, ktoré súvisia s absolvovaním vstupného pohovoru alebo VK u zamestnávateľa, alebo s účasťou na skupinovom sprostredkovaní zamestnania, ktoré organizuje ústredie alebo úrad na území SR pre zamestnávateľa, alebo pre zamestnávateľa z členského štátu EÚ - § 32 ods. 11 písm. d) zákona o službách zamestnanosti

V roku 2023 bola náhrada časti cestovných výdavkov poskytnutá celkom 683 UoZ, z toho 300 mužom (43,92 %) a 383 ženám (56,08 %), v celkovej poskytnutej sume finančných prostriedkov 8 825 eur - v štruktúre podľa tabuľky. V porovnaní s rokom 2022, celkový počet UoZ stúpol o 110 UoZ a vyčerpaných finančných prostriedkov bolo o 2 763 eur viac ako v roku 2022. Finančné prostriedky na náhradu časti cestovných výdavkov UoZ boli poskytované len zo ŠR SR.

|  |  |  |
| --- | --- | --- |
| **Rok** | **Počet podporených UoZ** | **Čerpanie finančných prostriedkov** (v eur) |
| **2022** | 573 | 6 062 |
| **2023** | 683 | 8 825 |

## 3.2 Informačné a poradenské služby pri voľbe povolania - § 42 ods. 2 písm. a zákona o službách zamestnanosti

Informačné a poradenské služby (IaPS) pri voľbe povolania (ďalej len „preventívne poradenstvo“) sú služby pre žiakov a študentov škôl, ktorých hlavným cieľom je pomôcť im pri výbere vhodného štúdia alebo zamestnania predchádzaním nesprávnej voľby povolania a informovaním o situácii na TP a možnostiach ďalšieho štúdia. Preventívne poradenstvo pre žiakov základnej školy (ďalej len „ZŠ“) je zamerané najmä na oboznámenie sa s charakteristikou povolaní, na identifikáciu predpokladov a požiadaviek na výkon určitého povolania a poskytovanie informácií o výbere typu strednej školy (ďalej len „SŠ“) a možnostiach ďalšieho štúdia. Preventívne poradenstvo pre žiakov SŠ, je zamerané najmä na poskytovanie informácií o regionálnom TP, preferovaných profesiách, miere nezamestnanosti, počte absolventov jednotlivých škôl vedených v evidencii UoZ a o spôsoboch vhodnej komunikácie s potenciálnym zamestnávateľom. Preventívne poradenstvo bolo v roku 2023 poskytnuté pre 16 923 žiakov, z toho bolo 4 901 žiakov ZŠ (28,96 %) a 12 022 žiakov SŠ (71,04 %). Tieto služby boli poskytnuté 387 školám, z toho bolo 148 ZŠ a 239 SŠ. Preventívne poradenstvo pri voľbe povolania bolo poskytované v priestoroch ZŠ a SŠ a taktiež dištančne formou online video hovorov. Prehľad počtu žiakov, ktorým bolo poskytnuté preventívne poradenstvo v roku 2023, je uvedený v nasledujúcom grafe.

V rámci preventívneho poradenstva sú každoročne organizované BPaI pre žiakov ZŠ. Ich hlavným cieľom je najmä zvýšenie záujmu žiakov ZŠ o remeselné a technické povolania v súvislosti s ich nedostatkom na TP.

V roku 2023 bolo zrealizovaných 29 búrz informácií, ktoré zorganizovalo celkovo 28 úradov. Búrz informácií sa zúčastnilo celkovo 262 ZŠ a prezentovalo sa na nich 395 SŠ a 143 zamestnávateľov.

## 3.3 Odborné poradenské služby – § 43 zákona o službách zamestnanosti

Cieľom odborných poradenských služieb (ďalej len „OPS“) je poskytovanie poradenskej podpory pre UoZ a ZoZ využívaním metód kariérneho poradenstva, ktoré posilňujú motiváciu, ovplyvňujú postoje a rozvíjajú zručnosti pre riadenie vlastnej kariéry. OPS sú zamerané na riešenie problémov spojených s pracovným uplatnením UoZ, na vytváranie súladu medzi jeho osobnostnými predpokladmi a požiadavkami na vykonávanie určitého zamestnania, na ovplyvňovanie rozhodovania a správania sa UoZ, ako aj na jeho sociálnu a pracovnú adaptáciu. OPS môžu byť realizované prostredníctvom § 43 zákona, ale aj prostredníctvom projektov, resp. NP realizovaných v zmysle § 54 zákona. OPS poskytované v zmysle § 43 (ďalej len „neprojektové OPS“) sú zabezpečované prostredníctvom odborných poradcov, ktorí sú kmeňovými zamestnancami úradov. Charakter neprojektových OPS je rôznorodý, čo do formy, obsahu aj rozsahu (napr. individuálny akčný plán (ďalej len „IAP“), výbery do projektov a programov, výbery na vzdelávanie, bilancia kompetencií UoZ realizovaná výlučne individuálnou formou a hodnotiace a rozvojové centrum). Niektoré z týchto neprojektových OPS majú charakter krátkodobej, resp. jednorazovej intervencie a niektoré zasa poskytujú klientovi viac systematickú a dlhodobejšiu podporu. OPS poskytované v zmysle § 54 zákona v rámci projektov, resp. NP (ďalej aj „projektové OPS“) sú zabezpečované zvyčajne prostredníctvom odborných poradcov, ktorí sú projektovými zamestnancami úradov (sú zamestnaní na obdobie realizácie konkrétneho projektu), ale v prípade potreby aj kmeňovými zamestnancami úradov. Charakter projektových OPS vo väzbe k príslušnému poradenskému projektu je jednotný vo forme, obsahu aj rozsahu. Poradenské projekty a v ich rámci poskytované projektové OPS poskytujú klientovi systematickú podporu, ktorá je zvyčajne dlhodobejšieho charakteru. V roku 2023 poskytovalo neprojektové OPS 169 kmeňových odborných poradcov (do tohto počtu nie sú zahrnutí projektoví odborní poradcovia). V priemere poskytol jeden kmeňový odborný poradca v roku 2023 neprojektové OPS pre 69 klientov. V roku 2023 boli neprojektové OPS poskytnuté pre 11 618 klientov, z toho 11 435 UoZ a 183 ZoZ. Z celkového počtu klientov, ktorým boli v roku 2023 poskytnuté neprojektové OPS, bolo 6 852 žien (58,98 %) a 4 766 mužov (41,02 %). V roku 2023 bolo klientom poskytnutých celkovo 33 920 neprojektových OPS. Najpočetnejšou skupinou z pohľadu veku bola skupina klientov vo veku od 30 do 49 rokov v celkovom počte 5 348 klientov (46,03 %). Druhou najpočetnejšou skupinou klientov, ktorým boli poskytované neprojektové OPS, boli klienti vo veku 50 rokov a viac – 3 151 klientov (27,12 %). Celková veková štruktúra klientov je znázornená v nasledujúcom grafe.



Z hľadiska vzdelanostnej štruktúry medzi klientmi neprojektových OPS dominovala skupina klientov s úplným stredným odborným vzdelaním (3 340 klientov - t. j. 28,75 %). Celková vzdelanostná štruktúra klientov je uvedená v nasledujúcom grafe.



Pokiaľ ide o štruktúru klientov, ktorí sa nachádzajú v evidencii UoZ, v roku 2023 boli neprojektové OPS vo výraznej väčšine poskytované predovšetkým ZUoZ, a to až 91,73 % (10 489 UoZ) z celkového počtu UoZ, ktorým boli poskytnuté neprojektové OPS, malo minimálne jedno znevýhodnenie. Medzi nimi boli najviac zastúpení ZUoZ, ktorí 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie (7 264 UoZ, t. j. 63,52 %), za nimi nasledovali DN UoZ (6 093, t. j. 53,28 %) a občania s nižším vzdelaním ako stredné odborné (3 438 - 30,07 %). Vyššie pomerné zastúpenie v neprojektových OPS týchto najčastejšie sa vyskytujúcich znevýhodnení v rámci evidencie UoZ poukazuje na cielenejší výber, a tým aj na zvýšenie dostupnosti OPS pre tieto skupiny UoZ prostredníctvom efektívnej profilácie. Štruktúra znevýhodnení je uvedená v grafe nižšie.



OPS boli realizované individuálnou a skupinovou formou. V prevažnej miere boli OPS v roku 2023 poskytované individuálnou formou – bolo poskytnutých 22 364 individuálnych poradenských služieb (65,93 %) a 11 556 skupinových poradenských služieb (34,07 %). Štruktúru neprojektových OPS poskytnutých v roku 2023 v členení podľa formy realizácie (individuálna alebo skupinová forma) vyjadruje nasledujúci graf.



V rámci neprojektových OPS boli v roku 2023 poskytované najmä nasledovné aktivity:

* **Vypracovávanie individuálnych akčných plánov** (ďalej len „IAP“) UoZ. IAP je písomný dokument, ktorý na základe činností a postupov OPS určuje opatrenia, postup a časový harmonogram plnenia jednotlivých opatrení na zvýšenie možností uplatnenia ZUoZ na TP. Celkovo boli v roku 2023 OPS formou IAP poskytnuté 4 004 ZUoZ, čo predstavuje nárast oproti roku 2022 o 33 vypracovaných IAP. Celkovo bolo v rámci zrealizovaných IAP uskutočnených 14 704 individuálnych stretnutí, t. j. v priemere takmer 3 stretnutia na jedného ZUoZ. V prípade dokončenia poradenského procesu v rámci IAP je výstupom z poradenského procesu vypracovanie plánu opatrení na zvýšenie možností uplatnenia sa na TP, resp. akčného plánu. V roku 2023 ukončilo realizáciu IAP vypracovaním záverečného výstupu z poradenského procesu, t. j. plánom opatrení 3 846 ZUoZ.
* **Skupinové poradenské aktivity – opakované**, ktoré boli poskytnuté 3 117 klientom.
* **Skupinové poradenské aktivity – jednorazové**, ktoré boli poskytnuté 2 058 klientom.
* **Poradenský rozhovor mimo IAP – opakovaný** je forma OPS, ktorá je obdobná ako IAP, avšak môže byť poskytovaná UoZ, ktorí nie sú znevýhodnení. Celkovo boli v roku 2023 individuálne poradenstvo opakované realizované mimo IAP poskytnuté 1 835 UoZ. Celkovo bolo v rámci opakovaných poradenských rozhovorov mimo IAP uskutočnených 4 073 individuálnych stretnutí, t. j. v priemere približne 2 a pol stretnutia na jedného UoZ. Podobne ako pri IAP, aj pri tejto forme OPS je v prípade dokončenia poradenského procesu výstupom z poradenského procesu vypracovanie plánu opatrení na zvýšenie možností uplatnenia sa na TP. V roku 2023 ukončilo realizáciu individuálneho poradenstva opakovaného realizovaného mimo IAP vypracovaním záverečného výstupu z poradenského procesu, t. j. plánom opatrení 963 UoZ.
* **Poradenský rozhovor mimo IAP – jednorazový**, ktorý bol poskytnutý 961 klientom.
* **Výber do projektov a programov** je individuálna alebo skupinová aktivita s klientmi s cieľom výberu do poradenských programov, projektov, výcvikov alebo iných aktivít, ktorá bola poskytnutá pre 95 klientov.
* **Výber na vzdelávanie** je individuálnou alebo skupinovou formou realizovaný výber klientov na vzdelávanie realizovaný odborným poradcom, ktorý bol poskytnutý 63 klientom.
* **Hodnotiace a rozvojové centrum** je jednodňová intenzívna služba, ktorá umožňuje účastníkom zhodnotiť svoje kompetencie a osobnostné predpoklady a pripraviť sa na VK realizované formou assessment centra. Hodnotiace a rozvojové centrum bolo poskytnuté pre 21 klientov.
* **Hodnotenie digitálnej gramotnosti** ješpecifický nástroj OPS, ktorý je zameraný na zhodnotenie úrovne digitálnych zručností UoZ v prípade, ak v rámci poradenského procesu boli identifikované náznaky toho, že UoZ nedosahuje ani minimálnu úroveň digitálnych zručností. Hodnotenie digitálnej gramotnosti bolo poskytnuté pre 21 UoZ.
* **Bilancia kompetencií** UoZ je OPS, ktorou sa analyzujú nadobudnuté vedomosti, zručnosti, osobnostné predpoklady a motivácie UoZ, s cieľom vypracovať realistický plán budúceho profesijného smerovania. Bilancia kompetencií bola zrealizovaná kmeňovými odbornými poradcami individuálnou formou pre 15 UoZ.

Na účely hodnotenia kvality poskytovania neprojektových OPS sa využíva **Analýza situácie UoZ,** ktorá sa robí iba v prípadoch, ak ide oIAP, alebo opakované OPS dlhodobého charakteru, ktorých súčasťou sú viaceré individuálne stretnutias UoZ. Odborný poradca monitoruje úroveň zručností UoZ pre riadenie vlastnej kariéry pred vstupom do a po skončení OPS, pričom každý UoZmôže pri vstupe aj výstupe získať 16 bodov z 16 posudzovaných položiek. Kompletná analýza situácie UoZ, t. j. obsahujúca vstupné aj výstupné údaje,bola v roku 2023 vypracovaná pre 3 775 UoZ. Všetkých 3 775 UoZ pri vstupe do OPS získalo spolu 23 735 bodov zo 60 400 možných bodov, čo znamená, že celková úroveň zručností pre riadenie vlastnej kariéry u sledovaných UoZ bola na začiatku poradenského procesu na úrovni v priemere 39,30 %. Po skončení poradenského procesu týchto 3 775 UoZ získalo spolu 40 478 bodov, čo predstavuje nárast o 16 743 bodov, takže celková úroveň zručností pre riadenie vlastnej kariéry u sledovaných UoZ na konci poradenského procesu vzrástla o 27,72 % - na úroveň v priemere 67,02 %.

Pri porovnaní vstupných a výstupných údajov sme z celkového počtu 3 775 vypracovaných analýz zaznamenali najvyšší posun úrovne zručností UoZ v týchto konkrétnych položkách:

* Dokáže popísať vlastné silné stránky – nárast o 54,17 %,
* Vie, čo musí urobiť pre to, aby sa zamestnal (akčný plán) – nárast o 52,13 %,
* Dokáže efektívne absolvovať pracovný pohovor – nárast o 36,48 %.

Pri týchto položkách bola vstupná úroveň na úrovni v rozpätí od 23,18 % do 33,35 %, čo značí pomerne nízku úroveň, avšak po skončení poradenského procesu bola výstupná úroveň na úrovni v rozpätí od 60,98 % do 87,52 %, čo predstavuje značný nárast úrovne týchto konkrétnych položiek v rámci zručností pre riadenie vlastnej kariéry.

UoZ, ktorý sa zúčastňuje neprojektových OPS, môže byť poskytnutá náhrada výdavkov na stravné, ubytovanie a výdavkov na dopravu z miesta trvalého pobytu alebo prechodného pobytu do miesta poskytovania OPS a späť podľa zákona č. 283/2002 Z. z. o cestovných náhradách v znení neskorších predpisov.

Finančné prostriedky na účastníkov neprojektových OPS boli v roku 2023 vynaložené vo výške 120 609,17 eura, a to na náhradu výdavkov na stravné, ubytovanie a výdavky na cestovné.

Celková úspešnosť neprojektových OPS bola 70,82 % (z 11 435 UoZ, ktorým boli poskytnuté neprojektové OPS, bolo 8 098 UoZ umiestnených na TP do šesť mesiacov po skončení účasti UoZ v OPS).

## 3.4 Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj - § 52 zákona o službách zamestnanosti

Aktivačná činnosť (AČ) formou menších obecných služieb pre obec alebo formou menších služieb pre samosprávny kraj je podpora udržiavania pracovných návykov dlhodobo nezamestnaného občana, ktorý je poberateľom dávky v hmotnej núdzi a príspevkov k dávke v hmotnej núdzi. Menšie obecné služby pre obec alebo menšie služby pre samosprávny kraj dlhodobo nezamestnaný občan vykonáva nepretržite, najviac počas šiestich kalendárnych mesiacov v rozsahu najviac 20 hodín týždenne, okrem týždňa, v ktorom sa AČ začala, s možnosťou jej opakovaného vykonávania najviac počas ďalších dvanástich kalendárnych mesiacov. Úrad poskytuje obci alebo samosprávnemu kraju príspevok, ktorý možno použiť na úhradu časti nákladov na osobné ochranné pracovné prostriedky, úrazové poistenie dlhodobo nezamestnaných občanov, časti nákladov na pracovné náradie a časti ďalších nákladov, ktoré súvisia s vykonávaním menších obecných služieb pre obec alebo menších služieb pre samosprávny kraj a na úhradu časti celkovej ceny práce (ďalej len „CCP“) zamestnanca, ktorý organizuje AČ.

Na AČ formou menších obecných služieb pre obec alebo formou menších služieb pre samosprávny kraj bolo v roku 2023 zaradených 56 UoZ, vyčerpaná suma finančných prostriedkov bola 260 951 eur. V zmysle novely zákona o službách zamestnanosti, s účinnou od 1. 1. 2023, na príspevok poskytovaný podľa § 52 nie je právny nárok.

V roku 2023 nebola na AČ uzatvorená žiadna nová dohoda podľa § 52, avšak z dohôd uzatvorených ešte koncom roka 2022 bolo na AČ umiestnených celkom 56 UoZ, z toho 25 mužov a 31 žien. V rámci § 52 bolo čerpanie finančných prostriedkov v sume 260 951 eur, pričom väčšina týchto prostriedkov bola viazaná na dohody z roku 2022.

|  |  |  |  |
| --- | --- | --- | --- |
| **Rok** | **Počet zaradených UoZ** | **z toho žien** | **Čerpanie finančných**  **prostriedkov** (v eur) |
| **2022** | 743 | 447 | 96 009 |
| **2023** | 56 | 31 | 260 951 |

Na realizáciu AČ formou menších obecných služieb v rámci NP Podpora zamestnanosti podľa § 54 bolo zaradených 2 112 UoZ (2022 3 478 UoZ), teda celkom vrátane § 52, je to 2 168 UoZ, čo za rok 2023 je o 2 053 UoZ menej ako v roku 2022.

.

V rámci ***NP Podpora zamestnanosti*** bolo v roku 2023 čerpanie vo výške 1 063 615 eur (v roku 2022 vo výške 1 713 170 eur), spolu v sume 1 324 566 eur,  čo je o 484 613 eur menej ako v roku 2022, v štruktúre podľa tabuľky.

AČ realizovaná spolu podľa § 52 zákona o službách zamestnanosti a prostredníctvom NP Podpora zamestnanosti podľa § 54 vyzerala podľa nasledujúcej tabuľky.

|  |  |  |  |
| --- | --- | --- | --- |
| **Rok** | **Počet zaradených UoZ** | **z toho žien** | **Čerpanie finančných**  **prostriedkov** (v eur) |
| **§ 52** | 56 | 31 | 260 951 |
| **NP PZ** § 54/52 | 2 112 | 1 273 | 1 063 615 |
| **Spolu** | **2 168** | **1 304** | **1 324 566** |

Z hľadiska vekovej štruktúry, zo zaradených 56 UoZ podľa § 52 zákona o službách zamestnanosti, bolo 35 UoZ (62,50%) vo veku od 30 do 49 rokov vrátane, 17 UoZ (30,36%) vo veku nad 50 rokov, 1 UoZ (1,79%) vo veku od 25 do 29 rokov vrátane a 3 UoZ (5,36 %) vo veku do 24 rokov vrátane, viď nasledujúci graf.

Z hľadiska dosiahnutého stupňa vzdelania, najväčšiu skupinu zaradených na AČ podľa § 52 zákona o službách zamestnanosti, tvorili UoZ so základným vzdelaním 33 UoZ (58,93%), nasledujúcu skupinu tvorili UoZ so stredným odborným vzdelaním 15 UoZ (26,79%), neukončené základné vzdelanie mali 2 UoZ (3,57%), 5 UoZ (8,93%), ktorí dosiahli úplné stredné odborné vzdelanie, nižšie stredné odborné vzdelanie 1 UoZ (1,79%), úplné stredné všeobecné vzdelanie 0 UoZ (0 %) a VŠ druhého stupňa 0 UoZ (0 %), VŠ tretieho stupňa 0 UoZ (0 %) - v štruktúre podľa grafu nižšie.

Z hľadiska znevýhodnenia UoZ, zo zaradených na AČ formou menších obecných služieb pre obec alebo formou menších služieb pre samosprávny kraj podľa § 52 zákona o službách zamestnanosti, bola väčšina UoZ viacnásobne znevýhodnených UoZ . Najvyšší podiel tvorili dlhodobo nezamestnaní občania v počte 50 UoZ (49,50 %), 34 UoZ (33,66 %), ktorí najmenej 12 po sebe nasledujúcich kalendárnych mesiacov pred zaradením do evidencie, nemali pravidelne platené zamestnanie, 15 UoZ (14,85 %), ktorí boli starší ako 50 rokov veku, 1 UoZ (0,99 %) občan starajúci sa o dieťa, 0 UoZ občanov so ZP (0 %) a 1 UoZ (0,99 %) absolventi, v štruktúre podľa grafu dole.

Z hľadiska dĺžky evidencie, z celkového počtu 56 UoZ bolo evidovaných dlhšie ako 24 mesiacov 46 UoZ (82,14%) a 9 UoZ (16,07%) zaradených na AČ formou menších obecných služieb pre obec alebo formou menších služieb pre samosprávny kraj vedených v evidencii UoZ dlhšie ako 12 mesiacov, 1 UoZ vedený v evidencii 7 - 12 mesiacov (1,79%), 0 UoZ vedený v evidencii 0 - 3 mesiacov (0 %) 0 UoZ vedený v evidencii 4-6 mesiacov (0%), čo znázorňuje nasledujúci graf.

Z hľadiska profesie, ktorú UoZ vykonávali na uvedenej AČ, z 56 UoZ bol 1 UoZ (1,79%) technický a odborný pracovník, 9 UoZ administratívni pracovníci (16,07%), 1 UoZ pracovník v službách a obchode (1,79%) a 45 UoZ (80,36%) ako UoZ pomocní a nekvalifikovaní pracovníci, v štruktúre podľa grafu nižšie.

Všetci UoZ zaradení na vykonávanie AČ formou menších obecných služieb pre obec alebo formou menších služieb pre samosprávny kraj podľa § 52 zákona o službách zamestnanosti pracovali v oblasti verejnej správy a sociálneho zabezpečenia.

Väčšina zaradených UoZ považovala tento nástroj AOTP predovšetkým za možnosť získať aktivačný príspevok. Z hľadiska hodnotenia účinnosti tohto opatrenia bol dôležitý ukazovateľ umiestnenia UoZ na TP po jeho ukončení. V roku 2023 ukončilo AČ formou menších obecných služieb celkovo 607 UoZ. Na TP sa umiestnilo spolu 183 UoZ, podľa počtu mesiacov do umiestnenia na trhu práce po skončení AČ podľa nasledujúcej tabuľky.

|  |  |  |  |  |  |
| --- | --- | --- | --- | --- | --- |
| **Rok** | **Počet UoZ, ktorí skončili AČ** | **Umiestnení UoZ na TP po ukončení AČ formou menších obecných služieb** | | | |
| **do 1 mesiaca** | **do 3**  **mesiacov** | **do 6**  **mesiacov** | **Úspešnosť**  (v %) |
| **2023** | 607 | 53 | 59 | 71 | 30,15 |

## 3.5 Príspevok na rekvalifikačný kurz (REPAS+) - § 54 ods. 1 písm. d) zákona o službách zamestnanosti

Rekvalifikácia (REPAS+) je príprava UoZ na uplatnenie sa na TP s cieľom nadobudnúť odborné vedomosti a zručnosti v rekvalifikačnom kurze. UoZ, ktorý mal problém uplatniť sa na TP, si mohol zvoliť druh pracovnej činnosti, na ktorú sa chcel rekvalifikovať a poskytovateľa rekvalifikačného kurzu, ktorý kurz zrealizoval. Úrad uhrádzal UoZ 100% nákladov na rekvalifikačný kurz (kurzovné) a príspevok na cestovné a stravné pre UoZ vo výške 4,76 eur za každý absolvovaný deň rekvalifikačného kurzu realizovaný prezenčnou formou. V roku 2023 bolo na rekvalifikačné kurzy (REPAS+) zaradených 4 454 UoZ. Z celkového počtu UoZ bolo 2 016 bolo mužov (45,26 %) a 2 438 žien (54,74 %).

Príspevky na rekvalifikačný kurz (REPAS+) boli v roku 2023 poskytnuté pre 5 686 UoZ (z dohôd uzatvorených v roku 2022, ak v roku 2022 nedošlo k úhrade príspevku a z dohôd uzatvorených v roku 2023) v celkovej výške 4 850 879 eur, z toho príspevok na kurzovné bol vo výške 4 345 776 eur a  príspevok na cestovné a stravné bol vo výške 505 103 eur. Porovnanie realizácie opatrenia REPAS+ v roku 2023 s predchádzajúcim rokom 2022 je uvedené v tabuľke.

|  |  |  |  |
| --- | --- | --- | --- |
| **Rok** | **Počet UoZ, ktorí nastúpili na rekvalifikačný kurz (REPAS+)** | **Čerpanie finančných prostriedkov** (v eur) | **Úspešnosť umiestnenia na TP do 6 mes.** (v %) |
| **2022** | 5 385 | 3 643 318 | 50,42 |
| **2023** | 4 454 | 4 850 879 | 49,66 |

V roku 2023, najväčší počet UoZ zaradených na rekvalifikačný kurz (REPAS+) bol na úrade Michalovce, kde nastúpilo na rekvalifikačný kurz 205 UoZ, čo prestavuje 4,60 % z celkového počtu zaradených UoZ. Za ním nasledovali úrady Poprad (194 UoZ; 4,36 %) a  Prešov (192 UoZ; 4,31 %). Prehľad UoZ zaradených na rekvalifikačný kurz (REPAS+) v roku 2023 v štruktúre podľa jednotlivých úradov je v nasledujúcom grafe.

Z celkového počtu 4 454 UoZ zaradených na rekvalifikačný kurz (REPAS+) v roku 2023, bolo 3 007 UoZ znevýhodnených (67,51 %). Najväčšiu skupinu tvorili UoZ, ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie (1 831; 60,89 % zo všetkých UoZ zaradených na rekvalifikačný kurz) a UoZ nad 50 rokov (967; 32,16 % zo všetkých UoZ zaradených na rekvalifikačný kurz). Pomerne početnú skupinu UoZ tvorili aj UoZ dlhodobo nezamestnaní (948; 31,53 % zo všetkých UoZ zaradených na rekvalifikačný kurz). Prehľad UoZ zaradených v roku 2023 na rekvalifikačné kurzy (REPAS+) v štruktúre podľa znevýhodnenia je znázornený v grafe nižšie.

Z hľadiska veku tvorili v roku 2023 najvyšší podiel zaradených na rekvalifikačný kurz (REPAS+) UoZ vo veku od 30 do 49 rokov (2 275 UoZ; 51,08 %). Druhou najpočetnejšou skupinou boli UoZ nad 50 rokov (968 UoZ; 21,73 %). Prehľad UoZ, ktorí nastúpili na rekvalifikačné kurzy (REPAS+) v roku 2023 v štruktúre podľa vekových kategórií je znázornený v grafe nižšie.

Z hľadiska vzdelania bolo v roku 2023 zaradených na rekvalifikačný kurz (REPAS+) najviac UoZ s úplným stredným odborným vzdelaním (1 898 UoZ; 42,61 %) a stredným odborným vzdelaním (999 UoZ; 22,43 %). Prehľad UoZ zaradených na rekvalifikačné kurzy (REPAS+) v roku 2023 v štruktúre podľa vzdelania je znázornený v nasledujúcom grafe.

Najväčší záujem v roku 2023 v rámci rekvalifikačných kurzov (REPAS+) mali UoZ o kurzy opatrovania (823 UoZ; 18,48 %), kurzy zamerané na účtovníctvo a financie (681 UoZ; 15,29 %), ďalej aj o tzv*. „beauty kurzy“* (633 UoZ; 14,21 %), ako aj o kurzy strážnej bezpečnostnej služby (570 UoZ; 12,80 %). Prehľad UoZ zaradených na rekvalifikačné kurzy (REPAS+) v roku 2023v štruktúre podľa jednotlivých vzdelávacích kategórií je znázornený v nasledujúcom grafe.

## 3.6 Príspevok na kompetenčný kurz (KOMPAS+) podľa § 54 ods. 1 písm. d) zákona o službách zamestnanosti

V rámci kompetenčných kurzov (KOMPAS+) sa podporovali vybrané kľúčové kompetencie UoZ uplatniteľné na TP – komunikačné zručnosti (vrátane sociálnych kompetencií), osobnostný rozvoj (vrátane manažérskych a podnikateľských kompetencií), počítačové a jazykové zručnosti. S ohľadom na posilňovanie kľúčových kompetencií si UoZ mohol zvoliť kompetenčný kurz, o ktorý mal záujem a aj poskytovateľa kompetenčného kurzu, ktorý kompetenčný kurz zrealizoval. Úrad uhrádzal UoZ 100% nákladov na kompetenčný kurz (kurzovné) a príspevok na cestovné a stravné pre UoZ vo výške 4,76 eur za každý absolvovaný deň kompetenčného kurzu realizovaný prezenčnou formou. V roku 2023 bolo na kompetenčné kurzy (KOMPAS+) zaradených 1 171 UoZ. Z celkového počtu zaradených UoZ bolo 339 mužov (28,95 %) a 832 žien (71,05 %). Príspevky boli v roku 2023 na podporu kompetenčných kurzov (KOMPAS+) poskytnuté pre 1 392 UoZ (z dohôd uzatvorených v roku 2022, ak v roku 2022 nedošlo k úhrade príspevku a z dohôd uzatvorených v roku 2023) v celkovej výške 1 066 745 eur, z toho príspevok na kurzovné bol vo výške 1 015 032 eur a príspevok na cestovné a stravné bol vo výške 51 713 eur. Porovnanie realizácie opatrenia KOMPAS+ v roku 2023 s predchádzajúcim rokom 2022 je uvedené v tabuľke.

|  |  |  |  |
| --- | --- | --- | --- |
| **Rok** | **Počet UoZ, ktorí nastúpili na kompetenčný kurz**  (KOMPAS+) | **Čerpanie finančných prostriedkov**  (v eur) | **Úspešnosť umiestnenia na TP do 6 mes.**  (v %) |
| **2022** | 1150 | 695 929 | 50,88 |
| **2023** | 1171 | 1 066 745 | 49,14 |

Najväčší počet UoZ zaradených na kompetenčný kurz (KOMPAS+) bol v roku 2023 na úrade Bratislava, kde nastúpilo na kompetenčný kurz 148 UoZ, čo predstavuje 12,64 % z celkového počtu zaradených UoZ na kompetenčný kurz. Za ním nasledovali úrady Košice (94 UoZ; 8,03 %) a Kežmarok (61 UoZ; 5,21 %).

Prehľad UoZ zaradených na kompetenčný kurz (KOMPAS+) v roku 2023 v štruktúre podľa jednotlivých úradov je uvedený v nasledujúcom sieťovom grafe.

Z celkového počtu 1171 UoZ zaradených v roku 2023 na kompetenčné kurzy (KOMPAS+), bolo 684 UoZ (58,41 %) znevýhodnených. Najväčšiu skupinu tvorili UoZ, ktorí najmenej 12 po sebe nasledujúcich kalendárnych mesiacov pred zaradením do evidencie UoZ, nemali pravidelne platené zamestnanie (433; 36,98 % zo všetkých UoZ zaradených na kompetenčný kurz) a dlhodobo nezamestnaných UoZ (284; 24,25 % zo všetkých UoZ zaradených na kompetenčný kurz). Pomerne početnú skupinu UoZ tvorili aj UoZ nad 50 rokov (162; 13,84 % zo všetkých UoZ zaradených na kompetenčný kurz). Prehľad UoZ zaradených v roku 2023 na kompetenčné kurzy (KOMPAS+) v štruktúre podľa znevýhodnenia je zobrazený  nasledujúcom grafe.

Z aspektu veku tvorili v roku 2023 najvyšší podiel zaradených na kompetenčné kurzy (KOMPAS+) UoZ vo veku 30 – 49 rokov (709 UoZ; 60,55 %). Druhou najpočetnejšou skupinou boli UoZ vo veku od 25 – 29 rokov (196; 16,74 %). Prehľad UoZ, ktorí nastúpili   
na kompetenčné kurzy (KOMPAS+) v roku 2023 v štruktúre podľa vekových kategórií   
je znázornený v grafe nižšie.

Z hľadiska vzdelania bolo v roku 2023 na kompetenčné kurzy (KOMPAS+) zaradených najviac UoZ s VŠ vzdelaním druhého stupňa (420 UoZ; 35,87 %) a s úplným stredným odborným vzdelaním (398 UoZ; 33,99 %). Prehľad UoZ zaradených na kompetenčné kurzy (KOMPAS+) v roku 2023 v štruktúre podľa vzdelania je znázornený v nasledujúcom grafe.

V roku 2023 absolvovali UoZ v rámci kompetenčných kurzov (KOMPAS+) najviac počítačové kurzy (823; 70,28 %) a jazykové kurzy (213; 18,19 %). Prehľad UoZ zaradených v roku 2023 na kompetenčné kurzy (KOMPAS+) v štruktúre podľa jednotlivých vzdelávacích kategórií je znázornený v nasledujúcom grafe.

## 3.7 Národný projekt Nestrať prácu – vzdelávaj sa podľa § 54 ods. 1 písm. d) zákona o službách zamestnanosti

Cieľom tohto projektu bola podpora zamestnanosti, zamestnateľnosti a adaptability ZoZ, prostredníctvom realizácie cieleného vzdelávania. Projekt podporoval vzdelávanie zamerané na individuálne potreby, možnosti a schopnosti ZoZ s ohľadom na požiadavky trhu práce, s prihliadnutím na potrebné zručnosti najmä v oblasti nedostatkových profesií, digitalizácie a automatizácie a zeleného hospodárstva, resp. v inej oblasti, pokiaľ bolo vzdelávanie zamerané na získanie zručností v súlade s individuálnymi potrebami záujemcu o zamestnanie a v súlade s potrebami trhu práce. S cieľom zlepšiť postavenie ZoZ na trhu práce mohlo byť podporené vzdelávanie, ktoré bolo zamerané na kariérový rast ZoZ vo vzťahu k jeho aktuálnej alebo budúcej profesii a ktoré zohľadňovalo meniace sa požiadavky trhu práce.

Po úspešnom ukončení vzdelávania úrady poskytovali príspevok na vzdelávanie ZoZ v hodnote kurzovného.

V roku 2023 bolo v rámci tohto projektu zaradených 27 586 ZoZ. Z tohto počtu, bolo 15 470 mužov (56,08 %) a 12 116 žien (43,92 %).

Príspevok na vzdelávanie ZoZ bol v roku 2023 poskytnutý v celkovej sume 34 835 874 eur.

V roku 2023 bol najväčší počet zaradených ZoZ do tohto projektu na úrade Košice, kde nastúpilo na vzdelávanie 1 695 ZoZ, čo predstavuje 6,14 % z celkového počtu zaradených ZoZ. Za ním nasledovali úrady Prešov (1 660 ZoZ; 6,02 %) a úrad Bratislava (1 640 ZoZ; 5,95 %). Prehľad ZoZ zaradených na vzdelávanie v roku 2023 v štruktúre podľa jednotlivých úradov je znázornený v grafe nižšie.

Z hľadiska veku tvorili najvyšší podiel zaradených do vzdelávania v roku 2023 ZoZ vo veku od 30 do 49 rokov (17 587 ZoZ; 63,75 %). Druhou najpočetnejšou skupinou boli ZoZ vo veku od 25 do 29 rokov (4 545 ZoZ; 16,48 %). Prehľad ZoZ zaradených na vzdelávanie v roku 2023 v štruktúre podľa vekových kategórií je znázornený v ďalšom grafe.

Z hľadiska vzdelania bolo v roku 2023 zaradených na vzdelávanie najviac ZoZ s úplným stredným odborným vzdelaním (10 810 ZoZ; 39,19  %) a vysokoškolským vzdelaním druhého stupňa (8 759 ZoZ; 31,75 %). Prehľad ZoZ zaradených na vzdelávanie v roku 2023 v štruktúre podľa vzdelania je znázornený v grafe dole.

ZoZ mali v roku 2023 absolútne najväčší záujem o odborné kurzy súvisiace s profesiou vodiča motorových vozidiel (7 130 ZoZ; 25,85 %), v ďalekom slede za nimi nasledovali počítačové kurzy (4 383 ZoZ; 15,89 %) a kurzy Anglického jazyka (2 592 ZoZ; 9,40 %). Prehľad ZoZ zaradených na vzdelávanie v roku 2023 v štruktúre podľa jednotlivých vzdelávacích kategórií je znázornený v nasledujúcom grafe.

# 4 VYHODNOTENIE UPLATŇOVANIA AKTÍVNYCH OPATRENÍ TRHU PRÁCE ZAMERANÝCH NA ZVÝŠENIE ZAMESTNANOSTI

## 4.1 Príspevok na vytvorenie nového pracovného miesta - § 53d zákona o službách zamestnanosti

Pozrieť kapitolu, str. 12 - **Poskytnutá investičná pomoc investorom**

## 4.2 Umiestňovací príspevok - § 19a zákona o sociálnej ekonomike

S účinnosťou od 1. 1. 2023 bol umiestňovací príspevok integračnému podniku podľa § 53f zákona o službách zamestnanosti zrušený a bol nahradený umiestňovacím príspevkom integračnému podniku podľa § 19a zákona o sociálnej ekonomike.

Úrad poskytne umiestňovací príspevok integračnému podniku na základe uzatvorenej písomnej dohody, ktorý skončí dohodou pracovný pomer najneskôr do dvoch rokov od vzniku tohto pracovného pomeru so zamestnancom, ktorý bol znevýhodnenou osobou v zmysle § 2 ods. 5 zákona o sociálnej ekonomike a ktorému najneskôr do jedného mesiaca odo dňa skončenia pracovného pomeru v integračnom podniku vznikol pracovný pomer u zamestnávateľa, ktorý nie je integračným podnikom, závislou osobou integračného podniku, ani CHD.

V roku 2023 bolo podporených len 13 osôb, čo je síce o 8 osôb viac ako v roku 2022 na § 53f, no aj tak ide o zanedbateľný počet.

Celková čerpaná suma za rok 2023 na § 19a bola len 6 680 eur a na § 53f 4 769 eur, čo spolu predstavuje 11 448 eur. Je to o 7 325 eur menej ako v roku 2022 na § 53f.

# 5 VYHODNOTENIE UPLATŇOVANIA AOTP ZAMERANÝCH NA UDRŽANIE ZAMESTNANOSTI (UDRŽANIE EXISTUJÚCICH PRACOVNÝCH MIEST)

## 5.1 Príspevok na dochádzku za prácou - § 53 zákona o službách zamestnanosti

Príspevok sa poskytuje mesačne na úhradu časti cestovných výdavkov na dochádzku z miesta trvalého pobytu alebo z miesta prechodného pobytu zamestnanca do miesta výkonu zamestnania uvedeného v pracovnej zmluve a späť.

V roku 2023 bolo prijatých 22 541 žiadostí na dochádzku za prácou, z ktorých bolo schválených 19 809 (87,88 %). V roku 2023 bol príspevok na dochádzku za prácou poskytnutý celkom 20 666 žiadateľom, z toho 8 330 mužom (40,31 %) a 12 336 ženám (59,69 %) v celkovej poskytnutej sume finančných prostriedkov 7 623 137 eur. V roku 2023, v porovnaní s predchádzajúcim rokom, sme zaznamenali zvýšenie celkovej poskytnutej sumy finančných prostriedkov o 2 968 941 eur. Z hľadiska vekovej štruktúry bolo podporených 10 902 žiadateľov vo veku od 30 do 49 rokov vrátane (52,75 %), 4 299 žiadateľov vo veku nad 50 rokov (20,8 %), 2 801 žiadateľov vo veku od 25 do 29 rokov (13,55 %) a 2 664 žiadateľov vo veku do 24 rokov, čo predstavuje (12,89 %) v štruktúre podľa grafu nižšie.

Z hľadiska znevýhodnenia UoZ, ktorým bol poskytnutý príspevok na dochádzku za prácou, bolo 13 680 znevýhodnených UoZ, čo predstavuje 66,2 % z celkového počtu 20 666 zaradených klientov. Z hľadiska znevýhodnenia UoZ, najvyšší podiel tvorili občania, ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie v počte 8 009 žiadateľov (58,55 %). Dlhodobo nezamestnaní občania tvorili druhú najpočetnejšiu skupinu znevýhodnených UoZ v počte 4 404 žiadateľov (32,19 %) a treťou najpočetnejšou skupinou znevýhodnených UoZ boli občania starší ako 50 rokov veku v počte 4 271 žiadateľov (31,22 %).

Podľa dosiahnutého stupňa vzdelania, najväčšiu skupinu zaradených tvorili UoZ s úplným stredným odborným vzdelaním v počte 7 426 (35,93 %), ďalšiu početnú skupinu tvorili UoZ s vysokoškolským vzdelaním druhého stupňa v počte 4 534 (21,94 %), UoZ so stredným odborným vzdelaním v počte 4 465 (21,61 %) a iní, viď nasledujúci grafu.

Z hľadiska doby evidencie, najväčšiu skupinu tvorili UoZ, ktorí boli v evidencii UoZ od 4 do 6 mesiacov - 8 789 (42,53 %), ďalšiu skupinu tvorili UoZ vedení v evidencii UoZ od 7 do 12 mesiacov - 6 749 (32,66 %). Tretiu skupinu tvorili UoZ, ktorí boli vedení v evidencii UoZ od 13 do 24 mesiacov v počte 2 644 (12,79 %). Nasledovali UoZ vedení v evidencii UoZ nad 24 mesiacov v počte 1 646 (7,96 %) a UoZ vedení v evidencii UoZ od 0 do 3 mesiacov v počte 838 (4,05 %) v štruktúre podľa nasledujúceho grafu.

## 5.2 Príspevok na podporu mobility za prácou - § 53a zákona o službách zamestnanosti

Príspevok na podporu mobility za prácou sa poskytuje UoZ ako úhrada časti výdavkov   
na bývanie súvisiacich so zmenou trvalého pobytu alebo prechodného pobytu o najmenej   
50 kilometrov v súvislosti so získaním zamestnania najmenej na 6 mesiacov.

V roku 2023 bolo prijatých 251 žiadostí na podporu mobility za prácou, z ktorých bolo schválených 225 žiadostí – 89,64 %. V roku 2023 bolo príspevkom na podporu mobility za prácou podporených celkom 239 žiadateľov, z toho 99 mužov (41,42 %) a 140 žien (58,58 %) v celkovej poskytnutej sume finančných prostriedkov 432 335 eur. V roku 2023, v porovnaní s predchádzajúcim rokom, sa celková poskytnutá suma finančných prostriedkov zvýšila o 193 029 eur. Z hľadiska vekovej štruktúry bolo podporených 102 žiadateľov (42,68 %) vo veku od 25 do 29 rokov vrátane, 83 žiadateľov (34,73 %) vo veku od 30 do 49 rokov vrátane, 29 žiadateľov (12,13 %) vo veku do 24 rokov vrátane a 25 žiadateľov (10,46 %) vo veku 50 rokov a viac, v štruktúre podľa nasledujúceho grafu.

Z hľadiska znevýhodnenia UoZ, ktorým bol poskytnutý príspevok na podporu mobility za prácou, bolo 159 znevýhodnených UoZ, čo predstavuje 66,53 % z celkového počtu 239 zaradených klientov. Z hľadiska znevýhodnenia UoZ, najvyšší podiel v počte 115 žiadateľov (72,33 %) tvorili občania, ktorí najmenej 12 po sebe nasledujúcich kalendárnych mesiacov pred zaradením do evidencie UoZ, nemali pravidelne platené zamestnanie. Absolventi školy tvorili druhú najpočetnejšiu skupinu znevýhodnených UoZ v počte 59 žiadateľov (37,11 %) a treťou skupinou znevýhodnených UoZ, boli dlhodobo nezamestnaní občania v počte 39 žiadateľov (24,53 %).

Vzhľadom na dosiahnutý stupeň vzdelania, najviac bolo zaradených UoZ, ktorí dosiahli vysokoškolské vzdelanie druhého stupňa v počte 143 (59,83 %), na druhom mieste boli UoZ, ktorí dosiahli úplné stredné odborné vzdelanie v počte 41 (17,15 %), na treťom mieste boli UoZ, ktorí dosiahli vysokoškolské vzdelanie prvého stupňa v počte 23 (9,62 %) a iní - v štruktúre podľa grafu nižšie.

Z hľadiska dĺžky evidencie, bolo v roku 2023 najviac zaradených UoZ, ktorí boli v evidencii UoZ od 4 do 6 mesiacov - 125 (52,3 %), druhú skupinu zaradených tvoria UoZ, ktorí boli vedení v evidencii UoZ od 7 do 12 mesiacov – 67 (28,03 %). Tretiu skupinu tvoria UoZ, ktorí boli vedení v evidencii UoZ od 13 do 24 mesiacov – 22 (9,21 %). Ďalej nasledovali UoZ vedení v evidencii UoZ nad 24 mesiacov – 16 (6,69 %) a od 0 do 3 mesiacov – 9 (3,77 %).

## 5.3 Príspevok na činnosť pracovného asistenta - § 59 zákona o službách zamestnanosti

Príspevok na činnosť pracovného asistenta poskytuje úrad zamestnávateľovi alebo SZČO so ZP, ak z druhu ZP a z vykonávanej pracovnej činnosti zamestnanca so ZP alebo SZČO so ZP vyplýva potreba pracovného asistenta. Mesačná výška príspevku je najmenej 41 % a najviac 70 % CCP podľa § 49 ods. 4 zákona o službách zamestnanosti.

Úrady v roku 2023 podporili 1 061 prijímateľov príspevku (v roku 2022 ich bolo 955), z toho 518 zamestnávateľov a 543 SZČO so zdravotným postihnutím, pričom počet osôb so zdravotným postihnutím, ktorých sa pomoc dotkla, vzrástol na 1 568. V roku 2023 bola celková suma čerpaných finančných prostriedkov 10 868 624 eur. V porovnaní s rokom 2022 ide o medziročný nárast o 1 832 695 eur.

|  |  |  |  |
| --- | --- | --- | --- |
| **Rok** | **Počet podporených pracovných asistentov** | **Počet osôb so ZP, ktorým bola poskytovaná pracovná asistencia** | **Čerpanie finančných prostriedkov**  (v eur) |
| **2022** | 1 280 | 1 392 | 9 035 929 |
| **2023** | 1 379 | 1 568 | 10 868 624 |

Z celkového počtu 1 568 osôb so ZP, ktorým bola poskytovaná pracovná asistencia, bolo 996 žien, čo predstavuje 63,52 %. Najviac osôb so ZP, ktorým bola poskytovaná pracovná asistencia, ide o viac ako polovicu z celkového počtu, bolo vo vekovej kategórii 30 - 49 rokov (803) - v štruktúre podľa grafu.

V rámci AOTP si tento príspevok zachoval zo zákona obligatórny charakter, preto je aj vo veľkej miere využívaný. Na základe hodnotenia úradov, vďaka veľkej miere využívania, tento príspevok sa často aj zneužíva a považuje sa za menej efektívny, najmä z dôvodu reálne ťažko preukázateľnej skutočnej potreby pracovnej asistencie, osobitne v prípadoch SZČO so ZP, kde je prakticky nemožné skontrolovať, či asistent skutočne (a koľko hodín) asistenciu aj vykonáva, najmä ak asistentom môže byť aj rodinný príslušník.

## 5.4 Príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov - § 60 zákona o službách zamestnanosti

Príspevok na úhradu prevádzkových nákladov CHD alebo CHP a na úhradu nákladov na dopravu zamestnancov sa poskytoval právnickej osobe alebo fyzickej osobe, ak o tento príspevok písomne požiadala najneskôr do konca prvého kalendárneho mesiaca štvrťroka nasledujúceho po štvrťroku, za ktorý príspevok žiada.

Úrad poskytuje príspevok na základe písomnej dohody o poskytnutí príspevku uzatvorenej medzi úradom a zamestnávateľom alebo medzi úradom a samostatne SZČO so ZP, zamestnávateľovi na zamestnávanie občanov so ZP v CHD/CHP alebo pre SZČO so ZP, ktorá prevádzkuje alebo vykonáva SZČ na CHP. Príspevok poskytoval príslušný úrad na základe dokladov preukazujúcich vynaložené náklady za príslušný štvrťrok, najviac vo výške 25 % z ustanovených súm, a to do konca mesiaca nasledujúceho po uplynutí kalendárneho štvrťroka, za ktorý sa príspevok žiadal.

V roku 2023 bolo prostredníctvom tohto príspevku podporených 8 034 občanov so ZP, čo v porovnaní s rokom 2022 predstavuje nárast o 212 osôb. V sledovanom období boli na tento príspevok vyčerpané finančné prostriedky vo výške 34 675 801 eur, čo predstavuje medziročný nárast o 2 140 530 eur. Porovnanie počtu podporených občanov so ZP v CHD a na CHP a čerpaných finančných prostriedkov v roku 2023 v porovnaní s rokom 2022 je uvedené v nasledujúcej tabuľke.

|  |  |  |
| --- | --- | --- |
| **Rok** | **Počet podporených zamestnancov a SZČO so ZP** | **Čerpanie finančných prostriedkov**  (veur) |
| **2022** | 7 822 | 32 535 271 |
| **2023** | 8 034 | 34 675 801 |

Z celkového počtu 8 034 podporených občanov so ZP, bolo v roku 2023 podporených 55,28 % žien a 44,72 % mužov. Z hľadiska vekovej štruktúry, bolo z celkového počtu 8 034 podporených občanov so ZP najväčšie zastúpenie vo veku nad 50 rokov (podiel 57,37 %), vo veku od 30 do 49 rokov (podiel 38,93 %) a vo veku od 25 do 29 rokov (podiel 2,71 %). Najmenej podporovaných občanov so ZP bolo vo veku do 24 rokov (podiel 0,99 %) - v štruktúre podľa grafu.

## 5.5 Vyrovnávací príspevok - § 19b zákona o sociálnej ekonomike

S účinnosťou od 1. 1. 2023 boli vyrovnávacie príspevky integračnému podniku podľa § 53g zákona o službách zamestnanosti zrušené. Nahradené boli § 19b zákona o sociálnej ekonomike s názvom vyrovnávací príspevok.

Úrad poskytne vyrovnávací príspevok integračnému podniku na základe uzatvorenej písomnej dohody na mzdové náklady spojené so zamestnávaním znevýhodnených osôb alebo zraniteľných osôb v zmysle zákona o sociálnej ekonomike, dodatočných nákladov spojených so zamestnávaním osôb, ktoré sú znevýhodnenými osobami z dôvodu spočívajúcom v ich zdravotnom stave a náklady vynaložené na pomoc zamestnaným znevýhodneným osobám, okrem osôb, ktoré sú znevýhodnenými osobami z dôvodu spočívajúcom v ich zdravotnom stave.

V roku 2023 bol vyrovnávací príspevok poskytnutý 604 integračným podnikom, čo je v porovnaní s rokom 2022 o 39 podnikov viac.

V roku 2023 bolo finančne podporovaných celkom 9 283 znevýhodnených a zraniteľných osôb zamestnaných v integračných podnikoch. V tomto počte sú zarátane osoby, na ktoré sa vyplácali príspevky z dohôd uzatvorených v roku 2022 ešte podľa § 53g zákona o službách zamestnanosti (3 908 zamestnancov) a 5 375 zamestnancov podporovaných už v rámci nového § 19b zákona o sociálnej ekonomike.

Za hodnotený rok 2023 bolo na § 19b zaradených 5 802 klientov. Oproti roku 2022 to predstavuje nárast počtu zaradených osôb o 890. Rastúci trend sa prejavil aj vo vyššej čerpanej sume finančných prostriedkov, ktorá v roku 2023 predstavovala čiastku 40 911 913 eur (spolu na § 53g aj § 19b), čo je v porovnaní s rokom 2022 o 7 916 930 eur viac.

|  |  |  |  |
| --- | --- | --- | --- |
| **Rok** | **Počet integračných podnikov** | **Počet zaradených klientov** | **Čerpanie finančných prostriedkov** (v eur) |
| **2022** | 565 | 4 912 | 32 994 983 |
| **2023** | 604 | 5 802 | 40 911 913 |

Z hľadiska druhu znevýhodnenia bolo v rámci integračných podnikov zaradených najviac zamestnancov, ktorí sú znevýhodnenými osobami podľa § 2 ods. 5 písm. b) zákona o sociálnej ekonomike, viď graf.

# 6 PROJEKTY A PROGRAMY - § 54 ZÁKONA O SLUŽBÁCH ZAMESTNANOSTI

## **6****.1 Národné projekty realizované podľa § 54 zákona v rámci Operačného programu Ľudské zdroje** zamerané na zavedenie záruky pre mladých nezamestnaných ľudí (UoZ), ktorí patria k NEET, zvýšenie zamestnanosti, zamestnateľnosti a účasti mladých ľudí na trhu práce - Prioritná os 2: Iniciatíva na podporu zamestnanosti mladých ľudí

NP zamerané na podporu zvýšenia zamestnateľnosti a zamestnanosti mladých ľudí sa aj v roku 2023 realizovali ako podporné opatrenia pre integráciu mladých ľudí na TP v rámci národného plánu implementácie Záruky pre mladých ľudí v SR ešte z roku 2014.

NP zamerané na podporu zvýšenia zamestnateľnosti a zamestnanosti mladých ľudí   
boli aj v hodnotenom roku financované z prostriedkov EÚ v rámci OP ĽZ a spolufinancované z finančných prostriedkov ŠR SR. Podporným rámcom pre implementáciu záruky bol OP ĽZ na programové obdobie 2014 – 2020, najmä prioritná os 2 - Iniciatíva na podporu zamestnanosti mladých ľudí.

### 6.1.1 **Národný projekt „Prax pre** mladých“

Projekt bol zameraný na zvýšenie možností uplatnenia mladých UoZ – NEET do 29 rokov veku na TP a  realizoval sa od 9. septembra 2022 do decembra 2023.

Realizoval sa na celom území SR mimo BSK v rámci OP ĽZ, PO2 – Iniciatíva na podporu zamestnanosti mladých ľudí.

Cieľom projektu bola podpora zvýšenia zamestnateľnosti mladých UoZ – NEET do 29 rokov veku prostredníctvom získavania a prehlbovania pracovných zručností a skúseností, ktoré zodpovedali ich dosiahnutému stupňu vzdelania formou praxe, ktorú mladí UoZ vykonávali u zamestnávateľa.

Cieľovou skupinou boli UoZ – NEET do 29 rokov veku (29 rokov mínus 1 deň), vedení v evidencii UoZ najmenej 1 mesiac, ktorí počas vykonávania praxe nemohli byť v pracovnom vzťahu podľa § 6 ods. 2 písm. a) zákona o službách zamestnanosti.

Hlavnou aktivitou projektu bolo zabezpečenie UoZ - NEET na účely vykonávania praxe pre zamestnávateľa a poskytovanie finančného príspevku UoZ na vykonávanie praxe.

Prax sa vykonávala u zamestnávateľa najmenej 3 mesiace a najviac 6 mesiacov bez možnosti jej predĺženia a opakovaného vykonávania v rozsahu 20 hodín týždenne.

Finančné príspevky poskytoval UoZ úrad, v ktorého územnom obvode mal UoZ trvalý pobyt. Na finančný príspevok nebol právny nárok.

V roku 2023 bolo prijatých 1 095 žiadostí zamestnávateľov o zabezpečenie mladého UoZ na účely vykonávania praxe, z toho bolo schválených 983 žiadostí (89,77 %) na 1 694 PM a zároveň bolo prijatých 1 625 žiadostí UoZ o zaradenie na prax a o poskytnutie finančného príspevku na vykonávanie praxe, z toho bolo schválených 1 531 žiadostí (94,22 %).

Do projektu bolo v roku 2023 zaradených 1 715 UoZ, z toho 1 142 žien a 574 mužov s čerpaním finančných prostriedkov vo výške 2 542 029,62 eur.

Z hľadiska vekovej štruktúry, najväčšiu skupinu tvorili UoZ vo veku do 24 rokov – 1 219 UoZ, čo je 71,04 % zo všetkých zaradených UoZ na vykonávanie praxe. Druhou skupinou boli UoZ vo veku do 25 – 29 rokov – 497 UoZ (28,96 %), pričom všetkých 1716 UoZ, zaradených do projektu spĺňalo vekovú skupinu do 29 rokov mínus jeden deň (100 %). Počet zaradených UoZ na vykonávanie praxe podľa vekovej štruktúry je vyjadrený v nasledujúcom grafe.

Z hľadiska znevýhodnenia, z  celkového počtu znevýhodnených 1500 UoZ bolo najviac (*jeden UoZ môže mať aj viac znevýhodnení*):

* 1 391 UoZ, ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie – 92,73 %
* 696 UoZ - absolventov škôl – 46,40 %,
* 563 UoZ dlhodobo nezamestnaní – 37,53 %
* 113 UoZ so vzdelaním nižším ako stredné odborné – 7,53 %
* 27 UoZ so ZP – 1,80 %

Z hľadiska doby evidencie, pred zaradením na vykonávanie praxe bolo v roku 2023 najviac – 521 UoZ (30,36 %) v evidencii UoZ do 3 mesiacov, 501 UoZ bolo v evidencii od 4 do 6 mesiacov (29,20 %), od 7 do 12 mesiacov bolo v evidencii 390 UoZ (22,73 %), od 13 do 24 mesiacov bolo v evidencii 189 UoZ (11,01%), nad 24 mesiacov bolo v evidencii 115 UoZ (6,70 %), čo znázorňuje graf nižšie.

Podľa dosiahnutého stupňa vzdelania, v  roku 2023 bolo zaradených na vykonávanie praxe najviac – 836 UoZ s ukončeným úplným stredným odborným vzdelaním, čo je 48,75 % z celkového počtu zaradených UoZ, 233 UoZ s vysokoškolským vzdelaním druhého stupňa (13,59 %), 263 UoZ s úplným stredným všeobecným vzdelaním (15,34 %), 153 UoZ so stredným odborným vzdelaním (8,92 %) a 107 UoZ s vysokoškolským vzdelaním I. stupňa (6,24%). Štruktúra zaradených UoZ na prax podľa dosiahnutého stupňa vzdelania v roku 2023 je vyjadrená v nasledujúcom grafe.

Z hľadiska profesie (SK ISCO), ktorú v rámci praxe UoZ vykonávali, najväčšiu skupinu tvorili UoZ, ktorí pracovali ako administratívni pracovníci v počte 984 UoZ, čo je 57,34 % z celkového počtu 1715 zaradených UoZ, Ďalšou väčšou skupinou boli pracovníci v službách a obchode, ktorých bolo 205 UoZ (11,95 %), špecialisti - 202 UoZ (11,77 %) a technici a odborní pracovníci v počte 133 UoZ (7,75 %). Zvyšných 192 UoZ spadajú do ostatných kategórii v štruktúre podľa grafu.

Z hľadiska veľkosti podnikov, bolo najviac mikropodnikov - 362, čo je 31,23 % zo všetkých 983 schválených žiadostí zamestnávateľov, ďalej to bol stredný podnik– 123 (12,51 %), malý podnik v počte 118 (12 %), veľký podnik 102 (10,38 %) v  štruktúre podľa nasledujúceho grafu.

## 6.2 Národné projekty realizované podľa § 54 zákona v rámci operačného programu Ľudské zdroje zamerané na podporu zvýšenia zamestnateľnosti a zamestnanosti s  dôrazom na dlhodobo nezamestnaných, nízko kvalifikovaných, starších ľudí a zdravotne postihnuté osoby - Prioritná os 3: Zamestnanosť

### 6.2.1 Národný projekt „Spoločne hľadáme prácu II“

Financovanie siete EURES sa v období 2021 – 2023 realizovalo v rámci NP Spoločne hľadáme prácu II (kód ITMS 2014+: 312031AUX6), vďaka podpore z ESF v rámci OP ĽZ.

Hlavným koordinátorom všetkých aktivít bola EURES Národná koordinačná kancelária (ďalej iba NKK) na ústredí a jednotlivé aktivity realizovali vyškolení EURES poradcovia pôsobiaci na úradoch.

**Jednotlivé aktivity**:

**1.1 – Sieťovanie zamestnancov**

Cieľom aktivity bolo vytvorenie priestoru pre vzájomnú výmenu informácií a diskusiu o možnostiach zlepšenia spolupráce siete EURES s vybranými oddeleniami PES.

Počet aktivít: 28

Mestá: Nitra, Spišská Nová Ves, Prešov, Kežmarok, Nové Zámky, Liptovský Mikuláš, Považská Bystrica, Zvolen, Senica, Komárno, Žilina, Michalovce, Humenné, Prievidza, Trenčín, Lučenec, Dolný Kubín, Námestovo, Čadca, Košice, Levice, Vranov nad Topľou, Rožňava, Poprad, Dunajská Streda, Trnava, Moldava nad Bodvou, Bratislava.

**1.2 – Európa na dosah**

Cieľom tohto podujatia je spojenie inštitúcií, informačných a poradenských sietí za účelom vzájomnej výmeny informácií týkajúcich sa pracovnej mobility, ako aj vytvorenie priestoru pre nadväzovanie, prípadne rozvoj existujúcej spolupráce. V roku 2023 sa konalo toto podujatie dvakrát: Púchov, 16.2.2023, účastníci: EURES, Europe Direct, EUROPASS, Národný inštitút vzdelávania a mládeže, Mládežnícky parlament, Medzinárodná organizácia pre migráciu.

Levice, 21.3.2023, účastníci: EURES, úrad Levice, EUROPASS, NIVAM, IOM.

**1.3 – Vzdelávanie**

Vzdelávanie EURES poradcov patrí k dôležitým atribútom ich práce. Po absolvovaní vzdelávania získavajú účastníci certifikát.

Na domácej pôde sa uskutočnili 2 vzdelávacie aktivity:

* 17.-18.1.2023 - Bratislava, odborné vzdelávanie Grafický dizajn - 5 EURES poradcov, ktorí sú členmi grafickej skupiny
* 1.-2.2.2023 – Bratislava - odborné vzdelávanie Syndróm vyhorenia, 32 účastníkov - NKK + EURES poradcovia

VZDELÁVANIE EURES poradcov na EURÓPSKEJ ÚROVNI

Európska komisia organizuje pre partnerov a členov siete EURES vzdelávacie aktivity rôzneho zamerania. Účastníci si môžu vybrať zo širokej ponuky tém, ktorých cieľom je podpora osobnostného a profesionálneho rastu. Školenia zároveň vytvárajú priestor na socializáciu členov jednotlivých sietí a vytváranie medzinárodných spoluprác a projektov. V roku 2023 prebiehalo vzdelávanie opäť, len vo virtuálnom priestore, pracovným jazykom bola angličtina. Účastníci niektorých tréningov získali po ich úspešnom absolvovaní certifikáty. Počet absolvovaných školení počas roka: 42.

**1.4. – Informačno-poradenské stretnutia**

PORADENSTVO NA ÚRADOCH PRÁCE

Jednou z kľúčových aktivít siete EURES je poskytovanie poradenstva a informácií širokému spektru záujemcov o prácu v členských krajinách EÚ/EHP, a to nielen UoZ evidovaným na úradoch práce, sociálnych vecí a rodiny, ale aj študentom, samostatne zárobkovo činným, či zamestnaným osobám. Z hľadiska štruktúry klientov, boli najviac zastúpení evidovaní uchádzači o zamestnanie vo veku od 25 do 54 rokov s úplným stredoškolským vzdelaním ukončeným maturitou. Najčastejšie diskutované témy: všeobecné informácie o službách siete EURES, nábor/umiestnenie, životné a pracovné podmienky v krajinách EÚ/EHP, sociálne zabezpečenie, vzdelávanie a odborná príprava, špecifické informácie z cezhraničnej činnosti.

Aktivita v číslach:

Počet kontaktov s klientmi 17 346 z toho počet kontaktov so zahraničnými/slovenskými zamestnávateľmi 3 223, počet prijatých životopisov, žiadostí o zamestnanie alebo motivačných listov, ktoré prijali EURES poradcovia od záujemcov o prácu v krajinách EÚ/EHP 3 349, počet zamestnaných prostredníctvom siete EURES 1 167.

PROPAGÁCIA SIETE EURES VO FORME PREZENTÁCIÍ NA ŠKOLÁCH, UNIVERZITÁCH A ÚRADOCH

Prioritou siete EURES je aj propagácia poskytovaných služieb potenciálnym záujemcom o prácu v zahraničí z radov žiakov a študentov. EURES poradcovia formou informačných stretnutí na školách prezentujú študentom možnosti pracovného uplatnenia v Európe a situáciu na trhu práce. Celkový počet navštívených škôl v rámci celého Slovenska 112 s celkovým počtom 5 738študentov.

EURES poradcovia a EURES kontaktné osoby poskytovali informácie prostredníctvom prezentácií aj v priestoroch úradov. Celkový počet účastníkov prezentácií na úradoch bol 9 949 a poskytli sa nasledujúcim cieľovým skupinám: absolventi škôl, UoZ, kolegovia z úradov práce, zahraničným a slovenským zamestnávateľom a spolupracujúcim partnerom/inštitúciám.

**1.5 – Mediálna kampaň**

Dňa 20.4.2023 sieť EURES Slovensko organizovala medzinárodnú burzu práce s názvom EURES Job Day. K uvedenej burze práce boli realizované nasledujúce kampane:

Rozhlasová kampaň:

- Rádio Európa 2 od 6.4. – 19.4.2023

- FUN Rádio a Rádio Vlna od 6.4. – 19.4.2023

Online kampaň:

- profesia.sk od 6.4. – 19.4.2023

- zoznam.sk od 6.4. – 19.4.2023

Plagáty v MHD:

- Dopravný podnik Košice v mesiaci apríl (93ks autobusov a 40ks električiek)

- Dopravný podnik Prešov v mesiaci apríl (50ks autobusov a 25ks trolejbusov)

Video kampaň:

- pluska.sk od 6.4. – 19.4.2023

- zoznam.sk od 6.4. – 19.4.2023

Billboardová kampaň:

- Košice 18 ks

- Prešov 11 ks

Holografická produkcia znaku siete EURES počas celého dňa EURES Job Day.

V polovici roka 2023 ústredie obstaralo komplexnú výrobu animovaného videa zameraného na prezentáciu Národného projektu „Spoločne hľadáme prácu II.“ a siete EURES, ktorá zahŕňala prípravu 3 scenárov, kompletnú produkciu 30 sekundového videa aj s titulkami vo viacerých požadovaných formátoch. Video bolo zacielené na cieľové skupiny na sociálnej sieti Facebook cez sponzorovanú reklamu.

Termín kampane: 20.9. – 10.10.2023 - celkovo sme kampaňou zasiahli 212 232 unikátnych používateľov, ktorým sa zobrazilo video 375 799-krát. Zaznamenaných bolo 50 934 interakcií stránky, z toho 50 551 prehratí videa.

**1.6 –Technické vybavenie**

V hodnotenom období sa nerealizovalo.

**1.7 – Propagačné materiály**

Propagačné predmety určené pre UoZ a zamestnávateľov s cieľom zlepšenia marketingovej komunikácie siete EURES, zvyšovanie povedomia širokej verejnosti o službách a výhodách siete EURES a o pracovnej mobilite.

**1.8 – Informačné materiály**

Aktivita v roku 2023 nebola realizovaná.

**1.9 – EURES meetingy**

Meetingy členov siete EURES Slovensko realizované na pravidelnej báze vytvárajú priestor na výmenu informácií, analýzu a formuláciu problémov, hľadanie konštruktívnych riešení formou brainstormingu, ako aj formuláciu nových cieľov, úloh a spôsobov ich realizácie. Ich obsahová štruktúra bola v roku 2023 zameraná na riešenie aktuálnych tém ktoré vyplynuli z cieľov a úloh stanovených na národnej a európskej úrovni. V roku 2023 boli realizované 2 meetingy:

* 22.-24.5.2023 - EURES meeting, Oščadnica, NKK + poradcovia (30)

EURES meetingu sa zúčastnil pán Jaroslav Kováč, národný styčný úradník pri Európskom orgáne práce (ELA), ktorý predstavil genézu vzniku ELA, oblasti kompetencie, právny základ, ciele, úlohy, riadenie ELA, organizačnú štruktúru ELA, pôsobnosť a úlohy národných styčných úradníkov a aktivity ELA.

* 26.-28.9.2023 - EURES meeting, Oščadnica, NKK + EURES poradcovia (29 + PhDr. Košutová)

EURES meeting bol prínosom z hľadiska informovanosti o dôležitých pracovných záležitostiach, ktoré EURES poradcovia riešia v každodennej práci, o pripravovaných akciách na najbližšie obdobie do konca roka 2023, o pripravovanom novom projekte Spoločne hľadáme prácu III., vyhodnotení výkonnosti webu [www.eures.sk](http://www.eures.sk), ponuke pracovných stáží v oblasti cestovného ruchu pre študentov do Rakúska v zimnej sezóne, anglickej verzii webu eures.sk, informovanie o priebehu zahraničnej pracovnej cesty v Dánsku, ako aj prihraničnom stretnutí SK-PL v Kežmarku a mnohých ďalších dôležitých témach.

**1.10 – Prihraničné aktivity**

Pravidelné stretnutia hlavných aktérov prihraničného trhu práce prinášajú upevnenie kontaktov, prehĺbenie spolupráce a vzájomnú inšpiráciu v rámci zdieľania dobrej praxe. Pre sieť EURES sú stretnutia prínosom v oblasti rozvoja prihraničnej pracovnej mobility.

* **Spolupráca SK a PL**

V Kežmarku sa dňa 21.09.2023 uskutočnilo pracovné stretnutie zamerané na sieťovanie prihraničných inštitúcií a zamestnávateľov. Jeho prioritou bolo nadviazanie kontaktu s Európskym orgánom práce – ELA zastúpeným národnými styčnými úradníkmi z Poľska a Slovenska. Jednou z tém stretnutia bola aktuálna situácia na slovenskom a poľskom prihraničnom trhu práce v okresoch Poprad, Kežmarok, Stará Ľubovňa a Nowy Sacz.  Vďaka účasti zástupcov ELA na stretnutí odzneli tiež cenné informácie o štruktúre, cieľoch a aktivitách Európskeho orgánu práce. Veľkým prínosom boli prezentácie z radov zamestnávateľov. Zástupcovia spoločností Whirlpool Slovakia spol. s r.o. a  ZASTROVA, a. s. poukázali na inovatívne formy integrácie marginalizovaných zamestnancov, ako aj na potrebu neustálej prípravy budúcich zamestnancov v tréningových centrách za pomoci využitia rôznych foriem vzdelávacích aktivít.

Diskusia účastníkov bola zameraná na identifikáciu ťažiskových problémov v oblasti prihraničnej migrácie pracovníkov. Zamestnávatelia na stretnutí tlmočili svoje potreby v oblasti nedostatku kvalifikovanej pracovnej sily a účastníci sa zhodli, že k zlepšeniu pracovnej mobility v prihraničnom regióne POPRAD-DUNAJEC môže prispieť aj dobudovanie regionálnej dopravnej infraštruktúry.

* **Spolupráca SK a PL a ČR**

Dňa 16.11.2023 sa v Námestove konal Seminár EURES pod názvom Mapovanie potrieb zamestnávateľov v prihraničných regiónoch Slovenska a Poľska. Prihraničného stretnutia sa zúčastnilo 13 zástupcov verejných služieb zamestnanosti a 7 zástupcov slovenských zamestnávateľov prevažne z oblasti automotive. Okrem predstavenia situácie na cezhraničnom trhu práce sa diskutovalo a hľadali riešenia k aktuálnemu problému uzatvorenia malých hraničných prechodov, ktoré zasiahli najmä poľských pendlerov pracujúcich u zamestnávateľov v priemyselnom parku Námestovo. Taktiež sa riešilo aktívne zapojenie poľských úradov v pohraničí pri nábore slovenských zamestnávateľov v Poľsku. Na základe výstupov z dotazníkov bola prejavená spokojnosť so seminárom.

* **Spolupráca SK a HU**

**Č. 1**

Dôkazom dobre fungujúcej spolupráce je aj prihraničné stretnutie, ktoré sa uskutočnilo dňa 12. 10. 2023 v Komárne.

Riaditelia úradov a zástupcovia siete EURES zo Slovenska a Maďarska si vymenili skúsenosti, príklady dobrej praxe a prediskutovali aktuálnu problematiku vývoja pracovného trhu. Hovorilo sa aj o nízkej nezamestnanosti na oboch stranách Dunaja a čoraz náročnejšom pokrývaní potrieb trhu práce.

Cieľom tohto stretnutia bolo nadviazanie spolupráce s predstaviteľmi prihraničných partnerstiev PONS DANUBII a ISTER GRANUM. K ich najúspešnejším zrealizovaným projektom patrí vybudovanie veľkého množstva cyklotrás, tematických detských ihrísk ako aj spojenie obcí Radvaň nad Dunajom (SK) a Neszmély (HU) prostredníctvom kompy.

V rámci nového projektového obdobia je jednou z ich aktivít vzdelávanie ľudí v oblasti turizmu. Práve v tejto oblasti sa našli prieniky zástupcov úradov s prihraničnými partnerstvami. Pozdĺž hraníc oboch štátov sa zmapujú potreby vzdelávania, na ktoré nadviaže ďalšie stretnutie za účelom vytýčenia konkrétnych vzdelávacích aktivít. Obe strany sa zhodli na potrebe skvalitnenia služieb a ľudského potenciálu za účelom podpory turizmu v prihraničnom regióne.

Opätovne sa potvrdilo, že pestovanie dobrých vzťahov a pravidelné stretávanie sa v rámci prihraničného regiónu je veľmi potrebné.

**Č. 2**

Sieť EURES Slovensko zorganizovala slovensko-maďarský prihraničný workshop v Štúrove dňa 18.5.2023. Workshop nadviazal na tradičné prihraničné stretnutia sietí EURES Slovensko, EURES Maďarsko a spolupracujúcich inštitúcií v cezhraničnom regióne. Jeho cieľom bola vzájomná výmena informácií a rozvoj spolupráce v rámci siete EURES ako aj verejných služieb zamestnanosti.

Program pracovného stretnutia pozostával z hlavných tém:

* vzájomné informovanie účastníkov o aktuálnej situácii v prihraničnom regióne na trhu práce na Slovensku a v Maďarsku, základné štatistické údaje, miera nezamestnanosti, strategický zamestnávatelia v regióne, nedostatkové a prebytkové profesie, priemerné mzdy, cezhraničné zamestnávanie, prehľad organizačnej štruktúry, začlenenia, kompetencií a agendy úradov,
* prezentácie sietí EURES Slovensko a EURES Maďarsko – vyhodnotenie uskutočnených aktivít, predstavenie náborových projektov, plánovaných aktivít, webovej stránky, sociálnych sietí, informácie z oblasti cezhraničnej mobility
* diskusia, príklady dobrej praxe, skúsenosti, návrhy spolupráce.

Účastníci vyjadrili poďakovanie za príležitosť zúčastniť sa na workshope, označili ho ako veľmi prínosný a užitočný a zároveň prejavili záujem o participáciu na podobnom podujatí v budúcnosti.

**1.11 – Česko - slovenské stretnutie**

Stretnutie sa konalo 13. - 15. 6. 2023 v Starej Lesnej po 5 rokoch od posledného stretnutia organizovaného na českej strane. Stretnutia sa zúčastnilo celkovo 44 osôb v zastúpení EURES poradcovia a členovia národných koordinačných kancelárií z českej a slovenskej siete EURES.

Zástupcovia oboch sietí v rámci svojich prezentácií predstavili organizačnú štruktúru, kompetencie, a začlenenie.

Obe siete predstavili organizované a plánované aktivity a svoje aktuálne postavenie v rámci projektu ESF. Podpora pracovnej mobility v Európe je spoločným cieľom oboch národných sietí, avšak podmienky na trhu práce v oboch krajinách sú odlišné. Vytvoril sa priestor na vzájomnú výmenu informácií a skúseností o možnostiach, ktoré jednotlivé siete ponúkajú UoZ, mladým ľuďom i zamestnávateľom, čo tvorí pridanú hodnotu týchto spoločných stretnutí.

**1.12 – Rozvoj bilaterálnych a multilaterálnych náborových projektov, účasť na aktivitách siete EURES na Slovensku i v zahraničí, účasť v pracovných skupinách EK**

Medzinárodný workshop ELA, 24.-25.1.2023, Bratislava

téma: sezónne zamestnávanie

participujúce krajiny: Taliansko, Nemecko, Holandsko, Rumunsko, Bulharsko, Slovensko, Španielsko, Francúzsko, Portugalsko, Poľsko

Konferencia EURES in Action, 13. -16. 6. 2023

Hlavnou témou 6. ročníka podujatia EURES in Action, ktoré sa konalo hybridnou formou v Bratislave v sídle ELA, boli Trendy pracovnej mobility a nedostatkové zručnosti a profesie. Cieľom bola výmena odborných poznatkov, spolupráca a zdieľanie praktických skúseností členov siete EURES.

Témy workshopov: Trendy digitalizácie – vznikajúce profesie a potrebné nové zručnosti, Trendy ekologizácie – vznikajúce profesia a potrebné nové zručnosti, Nedostatkové profesie a zručnosti, trendy pracovnej mobility so zameraním na stavebný sektor, Nedostatkové profesie a zručnosti, trendy pracovnej mobility – potreby zamestnávateľov

Stanovené ciele: dôraz na riešenie nedostatku zamestnancov v súčasných a budúcich profesiách vyplývajúci z ekologizácie a digitalizácie V súčasnosti má 77% zamestnávateľov problém nájsť zamestnancov s požadovanými zručnosťami. Do roku 2030 v EÚ vznikne ďalších 1 milión pracovných miest vďaka ekologickej transformácii. Do roku 2025 by malo mať 70% populácie v EÚ aspoň základné digitálne zručnosti.

Aktivita v číslach: viac ako 150 on site, 450 on line

Konferencia ELA, 20. 6.2023, Bratislava

V roku 2022 bola vypísaná výzva ELA k zasielaniu *„Good practices“* v oblasti sezónneho zamestnávania a cestnej dopravy. Prihlásené príklady dobrej praxe sú ako inšpirácia, ktorá môže byť aplikovaná v jednotlivých krajinách, uložené v databáze prístupnej všetkým členským štátom. Jednou z ocenených bola Ing. Zuzana Kubovičová, ktorá si prevzala cenu za *„Best practice“*, a to spoluprácu medzi EURES Slovenskom a EURES Holandskom v oblasti sezónneho zamestnávania.

Vybrané aktivity organizované v spolupráci s EURES ČR:

* Seminár Trh práce ČR a SR, 16.-18.5.2023, Česko, Olomouc
* Pracovné stretnutie EURES poradcov SR a ČR, 12.6.2023, úrad Považská Bystrica
* Stretnutie národnej koordinačnej kancelárie (NKK) SR s NKK ČR, 6. - 7. 9. 2023, Kroměříž ČR.
* Stretnutie národnej koordinačnej kancelárie (NKK) SR s NKK ČR, 28. - 29. 11. 2023, Olomouc, ČR.
* Pracovné stretnutie Národných koordinátorov EURES ČR a SR, 3.11.2023, online, téma: migrácia štátnych príslušníkov tretích krajín
* Online mítingy s EURES kolegami a zamestnávateľmi z krajín EÚ/EHP
* Pokračovanie v pravidelných pracovných stretnutiach s kolegami a zamestnávateľmi z členských krajín, ktorých cieľom je spolupráca na rozbehnutých projektoch, výmene informácií a pod. Zástupcovia siete EURES Slovensko si na online/onsite stretnutiach počas roka 2023 vymenili skúsenosti v oblasti pracovnej mobility s kolegami so sietí EURES Nemecko, Rakúsko, Fínsko, Česko, Dánsko, Rakúsko, Holandsko, Taliansko.
* Európska komisia organizuje pre partnerov a členov siete EURES vzdelávacie aktivity rôzneho zamerania. Účastníci si môžu vybrať zo širokej ponuky tém, ktorých cieľom je podpora osobnostného a profesionálneho rastu. Školenia zároveň vytvárajú priestor na socializáciu členov jednotlivých sietí a vytváranie medzinárodných spoluprác a projektov.
* Vzdelávanie EURES poradcov patrí k dôležitým atribútom ich práce. Realizuje sa predovšetkým na európskej úrovni formou Classroom Traning (CT), Virtual Training (VT) a webinárov v anglickom jazyku. Tréningy sú zamerané na využívanie portálov EÚ zameraných na mobilitu, koučovanie UoZ a im určené služby, stratégie a nástroje matchingu, analýzy pracovného trhu, financovanie európskej mobility, sociálne zabezpečenie a dane, práca s Extranetom na európskom portáli siete EURES, organizovanie EOJD (European Online Job Days), sociálne siete, komunikačné zručnosti atď. Vzdelávanie na európskej úrovni zabezpečuje EURES Academy. Po absolvovaní tréningov získavajú účastníci certifikát.

K vzdelávacím aktivitám patria aj webináre, ktoré sú zamerané na aktuálne témy.

V roku 2023 sa CT/VT/webinarov zúčastnilo 42 osôb.

* Veľtrh vzdelávania a kariéry „Find your Career in Europe“ 2. – 6. 3. 2023, Cyprus

Účastníci: 12 krajín - Slovensko, Česká republika, Taliansko, Malta, Chorvátsko, Estónsko, Írsko, Švédsko, Fínsko, Dánsko, Španielsko a Cyprus

Počet návštevníkov stánku EURES Slovensko: 73

* Veľtrh pracovných príležitostí Ikariera 5. 4. 2023, Česko, Zlín

Cieľová skupina: študenti Univerzity Tomáša Baťu

Počet vystavovateľov: 35

Počet návštevníkov: 1000

Počet návštevníkov stánku EURES: 70

* Building Ireland-Jobs in construction and engineering 11. 5. 2023, online podujatie na platforme European Job Days
* EDUCA EXPO Liberec 2023, 11. - 14. 10. 2023, Liberec, ČR

Počet vystavovateľov: 103

Počet návštevníkov: cca 20 000

Počet návštevníkov stánku EURES: 140

* Medzinárodný veľtrh práce 7. – 9. 11. 2023, Toruň, Poľsko

Počet vystavovateľov: 35

Počet návštevníkov: cca 1000

Počet návštevníkov stánku EURES: 70

* Jobspin Jobfair 24. 11. 2023, Ostrava, ČR

Počet vystavovateľov: 23

Počet návštevníkov: 460

Počet návštevníkov stánku EURES: 50

* Veľtrh vzdelávania a zamestnania BeSt 2023, 23. – 26. 11. 2023, Salzburg, Rakúsko

Cieľová skupina: mladí ľudia

Počet vystavovateľov: 93 (vrátane siete EURES zo Slovenska, Holandska, Severného Nemecka, Nórska a Luxemburgu)

Počet návštevníkov: cca 30 000

**1.13 – Realizácia a účasť na burzách práce a informačných podujatiach na Slovensku**

* MAĎARSKÝ DEŇ 9. 3. 2023 Komárno, Konferenčné centrum Univerzity J. Selyeho

Cieľom 7. ročníka medzinárodnej burzy práce bolo predstaviť životné a pracovné podmienky v prihraničnom regióne, spojiť zamestnávateľov so záujemcami o prácu v Maďarsku a študentom stredných a vysokých škôl poskytnúť príležitosti odbornej praxe a stáží.

Medzinárodná burza práce v číslach:

11 zamestnávateľov z Maďarska, EURES Slovensko, EURES Maďarsko, úrad Komárno

32 pracovných pozícií, 400 voľných pracovných miest,

612 návštevníkov (z toho 102 študentov),

85 vhodných uchádzačov,

31 prísľubov zamestnania.

Pozície: výroba (operátor, strojník, balič, vodič VZV), administratíva, upratovanie, odborná prax a stáže.

* EURES JOB DAY 20. 4. 2023 Prešov, M aréna

Prvý ročník medzinárodnej burzy práce zorganizovala sieť EURES Slovensko v spolupráci s Ústredím práce, sociálnych vecí a rodiny. Hlavným cieľom podujatia bolo vytvorenie priestoru pre osobné stretnutia zahraničných a slovenských zamestnávateľov s uchádzačmi o prácu v krajinách Európskej únie a na Slovensku.

Medzinárodná burza práce v číslach:

50 zamestnávateľov (27 zahraničných, 23 slovenských), 1 619 voľných/ponúkaných pracovných miest prevažne v oblasti gastronómie, hotelierstva, priemyslu, logistiky, IT a sezónnych prác (Grécko, Holandsko, Fínsko, Nemecko, Španielsko), 3 224 návštevníkov, 463 prísľubov do zamestnania.

20 prezentácií v rámci sprievodného programu so zameraním na európsky trh práce a európsku pracovnú mobilitu.

Propagácia podujatia: masívna mediálna kampaň (rozhlas, pracovné portály), reklamné billboardy, plagáty v MHD, webová stránka EURES, úrady, sociálne siete, bulletin.

Podporná aktivita: autobusová doprava pre 681 UoZ z úradov z Košického samosprávneho kraja (KSK) a Prešovského samosprávneho kraja (PSK).

* Kariéra EXPO

Sieť EURES Slovensko participovala ako špeciálny partner na druhom ročníku veľtrhu pracovných príležitostí Kariéra EXPO vďaka podpore z Európskeho sociálneho fondu v rámci Operačného programu Ľudské zdroje Národného projektu ,,Spoločne hľadáme prácu II.“

Zástupcovia siete EURES Slovensko poskytovali asistenciu a poradenstvo návštevníkom, ktorí prišli na veľtrh práce so záujmom hľadania práce v zahraničí. V stánku siete EURES bolo poskytované poradenstvo o pracovných príležitostiach v krajinách EÚ/EHP a vo Švajčiarsku, životných a pracovných podmienkach a aktivitách organizovaných sieťou EURES.

Nitra - 29.3.2023

Počet vystavovateľov: 50+

Počet návštevníkov: 3000+

Počet návštevníkov stánku EURES: 350

Košice - 8.6.2023

Počet vystavovateľov: 50+

Počet návštevníkov: 3000+

Počet návštevníkov stánku EURES: 450

Bratislava - 11.10.2023

Počet vystavovateľov: 60+

Počet návštevníkov: 6 300

Počet návštevníkov stánku EURES: 650

Spolu: 1450 klientov

* Profesia days

13. ročník najväčšieho festivalu pracovných príležitostí na Slovensku organizovaného spoločnosťou Profesia bol postavený na otvorenej komunikácii medzi návštevníkmi, zamestnávateľmi a odborníkmi z rôznych sfér. EURES poradcovia poskytovali návštevníkom informácie o pracovných príležitostiach v Európe, životných a pracovných podmienkach v krajinách EÚ/EHP a finančnom projekte TMS. Účasť siete EURES na takýchto podujatiach je mimoriadne dôležitá kvôli šíreniu povedomia o službách, ktoré poskytuje.

* 16. - 17. 5. 2023 – Bratislava

Počet vystavovateľov: 90

Počet návštevníkov: 5 211

Počet návštevníkov stánku EURES: 850

* 18. - 19. 9. 2023 - Žilina

Počet vystavovateľov: 50

Počet návštevníkov: 3 218

Počet návštevníkov stánku EURES: 244

* 14. - 15. 11. 2023 - Košice

Počet vystavovateľov: 70

Počet návštevníkov: 6 000+

Počet návštevníkov stánku EURES: 700

Spolu: 1794 klientov

* Deň Európy

Podujatie každoročne organizované Zastúpením Európskej komisie na Slovensku je oslavou princípov EÚ, mieru a jednoty v Európe. Účasť siete EURES bola príležitosťou nielen osláviť hodnoty a princípy, ktorými sa riadi EÚ, ale aj osloviť veľký počet potenciálnych klientov. Zároveň bola príležitosťou na stretnutie jednotlivých európskych sietí zastúpených na Slovensku, získavanie nových kontaktov a prehlbovanie existujúcej vzájomnej spolupráce.

Podujatie v číslach: Sieť EURES participovala na oslavách Dňa Európy v Košiciach, Bratislave, Lučenci a Žiline a spolu poskytla informácie 847 návštevníkom.

* ProEduco

15. ročník Medzinárodného veľtrhu vzdelávania PRO EDUCO sa konal v termíne 6.-7.12.2023 v Košiciach a predstavoval stabilnú platformu pre prezentáciu celého spektra aktuálnych tém v oblasti vzdelávania na všetkých úrovniach, tak v rámci štandardných foriem štúdia ako aj mimo nich. Popri téme vzdelávania veľtrh prezentoval aj ďalšie formy mimoškolských aktivít, rozvoja osobnosti, možností pracovného uplatnenia, cestovania a doplnkového vzdelávania mladých. Podujatie sa zameriava predovšetkým na žiakov končiacich ročníkov základných a stredných škôl, ako aj výchovných poradcov.

Stánok EURES Slovensko tento rok zatraktívnila aj prítomnosť EURES poradkyne z Holandska, ktorá návštevníkom prezentovala nielen možnosti štúdia a pracovného uplatnenia, ale aj životné a pracovné podmienky tejto zaujímavej krajiny.

Podujatie v číslach: počet vystavovateľov: 60, počet návštevníkov: 7 259, počet návštevníkov stánku EURES: 400

* Ďalšie podujatia:

Sieť EURES Slovensko mala aj tento rok svoje zastúpenie na rôznych regionálnych veľtrhoch SŠ a VŠ, burzách informácií, stretnutí so zamestnávateľmi a pod. Tieto podujatia boli zamerané na rôzne cieľové skupiny. Významnú záujmovú skupinu pre sieť EURES predstavujú mladí ľudia pred vstupom na trh práce, ktorým okrem základných informácií EURES poradcovia poskytujú informácie o situácii na európskom trhu práce, požiadavkách zamestnávateľov na potenciálnych zamestnancov a o trendoch ďalšieho vývoja, aby sa tak mohli zodpovedne a kvalifikovane rozhodnúť pri výbere strednej či vysokej školy.

Účasť na ďalších podujatiach:

30. 3. 2023 – Interview day NAKAC, Žilina

27. 4. 2023 – Veľtrh JobSpoTT, Trnava

17. 5. 2023 – Raňajky so zamestnávateľmi, Zvolen

22. 6. 2023 – meeting Americkej obchodnej komory, Košice

12. 7. 2023 – „Leto v meste“, Dolný Kubín

12. 10. 2023 – Veľtrh stredných škôl „Kam na strednú v Trnavskej župe“, Trnava

24. 10. 2023 – Burza stredných škôl, Dolný Kubín

26. 10. 2023 – Veľtrh prace s mládežou, Banská Bystrica

26. 10. 2023 – Prezentačná výstava stredných škôl okresu Rožňava *„Správna voľba povolania – príležitosť k úspechu“*

26. 10. 2023 – „Kam na strednú“, Senica

23. 11. 2023 – Informačné podujatie „Chceš študovať pre trh práce alebo pre úrad práce?“ , Humenné

23. 11. 2023 - Veľtrh VŠ z KSK a PSK, Košice

V rámci Európskeho roka zručnosti 2023 realizovala sieť EURES na tomto podujatí aj workshop zameraný predovšetkým na mäkké zručnosti.

**1.14 - Výberové pohovory**

* VÝBEROVÉ POHOVORY a STÁŽE

Sieť EURES zorganizovala počas roka 2023 dve výberové pohovory a to do Holandska a Maďarska. Holandský zamestnávateľ ponúkal prácu v lodnej doprave na pozíciách: lodník, námorník a kapitán na riečne lode. Celkový počet pozvaných záujemcov 30, z toho prítomných na pohovore 8 a 3 osoby boli zamestnané.

Maďarský zamestnávateľ ponúkal prácu v priemyselnej oblasti a doprave na pozíciách: kontrolór kvality, operátor vo výrobe, pracovník údržby a vodič VZV. Celkový počet účastníkov na pohovore 58 a počet zamestnaných 12.

* STÁŽOVÉ POBYTY

Sieť EURES Slovensko realizovala pre spoločnosť Sani/Ikos Group nábor na celkom 40 voľných pracovných miest pre stážistov na pracovné pozície kuchárov, pomocných kuchárov, recepčných, čašníkov a pomocných čašníkov a hostesiek.

Záujemcovia o stážové pobyty boli najmä študentami z Michaloviec - zo Strednej odbornej školy obchodu a služieb, Obchodnej akadémie, Hotelovej akadémie a Súkromnej hotelovej akadémie. V roku 2023 sa nám na stáž hlásili aj študenti z celej SR.

Vzhľadom na to, že zamestnávateľ umiestnil v rámci svojich rezortov počas aktuálnej letnej sezóny 25 študentov zo Slovenska, dostali EURES poradcovia možnosť oboznámiť sa s pracovnými podmienkami vo vybraných rezortoch, v ktorých slovenskí stážisti pôsobia, ako aj s podmienkami ubytovania a dohodnúť kritériá budúcej spolupráce.

**1.15 – Tlmočenie a preklady**

Počas obdobia boli realizované nasledujúce preklady zo slovenského do nemeckého a anglického jazyka: preklad vyhodnotenia siete EURES za rok 2022, preklad Zmluvy o stáži a preklad Vyhodnotenia činnosti siete EURES pre EK.

**1.16 – Účasť na odborných externých seminároch**

V uvedenom období nerealizované.

**1.17 – Webová stránka**

Spustenie novej webovej stránky prebehlo po úspešne zrealizovanom verejnom obstarávaní začiatkom roku 2023. Nová stránka [www.eures.sk](http://www.eures.sk) priniesla užívateľom moderný dizajn a viac funkcionalít, jednoduchú a rýchlu orientáciu v informáciách aj pracovných ponukách. Okrem modernejšieho dizajnu je vybavená množstvom zaujímavých a inovatívnych funkcionalít. Z pohľadu užívateľa je ľahko zrozumiteľná a jednoducho sa používa. Registrovaným klientom ponúka zaujímavé možnosti aj v rámci osobnej zóny. K dispozícii je vyhotovenie životopisu vo viacerých jazykových mutáciách, tvorba zoznamu obľúbených pracovných ponúk, ale aj prepojenie so sociálnymi sieťami. V sekcii Pracovné ponuky získajú klienti prehľad o aktuálnych pracovných príležitostiach, na ktoré môžu priamo reagovať zaslaním CV, alebo položiť otázku. Otázky zamerané na špecifické oblasti cezhraničnej mobility možno klásť EURES poradcom v časti Kontakty. Na stránke pribudli možnosti filtrovania pracovných ponúk, čo umožňuje vyhľadávanie ponúk vhodných pre páry, zdravotne postihnutých, bez požiadavky na znalosť cudzieho jazyka alebo ponuky s ubytovaním. Nová webová stránka ponúka nielen množstvo výhod pre klientov, ale aj užívateľsky priateľské prostredie pre EURES poradcov, ktorí intenzívne pracujú na tvorbe pútavého a kvalitného obsahu stránky [www.eures.sk](http://www.eures.sk). Nový portál je optimalizovaný aj pre mobilné zariadenia.

Počas roka 2023 prebiehala na základe písomných požiadaviek NKK EURES a komunikácie so správcom webu pravidelná podpora, technická údržba a ad hoc úpravy, ktorými sa zabezpečovala modernizácia a update funkcionalít webu (v rozsahu max. 50 hod./mesiac).

**1.18 – Propagačná technika**

Počas hodnoteného obdobia nebola obstaraná žiadna propagačná technika.

### 6.2.2 Národný projekt „Cesta na trh práce 3“

Cieľom NP bolo zlepšiť postavenie UoZ na TP, zvýšiť zamestnateľnosť a zamestnanosť UoZ a ZUoZ podporou vytvárania PM, znížiť nezamestnanosť, osobitne dlhodobú nezamestnanosť a podporiť rozvoj miestnej a regionálnej zamestnanosti v najmenej rozvinutých okresoch   
s vysokou MEN.

V rámci projektu bolo možné poskytnúť finančný príspevok na území:

Banskobystrický kraj – okresy Lučenec, Rimavská Sobota, Poltár, Revúca

Košický kraj – okresy Rožňava, Sobrance, Trebišov, Gelnica , Košice-okolie, Michalovce

Prešovský kraj - okresy Kežmarok, Sabinov, Svidník, Vranov nad Topľou, Bardejov, Medzilaborce, Snina, Levoča, Stropkov.

V rámci NP sa realizovali tri opatrenia:

Opatrenie č. 1: Podpora vytvárania PM pre UoZ,

Opatrenie č. 2: Podpora vytvárania PM u verejných zamestnávateľov,

Opatrenie č. 3: Poskytovanie finančného príspevku na dochádzanie za prácou.

**Opatrenie č. 1 Podpora vytvárania PM pre UoZ**

Záväzkovanie bolo skončené v roku 2021.

**Opatrenie č. 2 Podpora vytvárania PM u verejných zamestnávateľov**

V rámci opatrenia išlo o poskytovanie finančného príspevku verejnému zamestnávateľovi na podporu vytvorenia pracovného miesta, počas 3 až 9 mesiacov pri uzatvorení pracovného pomeru na dobu určitú a na dobu 3 až 12 mesiacov pri uzatvorení pracovného pomeru na dobu neurčitú. Za vytvorenie pracovného miesta sa považuje uzatvorenie pracovného pomeru minimálne na dobu 3 mesiace. V roku 2023 bolo do tohto opatrenia zaradených 310 UoZ, čerpanie finančných prostriedkov bolo vo výške 1 423 127,73 eur.

**Opatrenie č. 3 Poskytovanie finančného príspevku na dochádzanie za prácou**

V rámci tohto opatrenia bol poskytovaný finančný príspevok žiadateľovi, ktorý bol UoZ/ZUoZ a ktorý bol vyradený z evidencie UoZ z dôvodu uvedeného v § 36 ods. 1 písm. a) zákona o službách zamestnanosti a ktorý dochádza z miesta trvalého pobytu alebo z miesta prechodného pobytu do miesta výkonu zamestnania uvedeného v pracovnej zmluve, na úhradu časti cestovných výdavkov na dochádzanie za prácou. Finančný príspevok sa poskytoval najviac po dobu 12 po sebe nasledujúcich mesiacov.

V roku 2023 bolo do tohto opatrenia zaradených 31 UoZ a čerpanie finančných prostriedkov bolo vo výške 243 256,80 eur.

### 6.2.3 Národný projekt „Individualizované poradenstvo pre znevýhodnených UoZ”

NP sa realizoval od 1. 2. 2022 a bol ukončený 31. 12. 2023. Realizoval sa na celom území SR.

Hlavnou aktivitou NP bolo poskytovanie individualizovaného poradenstva pre znevýhodnených UoZ. Cieľovou skupinou boli ZUoZ podľa § 8 ods.1 zákona o službách zamestnanosti. NP sa realizoval na celom území SR.

NP Individualizované poradenstvo pre ZUoZ (ďalej len „NP IP pre ZUoZ“) bol poradenský program realizovaný projektovými odbornými poradcami, ktorý bol zameraný na podporu ZUoZ pri zvyšovaní ich konkurencieschopnosti na TP a zvyšovaní ich zamestnateľnosti prostredníctvom rozvoja tzv. mäkkých faktorov zamestnateľnosti, ktorými sú kompetencie pre integráciu na TP/zručnosti pre riadenie vlastnej kariéry. Poradenský proces pozostával z individuálnych a skupinových poradenských aktivít zameraných na posúdenie silných a slabých stránok ZUoZ, na identifikáciu bariér a vypracovanie krokov potrebných pre priblíženie, resp. uplatnenie sa na TP. Do obsahu poradenských aktivít bolo v prípade potreby možné zahrnúť aj hodnotenie digitálnych zručností ZUoZ.

Od 1. 1. 2023 do 31. 12. 2023 bol poradenský program poskytnutý 12 002 ZUoZ, pričom 211 ZUoZ bola v rámci poradenského procesu poskytnutá špecifická poradenská aktivita Hodnotenie digitálnych zručností.

Z celkového počtu ZUoZ, ktorým bol v roku 2023 poradenský program poskytnutý v rámci tohto projektu, bolo 7 653 žien (63,76 %) a 4 349 mužov (36,24 %). Najpočetnejšou skupinou z pohľadu veku bola skupina ZUoZ vo veku od 30 do 49 rokov v celkovom počte 5 926 ZUoZ (49,38 %). Druhou najpočetnejšou skupinou ZUoZ z pohľadu veku, ktorým boli poradenské služby poskytnuté, boli ZUoZ vo veku 50 a viac rokov – 3 437 klientov (28,64 %). Medzi najviac zastúpených ZUoZ patrila skupina dlhodobo nezamestnaných občanov (8 693 ZUoZ, t. j. 72,43 %), za nimi nasledovali občania, ktorí nemali pravidelne platené zamestnanie (8 103 ZUoZ, t. j. 67,51 %) a občania s nižším vzdelaním ako stredné odborné (4 235 ZUoZ, t. j. 35,29 %). Štruktúra znevýhodnení je uvedená v nasledujúcom grafe.

Na účely hodnotenia kvality poskytovania projektových OPS sa obdobne ako pri neprojektových OPS využíva **Analýza situácie UoZ.** Odborný poradca monitoruje úroveň zručností UoZ pre riadenie vlastnej kariéry pred vstupom do a po skončení projektových OPS, pričom každý UoZmôže pri vstupe aj výstupe získať 16 bodov z 16 posudzovaných položiek. Kompletná analýza situácie UoZ, t. j. obsahujúca vstupné aj výstupné údaje,bola v roku 2023 vypracovaná pre 5 986 UoZ zaradených do NP IP pre ZUoZ. Všetkých 5 986 UoZ pri vstupe do projektových OPS získalo spolu 39 788 bodov z 95 776 možných bodov, čo znamená, že celková úroveň zručností pre riadenie vlastnej kariéry u sledovaných UoZ bola na začiatku poradenského procesu na úrovni v priemere 41,54 %. Po skončení poradenského procesu týchto 5 986 UoZ získalo spolu 72 127 bodov, čo predstavuje nárast o 32 339 bodov, takže celková úroveň zručností pre riadenie vlastnej kariéry u sledovaných UoZ na konci poradenského procesu vzrástla o 33,77 % – na úroveň v priemere 75,31 %.

Pri porovnaní vstupných a výstupných údajov sme z celkového počtu 5 986 vypracovaných analýz v rámci NP IP pre ZUoZ zaznamenali najvyšší posun úrovne zručností UoZ v týchto konkrétnych položkách:

* Vie, čo musí urobiť pre to, aby sa zamestnal (akčný plán) – nárast o 59,51 %,
* Dokáže popísať vlastné silné stránky – nárast o 53,59 %,
* Dokáže pripraviť relevantné písomnosti pre hľadanie zamestnania (motivačný list, životopis) – nárast o 48,55 %.

Pri týchto položkách bola vstupná úroveň na úrovni v rozpätí od 20,88 % do 36,33 %, čo značí pomerne nízku úroveň, avšak po skončení poradenského procesu bola výstupná úroveň na úrovni v rozpätí od 80,39 % do 89,93 %, čo predstavuje výrazný nárast úrovne týchto konkrétnych položiek v rámci zručností pre riadenie vlastnej kariéry.

Po splnení stanovených podmienok mohli ZUoZ získať paušálny príspevok na úhradu časti výdavkov súvisiacich s účasťou na poradenskom programe (cestovné, stravné a pod.) vo výške 4,76 eur za každý jeden deň účasti. Za rok 2023 bolo v rámci realizácie projektu na paušálny príspevok vyplatených 228 305,60 eur.

Celková úspešnosť OPS v rámci NP IP pre ZUoZ v roku 2023 bola 10,93 % (z 12 002 UoZ, ktorým boli poskytnuté neprojektové OPS, bolo 1 312 UoZ umiestnených na TP do šesť mesiacov po skončení účasti UoZ v OPS). Vzhľadom na skutočnosť, že cieľovou skupinou projektu boli iba znevýhodnení UoZ, považujeme výsledok za dostatočný.

Za celé obdobie realizácie projektu bol poradenský program poskytnutý 19 541 ZUoZ.

### 6.2.4 Projekt „Pomáhame odídencom – poradenstvo“

Hlavnou aktivitou projektu bolo poskytovanie poradenských služieb odídencom. Cieľovou skupinou boli odídenci a štátni príslušníci tretích krajín odchádzajúci z Ukrajiny, t. j. osoby, ktoré majú v SR udelené dočasné útočisko (vydaný doklad o tolerovanom pobyte na území SR s označením „ODÍDENEC“) a ktoré prejavili záujem o poskytnutie poradenstva v rámci tohto projektu. Projekt sa realizoval na celom území SR.

Cieľom projektu bolo uľahčiť odídencom začlenenie a integráciu na TP prostredníctvom poskytovania poradenských služieb v oblasti orientácie na TP v závislosti od individuálnych potrieb odídenca a v nadväznosti na špecifiká vybraného regiónu v rámci SR.

Poradenské služby v rámci tohto projektu boli realizované formou poradenského procesu v rozsahu9 hodín pre osobné stretnutia poradcu s jedným odídencom, pričom poradenský proces mohol v prípade záujmu odídenca pokračovať dištančným spôsobom. Osobné stretnutia boli realizované individuálnou alebo skupinovou formou.

Od 1. 1. 2023 do 31. 12. 2023 bol poradenský program poskytnutý 2 062 odídencom, z ktorých 25 pokračovalo v poradenskom procese aj dištančnou formou. Celkovo bolo poskytnutých 29 dištančných poradenských služieb.

Z celkového počtu odídencov, ktorým bol v roku 2023 poradenský program poskytnutý v rámci tohto projektu bolo 1 600 žien (77,59 %) a 462 mužov (22,41 %). Najpočetnejšou skupinou z pohľadu veku bola skupina odídencov vo veku od 30 do 49 rokov v celkovom počte 1 107odídencov (53,69 %). Druhou najpočetnejšou skupinou odídencov, ktorým boli poradenské služby poskytnuté, boli odídenci vo veku 50 a viac rokov v počte 475 odídencov (23,04 %).

Po absolvovaní osobnej účasti mohol odídenec získať paušálny príspevok na úhradu časti výdavkov súvisiacich s účasťou na poradenskom programe (cestovné, stravné a pod.) vo výške 4,46 eur za každý jeden deň osobnej účasti. Za rok 2023 bolo v rámci realizácie tohto projektu na paušálny príspevok vyplatených 27 892,86 eur.

### 6.2.5 Národný projekt „Podpora zamestnanosti“

Cieľom NP bola podpora mobility pre občanov, ktorí boli UoZ a ktorí si našli zamestnanie, ako aj zvyšovanie zamestnateľnosti ZUoZ, podpora udržiavania pracovných návykov, aktivácia ZUoZ, podpora dobrovoľníckej činnosti a rozvoj miestnej a regionálnej zamestnanosti.

NP sa realizoval prostredníctvom dvoch aktivít:

**Aktivita č. 1** **Podpora ZUoZ k uplatneniu sa na TP**

Aktivita č. 1 sa realizovala prostredníctvom poskytovania štyroch typov príspevkov určených   
na stimuláciu záujmu zamestnávateľov o zamestnávanie ZUoZ:

* príspevok na podporu zamestnávania ZUoZ,
* príspevok na podporu rozvoja miestnej a regionálnej zamestnanosti,
* príspevok na AČ formou menších obecných služieb pre obec alebo formou menších služieb pre samosprávny kraj,
* príspevok na AČ formou dobrovoľníckej služby.

**Príspevok na podporu zamestnávania ZUoZ**

V roku 2023 už neboli týmto príspevkom podporení žiadni zamestnávatelia a nečerpali sa finančné prostriedky.

**Príspevok na podporu rozvoja miestnej a regionálnej zamestnanosti**

V roku 2023 už neboli týmto príspevkom podporení žiadni zamestnávatelia a nečerpali sa finančné prostriedky.

**Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj**

Príspevok na AČ formou menších obecných služieb pre obec alebo formou menších služieb pre samosprávny kraj v rámci ***NP Podpora zamestnanosti*** sa poskytoval na úhradu časti nákladov, ktoré súvisia s vykonávaním menších obecných služieb pre obec alebo menších služieb pre samosprávny kraj.

Príspevok sa poskytoval na základe písomnej dohody medzi úradom a obcou, alebo medzi úradom a samosprávnym krajom na úhradu časti nákladov, ktoré súvisia s vykonávaním menších obecných služieb pre obec, alebo menších služieb pre samosprávny kraj. V roku 2023bolo v rámci hodnoteného národného projektu na AČ umiestnených 2 112 DN UoZ, poberateľov dávky v hmotnej núdzi a príspevkov k dávke, ktorí vykonávali AČ v rozsahu najviac 20 hodín týždenne nepretržite, najviac počas šiestich kalendárnych mesiacov s možnosťou jej opakovaného vykonávania najviac počas ďalších dvanástich kalendárnych mesiacov z toho bolo 65 koordinátorov. Výška čerpaných finančných prostriedkov bola 1 063 615 eur.

Z 2 112 DN UoZ zaradených do AČ bolo 1 274 žien (60,27 %) a 838 mužov (39,68 %).

Z hľadiska vekovej štruktúry bolo 1 211 UoZ (57,34 %) vo veku od 30 do 49 rokov vrátane, 536 UoZ (25,38 %) vo veku nad 50 rokov, 204 UoZ (9,66 %) vo veku od 25 do 29 rokov vrátane a 161 UoZ (7,62 %) vo veku do 24 rokov vrátane. v štruktúre podľa nasledujúceho grafu.

Z hľadiska dosiahnutého stupňa vzdelania, najväčšiu skupinu z celkového počtu 2 112 DN UoZ, tvorili UoZ so základným vzdelaním 1 190 UoZ (56,37 %), UoZ s neukončeným základným vzdelaním 438 UoZ (20,75 %), UoZ so stredným odborným vzdelaním bolo zaradených 353 UoZ (16,72 %) s nižším stredným odborným vzdelaním 36 UoZ (1,71 %) a UoZ s úplným stredným odborným vzdelaním bolo zaradených 75 (3,55 %) s úplným stredným všeobecným vzdelaním 12 UoZ (0,57 %), VŠ vzdelanie prvého 0 UoZ (00,00 %) a druhého stupňa 3 UoZ (0,14 %) a neurčené vzdelanie 4 UoZ (0,19 %), viď graf nižšie.

Z hľadiska profesie, ktorú UoZ vykonávali, najväčšie percento tvorili pomocní a nekvalifikovaní pracovníci 2 042 UoZ (96,69 %), ďalšou skupinou sú administratívni pracovníci 29 UoZ (1,37 %), technickí a odborní pracovníci v počte 34 UoZ (1,61 %), pracovníci v službách a obchode 7 UoZ (0,33 %), v štruktúre podľa nasledujúceho grafu.

Z hľadiska SK NACE 2 103 UoZ (99,57 %) vykonávalo AČ vo verejnej správe a sociálnom zabezpečení, 6 UoZ (0,28 %) v oblasti vzdelávania a 3 UoZ (0,14 %) v oblasti zdravotníctva a sociálny pomocníci.

Väčšina zaradených UoZ považovala AČ predovšetkým za možnosť získať aktivačný príspevok.

Priebehu 2023 skončilo AČ v rámci NP Podpora zamestnanosti celkovo 3 058 UoZ, z tohto počtu sa na TP umiestnilo 182 UoZ do 1 mes., do 3 mes. 217 UoZ a do 6 mesiacov sa umiestnilo 270 UoZ. Úspešnosť tohto opatrenia po 6 mesiacoch od skončenia AČ predstavuje 21,88 %.

**Príspevok na aktivačnú činnosť formou dobrovoľníckej služby**

V rámci uvedeného NP sa príspevok na AČ formou DS poskytuje na základe uzatvorenej písomnej dohody medzi úradom a právnickou osobou, alebo fyzickou osobou na úhradu časti nákladov, ktoré súvisia s vykonávaním DS. Príspevok môže úrad, v územnom obvode ktorého sa dobrovoľnícka služba vykonáva, poskytnúť na úhradu časti nákladov potrebných   
na kvalifikované vykonávanie a prevádzku DS, na úrazové poistenie UoZ, na úhradu poplatku za doklad preukazujúci zdravotnú spôsobilosť UoZ, na úhradu časti nákladov na osobné ochranné pracovné prostriedky, pracovné náradie a časti ďalších nákladov, ktoré súvisia   
s vykonávaním dobrovoľníckej činnosti a na úhradu časti CCP zamestnanca, ktorý organizuje DS.

Počas vykonávania DS, úrad poskytuje UoZ paušálny príspevok vo výške sumy životného minima poskytovaného jednej plnoletej fyzickej osobe na úhradu nevyhnutných výdavkov   
na stravovanie, ubytovanie a výdavkov na cestovné z miesta jeho trvalého pobytu alebo prechodného pobytu do miesta vykonávania DS. DS je forma aktivácie UoZ vykonávaním dobrovoľníckej činnosti, ktorej cieľom je získanie praktických skúseností pre potreby TP.

V roku 2023 bolo v rámci NP Podpora zamestnanosti zaradených na AČ formou DS 61 UoZ. Celkový príspevok bol čerpaný vo výške 165 720 eur.

Zo 61 zaradených UoZ na AČ formou DS bolo zaradených 9 mužov a 52 žien. Celkový príspevok bol čerpaný vo výške 165 720 eur.

Z hľadiska vekovej štruktúry, vo veku 50 rokov a viac bolo 28 UoZ (45,90 %), vo veku od 30 do 49 rokov vrátane bolo 27 UoZ (44,26 %) , 3 UoZ (4,92 %) bolo vo veku od 25 do 29 rokov vrátane a 3 UoZ (4,92 %) bolo vo veku do 24 rokov vrátane - v štruktúre podľa nasledujúceho grafu.

Zo 61 UoZ zaradených na DS, boli UoZ s viacnásobným znevýhodnením. Najvyšší počet tvorili občania, ktorí najmenej 12 po sebe nasledujúcich kalendárnych mesiacov pred zaradením   
do evidencie UoZ nemali pravidelne platené zamestnanie v počte 42 UoZ (32,31 %). Druhou najpočetnejšou skupinou UoZ boli DN UoZ v počte 32 UoZ (24,62 %), UoZ starší ako 50 rokov boli v počte 28 UoZ (21,54 %) a 9 UoZ (6,92 %) boli občania so ZP. 0 UoZ   
(00,00 %) boli absolventi škôl a 17 UoZ (13,08 %) boli občania, ktorí mali vzdelanie nižšie ako stredné odborné vzdelanie, 1 UoZ (0,77 %), ktorý bol osamelý občan – starostlivosť o odkázanú osobu/starajúci sa o dieťa a 1 UoZ (0,77 %), ktorý ukončil poberanie materského alebo poberanie rodičovského príspevku - v štruktúre podľa grafu nižšie.

Z hľadiska dosiahnutého stupňa vzdelania, najväčšiu skupinu z celkového počtu 61 zaradených, tvorili UoZ s úplným stredným odborným vzdelaním 28 (45,90 %), nasledovala skupina UoZ so základným vzdelaním 14 (22,95%), ďalšiu skupinu tvorili UoZ so stredným odborným vzdelaním v počte 9 (14,75 %), s neukončením vzdelaním 3 UoZ (4,92 %), UoZ s úplným stredným všeobecným vzdelaním bolo 3 (4,92 %) a UoZ, ktorí dosiahli VŠ I. stupňa boli 2 UoZ (3,28 %) a UoZ s VŠ II. stupňa boli 2 UoZ (3,28 %), v štruktúre podľa nasledujúceho grafu.

Z hľadiska dĺžky evidencie, zo 61 zaradených UoZ, bolo 17 UoZ (27,87 %) v evidencii UoZ 0 - 3 mesiace, 8 UoZ (14,75 %) bolo evidovaných 4 - 6 mesiacov, 9 UoZ (13,11 %) bolo evidovaných 7 - 12 mesiacov, 17 UoZ (27,87 %) bolo vedených v evidencii UoZ 13 - 24 mesiacov a 10 UoZ (16,39 %) bolo evidovaných dlhšie ako 24 mesiacov, v štruktúre podľa grafu.

Z hľadiska profesie, ktorú UoZ v rámci AČ formou DS, najväčšie percento tvorili administratívni pracovníci 25 UoZ (40,98 %), nasledujú pomocní a nekvalifikovaní pracovníci v počte 18 UoZ (29,51 %), technickí a odborní pracovníci v počte 13 UoZ (21,31 %), pracovníci v službách a obchode v počte 3 UoZ (4,92 %) a špecialisti v počte 2 UoZ (3,28 %), v štruktúre podľa grafu dole.

Z hľadiska SK NACE prevažná väčšina UoZ vykonávala DS v oblasti verejnej správy a sociálneho zabezpečenia - v počte 55 UoZ (90,16 %). Ďalšími oblasťami vzdelávanie – 4 UoZ (6,56 %), zdravotníctvo a sociálna pomoc - 1 UoZ (1,64 %) a ostatné činnosti 1 UoZ (1,64 %).

V roku 2023 skončilo DS v rámci NP Podpora zamestnanosti celkovo 170 UoZ, z toho 35 UoZ sa umiestnilo na TP do 1 mes., 46 UoZ do 3 mesiacov a 56 UoZ sa umiestnilo na TP   
do 6 mesiacov po skončení DS. Celková úspešnosť tohto AOTP po 6 mesiacoch od skončenia jeho vykonávania bola 80,59 %.

**Príspevok na dochádzku za prácou**

Príspevok sa poskytuje mesačne na úhradu časti cestovných výdavkov na dochádzku z miesta trvalého pobytu alebo z miesta prechodného pobytu zamestnanca do miesta výkonu zamestnania uvedeného v pracovnej zmluve a späť. Príspevok bol poskytovaný do 31. 10. 2023.

V roku 2023 bolo prijatých 679 žiadostí na dochádzku za prácou, z ktorých bolo schválených 625 (92,05 %). V roku 2023 bol príspevok na dochádzku za prácou poskytnutý celkom 644 žiadateľom, z toho 269 mužom (41,77 %) a 375 ženám (58,23 %) v celkovej poskytnutej sume finančných prostriedkov 537 419 eur, čo je o 2 238 039 eur menej ako v roku 2022.

Z hľadiska vekovej štruktúry, bolo podporených 471 žiadateľov vo veku od 30 do 49 rokov vrátane (73,14 %), 126 žiadateľov vo veku vo veku od 25 do 29 rokov vrátane (19,57 %), 42 žiadateľov vo veku do 24 rokov vrátane (6,52 %), 5 žiadateľov vo veku 50 a viac rokov (0,78 %), v štruktúre podľa grafu.

Z hľadiska znevýhodnenia UoZ, ktorým bol poskytnutý príspevok na dochádzku za prácou, bolo 20 ZUoZ, čo predstavuje 3,11 % z celkového počtu 644 zaradených klientov. Najvyšší podiel tvorili občania, ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie - v počte 12 žiadateľov (60 %). Občania starší ako 50 rokov veku tvorili druhú najpočetnejšiu skupinu znevýhodnených UoZ v počte 5 žiadateľov (25 %). Treťou najpočetnejšou skupinou boli dlhodobo nezamestnaní občania v počte 4 žiadateľov (20 %).

Z hľadiska dosiahnutého stupňa vzdelania, najväčšiu skupinu zaradených tvorili UoZ s úplným stredným odborným vzdelaním v počte 290 (45,03 %), ďalšiu početnú skupinu tvorili UoZ s vysokoškolským vzdelaním druhého stupňa v počte 145 (22,52 %), UoZ so stredným odborným vzdelaním 112 (17,39 %) a iní, v štruktúre podľa grafu nižšie.

Z hľadiska doby evidencie, najväčšiu skupinu tvorili UoZ, ktorí boli v evidencii UoZ od 4 do 6 mesiacov – 336 (52,17 %), ďalšiu skupinu tvorili UoZ vedení v evidencii UoZ od 7 do 12 mesiacov 269 (41,77 %) a UoZ, ktorí boli vedení v evidencii UoZ od 0 do 3 mesiacov v počte 35 (5,43 %), viď graf.

**Príspevok na podporu mobility za prácou**

Príspevok na podporu mobility za prácou sa poskytuje UoZ ako náhrada časti výdavkov na bývanie súvisiacich so zmenou trvalého pobytu alebo prechodného pobytu o najmenej 50 kilometrov - v súvislosti so získaním zamestnania najmenej na 6 mesiacov. Príspevok bol poskytovaný do 31. 10. 2023.

V roku 2023 boli prijaté len 3 žiadosti na podporu mobility za prácou. Počas roka boli podporovaní 4 žiadatelia, všetci boli muži, celková suma poskytnutých finančných prostriedkov bola 31 925 eur, čo je o 202 388 eur menej ako v roku 2022.

Z hľadiska vekovej štruktúry, boli podporený 3 žiadatelia vo veku od 30 do 49 rokov (75 %) a 1 žiadateľ vo veku od 25 do 29 rokov (25 %), v štruktúre podľa grafu nižšie.

Z hľadiska dosiahnutého stupňa vzdelania, najväčšiu skupinu zaradených tvorili UoZ s vysokoškolským vzdelaním druhého stupňa v počte 19 (50,00 %), ďalšiu skupinu tvorili UoZ úplným stredným odborným vzdelaním v počte 10 (26,32 %) a iní, v štruktúre podľa grafu.

Z hľadiska doby evidencie, všetci 4 zaradení tvorili UoZ, ktorí boli v evidencii UoZ od 4 do 6 mesiacov.

**Príspevok na presťahovanie za prácou**

Príspevok na presťahovanie za prácou sa poskytuje UoZ ako úhrada časti výdavkov na bývanie a nákladov na presťahovanie súvisiacich so zmenou trvalého pobytu o najmenej 70 kilometrov v súvislosti so získaním zamestnania najmenej na 6 mesiacov. Príspevok bol poskytovaný do 31. 10. 2023.

V roku 2023 bol príspevok na presťahovanie za prácou poskytnutý celkom 3 žiadateľom, z toho 1 mužovi a 2 ženám v celkovej poskytnutej sume finančných prostriedkov 54 879 eur, čo je o 79 571 eur menej ako v roku 2022.

Z hľadiska vekovej štruktúry, boli všetci podporený žiadatelia vo veku od 30 do 49 rokov vrátane.

Ani jeden podporený žiadateľ nebol znevýhodnený uchádzač o zamestnanie.

Z hľadiska najvyššieho dosiahnutého stupňa vzdelania, boli rovnako zastúpení žiadatelia s úplným stredným odborným vzdelaním, vysokoškolským vzdelaním prvého stupňa a vysokoškolským vzdelaním druhého stupňa viď graf.

Štruktúru zaradených z aspektu dĺžky evidencie vidno z grafu.

### 6.2.6 Národný projekt „Aktivácia znevýhodnených UoZ“

NP sa realizoval od 14. septembra 2022 a bol ukončený v decembri 2023. Realizuje sa na celom území SR mimo BSK.

Hlavnou aktivitou NP bola podpora zvýšenia zamestnateľnosti a zamestnanosti ZUoZ formou poskytovania poradenstva, zaškolenia, aktivácie u zamestnávateľa a následného umiestnenia na vytvorenom PM. Cieľovou skupinou boli ZUoZ podľa § 8 ods. 1 zákona o službách zamestnanosti.

NP sa realizoval prostredníctvom troch opatrení:

Opatrenie č. 1 Poskytovanie odborných poradenských služieb ZUoZ,

Opatrenie č. 2 Aktivácia a zaškolenie ZUoZ,

Opatrenie č. 3 Podpora vytvorenia PM pre ZUoZ.

**Opatrenie č. 1 Poskytovanie OPS ZUoZ**

Cieľom opatrenia č. 1 projektu bolo poskytovanie OPS pre ZUoZ zacielených na rozvoj interpersonálnych zručností potrebných pre efektívne fungovanie v pracovnom prostredí a na zvýšenie motivácie ZUoZ začleniť sa do pracovného procesu, a to aj prostredníctvom zaradenia sa do niektorého z ostatných opatrení tohto projektu. Zaradenie do opatrenia č. 1 tohto projektu bolo podmienkou na zaradenie ZUoZ do ostatných opatrení projektu.Poskytovanie OPS pozostávalo celkovo z 3 skupinových stretnutí v rozsahu maximálne 15 hodín.

Od 01.01.2023 do 31. 12. 2023 bol poradenský program poskytnutý 7 169 ZUoZ. Z celkového počtu ZUoZ, ktorým bol v roku 2023 poradenský program poskytnutý v rámci opatrenia č. 1, bolo 4 275 žien (59,63 %) a 2 894 mužov (40,37 %). Najpočetnejšou skupinou z  pohľadu veku bola skupina ZUoZ vo veku od 30 do 49 rokov v celkovom počte 3 262 ZUoZ (45,50 %). Druhou najpočetnejšou skupinou ZUoZ z pohľadu veku, ktorým boli poskytované OPS, boli ZUoZ vo veku 50 a viac rokov – 2 836 klientov (39,56 %). Medzi najviac zastúpených ZUoZ patrila skupina DNO (4 774 ZUoZ, t. j. 66,59 %), za nimi nasledovali občania, ktorí nemali pravidelne platené zamestnanie (4 729 ZUoZ, t. j. 65,96 %), a občania s nižším vzdelaním ako stredné odborné (3 372 ZUoZ, t. j. 47,04 %). Štruktúra znevýhodnení je uvedená v nasledujúcom grafe.

Po splnení stanovených podmienok mohol ZUoZ získať paušálny príspevok na úhradu časti výdavkov súvisiacich s účasťou na poradenskom programe (cestovné, stravné a pod.) vo výške 7,93 eura za každý jeden deň účasti. V roku 2023 bolo v rámci realizácie opatrenia č. 1 tohto projektu na paušálny príspevok vyplatených 172 961,22 eur.

**Opatrenie č. 2 Aktivácia a zaškolenie ZUoZ**

Cieľom opatrenia č. 2 bolo zvýšiť zamestnanosť a zamestnateľnosť a znížiť nezamestnanosť s osobitným dôrazom na ZUoZ, nízko kvalifikovaných, starších a osôb so ZP. Opatrenie č. 2 napomáhalo k získavaniu nových a rozširovaniu existujúcich zručností. ZUoZ, ktorí boli zapojení do projektu sa napomáhalo k zvýšeniu ich zamestnateľnosti.

Medzi zamestnávateľom a ZUoZ, ktorý u zamestnávateľa vykonával aktiváciu a zaškolenie, nebol pracovnoprávny vzťah, aktivácia u zamestnávateľa sa vykonávala na základe uzatvorenej písomnej dohody medzi ZUoZ a úradom a medzi úradom a zamestnávateľom.

Finančný príspevok ZUoZ sa poskytoval minimálne 3 mesiace, max. 5 mesiacov   
vo výške životného minima, určený bol na úhradu nevyhnutných osobných výdavkov spojených s vykonávaním aktivácie u zamestnávateľa. Finančný príspevok zamestnávateľovi na úhradu časti nákladov, ktoré súviseli s vykonávaním aktivácie, sa poskytoval mesačne, najviac vo výške 4 % z CCP na jedného aktivovaného ZUoZ, a príspevok na úhradu časti CCP zamestnanca – koordinátora sa poskytoval mesačne, najviac vo výške 3 % z CCP na jedného ZUoZ vykonávajúceho aktiváciu.

V rámci opatrenia č. 2 Aktivácia a zaškolenie ZUoZ sa mohla realizovať aj nepovinná aktivita „Zaškolenie ZUoZ“. Účelom zaškolenia bolo poskytnúť ZUoZ možnosť nadobudnúť praktické skúsenosti a zručnosti potrebné pre zapojenie sa do výkonu príslušnej pracovnej činnosti. Zaškolenie, ktoré zamestnávateľ mohol pre ZUoZ zabezpečiť, malo pomôcť ZUoZ  osvojiť si pracovné postupy v súlade s požiadavkami a potrebami konkrétneho zamestnávateľa. Zamestnávateľ mohol zabezpečiť zaškolenie ZUoZ v období prvých 3 mesiacov aktivácie   
v rozsahu minimálne 25 hodín. Na zabezpečenie zaškolenia ZUoZ sa poskytoval paušálny príspevok vo výške 150 eur, ktorý sa uhrádzal jednorazovo po absolvovaní zaškolenia.

Finančné prostriedky v roku 2023 boli čerpané vo výške 7 597 992,02 eur.

V roku 2023 bolo do projektu v rámci opatrenia č. 2 zaradených 4 707 ZUoZ, z toho 2 896 (61,53 %) bolo žien a 1 811 mužov (38,47 %).

Z hľadiska veku ZUoZ zaradených na aktiváciu v roku 2023, najvyšší podiel tvorili ZUoZ   
vo veku 30-49 rokov, ktorých bolo 2 175 (46,21 %). Naopak, najmenej zastúpená kategória boli ľudia vo veku 25 – 29 rokov, v počte 273 (5,80 %). ZUoZ vo veku do 24 rokov bolo 303 (6,44 %) a vo veku 50 a viac rokov 1 956 (41,56 %) - v štruktúre podľa grafu.

Z hľadiska dosiahnutého stupňa vzdelania, najväčšiu skupinu tvorili ZUoZ so základným vzdelaním v počte 1 952 (41,47 %), nasledovala skupina ZUoZ so stredným odborným vzdelaním v počte 1 368 (29,06 %) a ZUoZ s úplným stredným odborným vzdelaním, ktorých bolo 626 (13,30 %). ZUoZ, ktorí dosiahli vysokoškolské vzdelanie I. stupňa bolo 33 (0,70 %), vysokoškolské vzdelanie II. stupňa 109 (2,32 %) a vysokoškolské vzdelanie III. stupňa dosiahli 4 (0,08 %). Neukončené vzdelanie malo 420 ZUoZ (8,92 %). Úplné stredné všeobecné vzdelanie malo 92 ZUoZ (1,95 %). Nižšie stredné odborné vzdelanie malo 90 ZUoZ, čo predstavuje 1,91 %, v štruktúre podľa grafu.

Najväčší podiel z celkového počtu 4 707 tvorili ZUoZ evidovaní dlhšie ako 24 mesiacov a to  
2 545 (54,07 %). Uchádzačov, ktorí boli v evidencii 13 – 24 mesiacov bolo 834 (17,72 %), evidovaných 7 - 12 mesiacov 530 (11,26 %), nasledovali uchádzači v evidencii 0 - 3 mesiace v počte 418 (8,88%) a najmenej bolo na aktiváciu zaradených ZUoZ, ktorí sú evidovaní 4 - 6 mesiacov, a to v počte 380 (8,07 % ), v štruktúre podľa grafu.

Medzi UoZ, ktorí boli zaradení na vykonávanie aktivácie boli aj viacnásobne znevýhodnení. Z hľadiska typu znevýhodnenia, z celkového počtu 4 707 zaradených ZUoZ tvorili najvyšší podiel dlhodobo nezamestnaní občania v počte 3 618 (76,86 %) a UoZ, ktorí najmenej 12 po sebe nasledujúcich kalendárnych mesiacov pred zaradením do evidencie nemali pravidelne platené zamestnanie v počte 3 298 (70,07 %). Starších ako 50 rokov veku bolo 1 970 ZUoZ (41,85 %), s nižším vzdelaním ako je stredné odborné bolo 2 460 (52,26 %), so ZP 308 (6,54 %), absolventov školy 46 (0,98 %), ZUoZ, ktorí ukončili poberanie materského alebo rodičovského príspevku bolo 94 (2 %) a v počte 57 (1,21 %) bolo občanov, ktorí žijú ako osamelá osoba s osobami odkázanými na jeho starostlivosť alebo starajúca sa aspoň o jedno dieťa, v štruktúre podľa grafu.

Žiadostí zamestnávateľov bolo v roku 2023 schválených 1 472. Z nich, podľa právnej formy, tvorili najvyšší počet - 1 057 (71,61 %) obce a mestá. Nasledovali rozpočtové organizácie, ktorých bolo 216 (14,67 %), združenia - 54 (3,67 %), príspevkové organizácie - 45 (3,06 %) a mimovládne organizácie v počte 29 (1,97 % ). Cirkevných organizácií bolo 22 (1,49 %), v počte 7 (0,48 %) boli spoločnosti s. r. o. a najmenej - 4 (0,27 %) mali charakter záujmového združenia. Inú právnu formu malo 38 subjektov (2,58 %), v štruktúre podľa grafu.

**Opatrenie č. 3 Podpora vytvorenia PM pre ZUoZ**

Poskytovanie finančného príspevku zamestnávateľovi na podporu zamestnávania ZUoZ, ktorý na vytvorené PM prijme do pracovného pomeru ZUoZ podľa § 8 ods.1 zákona o službách zamestnanosti, ak pracovný pomer je dohodnutý na dobu určitú/neurčitú a najmenej v rozsahu polovice ustanoveného týždenného pracovného času. Jednou z podmienok poskytnutia príspevku je predchádzajúca účasť ZUoZ na opatrení č. 1. PM sa podporuje počas obdobia 6 mesiacov, pričom zamestnávateľ je povinný udržať PM ďalšie 3 mesiace.

Finančný príspevok sa poskytuje mesačne vo výške 80 % minimálnej CCP pri plnom pracovnom úväzku zamestnanca. PM je podporované počas 6 mesiacov.

Po 6 mesiacoch podporovania PM je zamestnávateľ povinný udržať PM ďalšie 3 mesiace a bude mu (vopred) vyplatený jednorazový príspevok vo výške **20 %** minimálnej CCP pri plnom pracovnom úväzku zamestnanca.

V roku 2023 bolo zaradených 1059 ZUoZ (z toho 582 mužov a 477 žien) a finančné prostriedky boli čerpané vo výške 6 066 020 eur.

Z celkového počtu 1 059 zaradených ZUoZ, najvyšší podiel mali ZUoZ vo veku 50 a viac rokov, čo predstavuje 517 osôb. Ďalej nasledujú ZUoZ od 30 do 49 rokov v počte 401, vo veku do 24 rokov bolo umiestnených 75 ZUoZ a vo vekovom rozmedzí od 25 do 29 rokov bolo zaradených 66 ZUoZ, v štruktúre podľa grafu.

Podľa dosiahnutého vzdelania sa v najvyššom počte na TP umiestnili ZUoZ so stredným odborným vzdelaním, ďalej nasledovali občania so základným vzdelaním, viď graf.

Z hľadiska znevýhodnenia UoZ, na ktorých umiestnenie sa na TP bol poskytnutý príspevok, najvyšší podiel tvorili občania, starší ako 50 rokov veku. Druhú skupinu tvorili občania, ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie, v štruktúre podľa grafu.

Z hľadiska štruktúry vytvorených PM u zamestnávateľov podľa SK NACE Rev 2, bol finančný príspevok poskytnutý v oblasti verejnej správy na 774 PM, 93 PM bolo vytvorených v oblasti zdravotníctva a sociálnej pomoci a 60 PM bolo podporených v ostatných činnostiach.

## 6.3 Národné projekty realizované podľa § 54 zákona v rámci Operačného programu Ľudské zdroje – Prioritná os 8: REACT – EÚ

### 6.3.1 Národný projekt „Chyť sa svojej šance“

NP „Chyť sa svojej šance“ sa začal realizovať 1. 10. 2021 a skončil v decembri 2023. Bol zameraný na zvýšenie možností uplatnenia ZUoZ a mladých UoZ – NEET na trhu práce.

Cieľom projektu bolo zmiernenie dopadov vyhlásenej mimoriadnej situácie alebo núdzového stavu v súvislosti s pandémiou COVID-19 na zamestnanosť na území SR, zvýšením zamestnanosti a znížením nezamestnanosti znevýhodnených UoZ a mladých UoZ – NEET. Splnenie stanoveného cieľa sa zabezpečovalo poskytovaním finančných príspevkov na  podporu SZČ ZUoZ, na podporu mentorovaného zapracovania ZUoZ  mladých UoZ – NEET       s následným pokračovaním formou praxe a na podporu  vytvárania pracovných miest pre ZUoZ.

Hlavnou aktivitou projektu bolo vytváranie udržateľných pracovných miest, s dôrazom na digitálne a zelené pracovné miesta, pre ZUoZ a mladých UoZ - NEET.

Finančné príspevky poskytoval žiadateľovi úrad, v ktorého územnom obvode zamestnávateľ vytvoril pracovné miesto.

V rámci hlavnej aktivity boli realizované tri opatrenia:

Opatrenie č. 1: Podpora SZČO,

Opatrenie č.2: Podpora mentorovaného zapracovania ako súčasti pracovného pomeru ZUoZ,  
 a mladého UoZ – NEET s následným pokračovaním formou praxe,

Opatrenie č. 3: Podpora zamestnávania ZUoZ.

**Opatrenie č. 1 Podpora SZČO**

V roku 2023 sa v rámci opatrenia č. 1 poskytoval finančný príspevok na samozamestnanie ZUoZ a mladým UoZ - NEET, ktorí ako SZČO začali prevádzkovať SZČ v rôznych odvetviach, napr. v zmysle zákona č. 455/1991 Z. z. o živnostenskom podnikaní (živnostníci) alebo v zmysle osobitných predpisov (zdravotnícki pracovníci, finanční agenti, advokáti a pod). PM na samozamestnanie mohol ZUoZ vytvoriť aj v odvetví poľnohospodárskej prvovýroby ako samostatne hospodáriaci roľník. Prijímanie žiadostí o poskytnutie finančného príspevku na SZČ bolo možné najneskôr do 30. 06. 2023 v rámci opatrenia č.1 – „Podpora SZČO“.

Za vytvorenie PM sa považuje začatie vykonávania SZČ a jej nepretržité prevádzkovanie najmenej dva roky ZUoZ, mladým UoZ – NEET, ktorému bol poskytnutý príspevok. V prípade, ak by občan prestal prevádzkovať SZČ pred uplynutím dvoch rokov, je povinný vrátiť úradu pomernú časť poskytnutého príspevku zodpovedajúcu obdobiu, počas ktorého neprevádzkoval SZČ. Uvedené sa nevzťahuje na občana, ktorý by prestal prevádzkovať SZČ zo zdravotných dôvodov na základe posúdenia podľa § 19 ods. 1 písm. c) zákona o službách zamestnanosti, alebo z dôvodu úmrtia. Občan, ktorý prestal prevádzkovať SZČ zo zdravotných dôvodov, je povinný preukázať úradu použitie finančného príspevku a vrátiť úradu nevyčerpanú časť poskytnutého finančného príspevku.

V roku 2023 boli cieľovou  skupinou a oprávnenými žiadateľmi ZUoZ, vedení v evidencii UoZ úradu najmenej 1 mesiac, ZUoZ s vysokoškolským vzdelaním vedení  v evidencii UoZ úradu najmenej 3 mesiace, mladí UoZ-NEET do 30 rokov vedení v evidencii UoZ najmenej 1 mesiac (od mesiaca 12/2022), ktorí následne ako SZČO začali:

* prevádzkovať živnosť podľa zákona č. 455/1991 Zb. o živnostenskom podnikaní (živnostenský zákon) v znení neskorších predpisov;
* vykonávať činnosť podľa osobitných predpisov (napr. zákon č. 78/1992 Zb. o daňových poradcoch a Slovenskej komore daňových poradcov, zákon č. 323/1992 Zb. o notároch a notárskej činnosti (Notársky poriadok), zákon č. 586/2003 Z. z. o advokácii, zákon č. 540/2007 Z. z. o audítoroch, audite a dohľade nad výkonom auditu, zákon č. 185/2015 Z. z. autorský zákon, zákon č. 103/2014 Z. z. o divadelnej činnosti a hudobnej činnosti, zákon č. 40/2015 Z. z o audiovízii a pod.), vykonávať slobodné povolania, ktoré nie sú upravené osobitnými predpismi, a nie sú ani podnikaním podľa § 2 Obchodného zákonníka, t.j. sú činnosťou, na ktorej vykonávanie zákon nevyžaduje žiadne oprávnenie;
* vykonávať poľnohospodársku výrobu vrátane hospodárenia v lesoch podľa zákona č. 105/1990 Zb. o súkromnom podnikaní občanov (súkromne hospodáriaci roľník – ďalej len „SHR“). Pre potreby tohto opatrenia sa vypúšťajú SHR, ktorí by svoju činnosť vykonávali na vodných plochách.

Príspevok nebolo možné poskytnúť:

* ZUoZ**,** mladému UoZ – NEET, ktorému mu bol v minulosti poskytnutý príspevok na SZČ v rámci iného opatrenia APTP (napr. v zmysle § 49, §57 zákona o službách zamestnanosti, NP „Úspešne na trhu práce“ - aktivita č. 2; NP „Cesta na trh práce“, aktivita č. 4; NP „Cesta na trh práce 2“, Opatrenie č. 3, ), pred menej ako 3 rokmi odo dňa začatia prevádzkovania SZČ;
* opätovne tomu istému ZUoZ, mladému UoZ - NEET v rámci Opatrenia č. 1,
* ZUoZ, mladému UoZ – NEET, ak mu bol poskytnutý finančný príspevok v rámci opatrenia č. 1 projektu „Pracuj, zmeň svoj život“.

Finančný príspevok na SZČ bol poskytovaný prostredníctvom jednorazovej platby vo výške 5 600 Eur.

V roku 2023 bolo do opatrenia č. 1 zaradených 1534 UoZ, čo je o 621 UoZ  menej ako v roku 2022, s čerpanou sumou finančných príspevkov vo výške 8 573 600 €, čo je o 3 449 600 € menej ako v roku 2022, v štruktúre podľa nasledujúcej tabuľky.

|  |  |  |  |
| --- | --- | --- | --- |
| **Rok** | **Počet vytvorených PM** | **Z toho počet žien** | **Čerpanie finančných**  **prostriedkov** (v €) |
| **2022** | 2 155 | 1 028 | 12 023 200 |
| **2023** | 1 534 | 733 | 8 573 600 |

PM na prevádzkovanie alebo vykonávanie SZČ vytvorilo spolu 1 534 UoZ, z toho 801 mužov a 733 žien, t. j. 47,78 % žien z celkového počtu príjemcov príspevku.

Z hľadiska vekových charakteristík, z celkového počtu 1 534 UoZ, bolo 779 UoZ príjemcov príspevku vo veku od 30 do 49 rokov (50,78 %), 544 UoZ (35,47 %) vo veku do 30 rokov mínus 1 deň, z toho 244 UoZ vo veku do 24 rokov (15,91%), 300 UoZ vo veku od 25 do 29 rokov (19,56 %), 211 UoZ (13,75 %) z celkového počtu tvorili UoZ vo veku 50+, v štruktúre podľa grafu nižšie.

Z hľadiska vzdelania, podporené PM na SZČ obsadilo 680 UoZ (44,33%) s úplným stredným odborným vzdelaním, s  VŠ II. stupňa vytvorilo PM na samozamestnanie 330 UoZ (21,51 %), so stredným odborným vzdelaním 248 UoZ (16,17 %), s úplným stredným všeobecným vzdelaním 112 UoZ (7,30 %); s VŠ I. stupňa 85 UoZ (5,54 %), 52 UoZ so základným vzdelaním (3,39 %),  s VŠ III. stupňa 10 UoZ (0,65 %), vyššie odborné vzdelanie malo 14 UoZ (0,91 %), nižšie stredné odborné vzdelanie mal 1 UoZ ( 0,07 %) a neukončené základné vzdelanie mali 2 UoZ (0,13%), v štruktúre podľa grafu.

Z celkového počtu 1 534 UoZ, najviac UoZ, t. j. 453 UoZ (29,53%) príjemcov príspevku na SZČ, ktorí v roku 2023 vytvorili PM na samozamestnanie, boli v evidencii úradu 13 - 24 mesiacov, 7 - 12 mesiacov bolo evidovaných 403 UoZ (26,27 %), viac ako 24 mesiacov bolo v evidencii 229 UoZ (14,93 %), 4 - 6 mesiacov bolo evidovaných 319 UoZ (20,80 %), do 3 mes. bolo v evidencii UoZ 130 UoZ (8,47 %) - viď nasledujúci graf.

V rámci štruktúry ZUoZ zaradených na tento nástroj AOTP, z celkového počtu 1 534 UoZ, ktorí v rámci NP CHSŠ v roku 2023 vytvorili PM na samozamestnanie, bolo 690 DN UoZ, t. j.   
(34,19 % ) a 744 UoZ (36,87 %), ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie, 211 občanov nad 50 rokov (10,46 %) a 161 absolventov (7,98 %), 79 UoZ občanov so ZP (3,91 %), 55 občanov so vzdelaním nižším ako stredným odborným (2,73 %), 40 osamelých občanov - starostlivosť o odkázanú osobu/starajúci sa o dieťa (1,98 %), 38 občanov, ktorí ukončili poberanie materskej dávky/rodičovského príspevku (1,88%). UoZ môže zároveň spĺňať viac znevýhodnení naraz - v štruktúre podľa nasledujúceho grafu.

Z hľadiska štruktúry vytvorených PM - príjemcov príspevku na SZČ, podľa SK NACE Rev 2, najviac, t. j. 340 PM (22,40 %) bolo v oblasti stavebníctva, 226 PM (14,89 %) bolo vytvorených v oblasti vedeckých, odborných a technických činností, v ostatných činnostiach 291 PM (19,17 %), 203 PM (13,37 %) v priemyselnej výrobe, 138 PM (9,09 %) bolo vytvorených v oblasti veľkoobchodu a maloobchodu, v oblasti administratívnych služieb 79 PM (5,20 %), 47 PM (3,10 %) v oblasti pôdohospodárstva, v oblasti informácií a komunikácie 55 PM   
(19,17 %), v rámci ďalších činností bolo vytvorených v ubytovacích a stravovacích službách   
59 PM ( 3,89%), 24 PM (2,31%) v oblasti vzdelávania, v oblasti umenia, zábavy, rekreácie, 3 PM (0,20%) vo finančných a poisťovacích činnostiach, 2 PM (0,13%) v zdravotníctve a sociálnych veciach, 7 PM (0,46%) v činnostiach v oblasti nehnuteľností, rovnako ako v doprave a skladovaní 5 PM a v iných činnostiach (0,33%), v štruktúre podľa nasledujúceho grafu.

O príspevok na prevádzkovanie alebo vykonávanie SZČ poskytovaný v rámci NP CHSŠ Opatrenie č. 1 bol zo strany UoZ veľký záujem. Príspevok bol všeobecne hodnotený ako opatrenie, ktoré do značnej miery prispievalo k zníženiu miery nezamestnanosti. Poskytnutie príspevku podporovalo UoZ k vytváraniu PM prostredníctvom SZČ, čím prispievalo k zníženiu miery nezamestnanosti. Takto vytvárané PM s viazanosťou po dobu 2 rokov zabezpečovali, že UoZ boli minimálne 2 roky mimo evidencie úradu a úrady potvrdzovali skúsenosť, že tieto PM zostávali v prevažnej miere zachované aj po uplynutí dohodnutej doby trvania.

Všeobecne, vychádzajúc zo skúsenosti úradov, efektívnosť tohto nástroja AOTP sa prejavovala v znížení počtu evidovaných nezamestnaných, v podporení činností a profesií, ktoré boli žiadané na TP v príslušnom regióne a to finančným podporením žiadateľov, ktorí mali potenciál vytvoriť stabilné PM v regióne a vytvorené PM udržali najmenej po dobu 2 rokov.

**Opatrenie č. 2 Podpora mentorovaného zapracovania ako súčasti pracovného pomeru ZUoZ a mladého UoZ – NEET s následným pokračovaním formou praxe**

V rámci opatrenia č.2 úrad poskytoval finančné príspevky na mentorované zapracovanie zamestnávateľovi *(úhrada časti CCP zamestnanca a príspevok na mentorovanie),* ktorý na vytvorené PM prijal do pracovného pomeru ZUoZ a mladého UoZ - NEET z oprávnenej cieľovej skupiny v rozsahu ustanoveného týždenného pracovného času na dobu neurčitú, pričom finančné príspevky sa poskytovali mesačne najviac počas 4 mesiacov mentorovaného zapracovania a 2 nasledujúce mesiace praxe neboli finančne podporované.

Cieľovou skupinou boli ZUoZ podľa § 8 zákona o službách zamestnanosti a mladí UoZ – NEET, vedení v evidencii UoZ najmenej 1 mesiac a s vysokoškolským vzdelaním vedení v evidencii UoZ najmenej 3 mesiace.

V roku 2023 bolo prijatých 697 žiadostí zamestnávateľov o finančné príspevky na mentorované zapracovanie s následným pokračovaním formou praxe, ktorí na tento účel vytvoria nové PM, z toho bolo schválených 630 žiadostí (90,52 %) na 821 PM, pričom k 31.12.2023 v rámci Opatrenia č. 2 bolo z nich vytvorených 754 PM, do ktorých bolo zaradených 770 UoZ, s čerpaním finančných prostriedkov vo výške 4 523 192 eur, čo je v porovnaní s rokom 2022 pokles o 1 428 967 eur.

Z hľadiska vekovej štruktúry, najväčšiu skupinu tvorili UoZ vo veku od 30 do 49 rokov – 251 UoZ, čo je 33 % zo všetkých zaradených UoZ na mentorované zapracovanie s následným pokračovaním formou praxe. Druhou skupinou boli UoZ vo veku do 24 rokov – 226 UoZ (29 %) a treťou skupinou bolo 171 UoZ 50 a viac rokov veku (22 %), pričom 348 UoZ spĺňalo vekovú skupinu do 30 rokov mínus jeden deň. Počet zaradených UoZ na mentorované zapracovanie s následným pokračovaním formou praxe podľa vekovej štruktúry je vyjadrený v nasledujúcom grafe nižšie.

Z hľadiska doby evidencie, pred zaradením na mentorované zapracovanie s následným pokračovaním formou praxe, v roku 2023 bolo najviac – 195 UoZ ( 25 %) v evidencii UoZ od 7 do 12 mesiacov, od 4 do 6 mesiacov bolo v evidencii 175 UoZ (23%), do 3 mesiacov bolo v evidencii 143 UoZ (19 %), od 13 do 24 mesiacov bolo v evidencii 138 UoZ (18 %), nad 24 mesiacov bolo v evidencii 119 UoZ (15%), čo znázorňuje nasledujúci graf.

Z hľadiska profesie (SK ISCO), ktorú v rámci mentorovaného zapracovania s následným pokračovaním formou praxe, najväčšiu skupinu tvorili UoZ, ktorí pracovali ako pracovníci v službách a obchode v počte 201 UoZ, čo je 26 % z celkového počtu 770 zaradených UoZ. Ďalšou väčšou skupinou boli pomocní a nekvalifikovaní pracovníci, ktorých bolo 174 UoZ (23 %), administratívni pracovníci - 170 UoZ (22 %) a kvalifikovaný pracovníci a remeselníci v počte 79 UoZ (10 %), v štruktúre podľa grafu dolu.

**Opatrenie č. 3 Podpora zamestnávania ZUoZ**

V rámci opatrenia č. 3 išlo o poskytovanie finančného príspevku zamestnávateľovi, ktorý prijal do pracovného pomeru ZUoZ z oprávnenej cieľovej skupiny na dobu neurčitú, minimálne   
na 9 mesiacov. Finančný príspevok sa poskytoval mesačne na úhradu časti CCP zamestnanca, ktorý bol prijatý do pracovného pomeru na vytvorené PM vo výške 80 % CCP zamestnanca, najviac však vo výške 65 % minimálnej CCP ustanovenej na príslušný kalendárny rok, v ktorom sa príspevok poskytoval. Príspevok sa poskytoval najviac počas 6 mesiacov a ďalšie 3 mesiace bol zamestnávateľ povinný udržať PM bez finančného príspevku. Čerpanie finančných prostriedkov v rámci opatrenia bolo v roku 2023 vo výške 5 602 913,14 eur.

Do projektu sa v roku 2023 zapojilo 563 zamestnávateľov. Z hľadiska právnej formy zamestnávateľa, najväčší záujem o vytváranie PM prejavili spol. s. r. o. v počte 359 (63,77 %), za nimi nasledovali živnostníci, ktorých bolo 118 (20,96 %) a 35 (6,22 %) bolo obcí a miest. Ďalšie kategórie zamestnávateľov tvorili združenia – 9 (1,60 %), rozpočtové organizácie a akciové spoločnosti, v rovnakom počte 5 (0,89 %), mimovládne organizácie v počte 4 (0,71 %) a najmenšiu časť tvorili 3 príspevkové organizácie (0,53 %), jedna cirkevná organizácia a jedno záujmové združenie (0,18 %). Inú právnu formu malo 23 zamestnávateľov (4,09 %), v štruktúre podľa grafu nižšie.

V roku 2023 bolo do tohto opatrenia zaradených 982 UoZ, z toho 377 (38 %) mužov a 605 (62 %) žien. Podporených bolo 842 PM.

Z hľadiska veku UoZ, najvyšší podiel zaradených do opatrenia tvorili ZUoZ vo veku 30 - 49 rokov v počte 424 (43,18 %). Za nimi nasledovali ZUoZ vo veku 50 a viac rokov, ktorých bolo 291 (29,63 %) a veková kategória do 24 rokov v počte 178 (18,13 %). Najmenej zastúpená kategória - 89 osôb (9,06 %) boli ľudia vo veku 25 - 29 rokov - viď graf.

Medzi UoZ, ktorí boli zamestnaní v rámci opatrenia boli aj viacnásobne znevýhodnení. Z hľadiska typu znevýhodnenia, z celkového počtu 982 zaradených ZUoZ, najvyšší podiel (54,99 %) v počte 540 tvorili UoZ, ktorí najmenej 12 po sebe nasledujúcich kalendárnych mesiacov pred zaradením do evidencie nemali pravidelne platené zamestnanie. Druhý najčastejší typ znevýhodnenia boli dlhodobo nezamestnaní v počte 373 (37,98 %). Nasledoval typ znevýhodnenia s nižším vzdelaním ako stredné odborné počtom 185 (18,84 %). UoZ starších ako 50 rokov veku bolo 291 (29,63 %) a absolventov škôl 107 (10,90 %) a so ZP 51 (5,19 %). UoZ so ZP bolo do projektu zaradených 51 (5,19 %), občanov, ktorí žijú ako osamelá osoba   
s osobami odkázanými na jeho starostlivosť alebo starajúca sa aspoň o jedno dieťa 16 (1,63%) a 13 osôb (1,32 %) ukončilo poberanie materského alebo rodičovského príspevku, v štruktúre podľa grafu.

Z hľadiska dosiahnutého stupňa vzdelania, najväčšiu skupinu tvorili ZUoZ s úplným stredným odborným vzdelaním, ktorých bolo 369 (37,58 %), so stredným odborným vzdelaním v počte 226 (23,01 %) a 156 (15,89%) so základným vzdelaním. Nasledovali kategórie s vysokoškolským vzdelaním II. stupňa – 108 ZUoZ (11 %), s úplným stredným všeobecným vzdelaním v počte 61 (6,21 %) a s vysokoškolským vzdelaním I. stupňa, ktorých bolo 25  
(2,55 %). Neukončené vzdelanie malo 22 ZUoZ (2,24 %), nižšie stredné odborné vzdelanie 7 (0,71 %) a vyššie odborné vzdelanie 5 (0,51 %). Vysokoškolské vzdelanie III. stupňa dosiahli 2 (0,20 %) a 1 zaradený ZUoZ nemal dosiahnuté vzdelanie určené, v štruktúre podľa grafu nižšie.

Z hľadiska dĺžky evidencie bolo v roku 2023 najviac – 226 (23,01 %) zaradených ZUoZ, ktorí boli v evidencii UoZ od 4 do 6 mesiacov, druhú skupinu tvorili ZUoZ, ktorí boli vedení v evidencii 7 - 12 mesiacov - 208 (21,18 %). Tretiu najpočetnejšiu skupinu tvorili ZUoZ vedení v evidencii UoZ od 13 do 24 mesiacov, ktorých bolo 195 (19,86 %). Najmenej zastúpenými kategóriami boli evidovaní dlhšie ako 24 mesiacov v počte 170 (17,31 %) a ZUoZ v evidencii do 3 mesiacov – 183 (18,64%).

## 6.4 Projekty realizované podľa § 54 zákona o službách zamestnanosti, financované zo štátneho rozpočtu Slovenskej republiky

### 6.4.1 Motivačný interný projekt pre mladých do 29 rokov „Buď aktívny, zamestnaj sa“

V roku 2023 pokračovala na úrade Bratislava, Pezinok a Malacky realizácia interného motivačného projektu „Buď aktívny, zamestnaj sa“, určeného pre mladých do 29 rokov. Tento projekt je realizovaný v súlade s Národným plánom implementácie Záruky pre mladých ľudí v SR, ktorý prerokovala a vzala na vedomie vláda SR na svojom rokovaní dňa 5. 2. 2014. Cieľom projektu je motivovať mladých UoZ do 29 rokov k zvyšovaniu zamestnanosti, zvýšením ich záujmu uplatniť získané zručnosti, znalosti a praktické skúsenosti v praxi na otvorenom TP, ale aj ich zamestnateľnosti.

V rámci tohto projektu mali v priebehu roku 2023 UoZ možnosť využiť jednotlivé AOTP, OPS, účasť na VK, národných a regionálnych projektoch realizovaných úradom, samostatný informačno-poradenský nástroj - internetový portál na vyhľadávanie VPM <http://www.sluzbyzamestnanosti.gov.sk>, ktorý nahradil portál [www.istp.sk](http://www.istp.sk) a bol spustený od 1. 2. 2022 a klientom pomáhal, okrem iného, aj šetriť si svoje finančné prostriedky, svoj čas (pri hľadaní si vhodného zamestnania na základe vlastných požiadaviek) a kontaktovať zamestnávateľa z pohodlia domova.

Do projektu bolo od začiatku jeho realizácie k 31. 12. 2023 zaradených 97 159 UoZ/mladých do 29 rokov, čo predstavuje 93,10 % z celkového počtu UoZ do 29 rokov evidovaných na úradoch k začiatku realizácie projektu (104 349). Intenzívnou individuálnou prácou sa nám podarilo umiestniť na trhu práce 47 756 UoZ, čo je 49,15 % z počtu zaradených mladých UoZ do interného motivačného projektu. Projekt je zabezpečovaný vlastnými zamestnancami úradov, bez finančných nárokov z AOTP.

### 6.4.2 Motivačný interný projekt pre dlhodobo evidovaných „Zvýšenou aktivitou k zamestnaniu“

V roku 2023 pokračovala na úrade Malacky a Pezinok realizácia interného projektu „Zvýšenou aktivitou k zamestnaniu“ (ďalej len „ZAZ“) ako jedno z opatrení Akčného plánu na ďalšie posilnenie integrácie dlhodobo nezamestnaných (ďalej len „DEN“) na TP v SR s výhľadom do roku 2030.

Interný motivačný projekt ZAZ je realizovaný vlastnými personálnymi kapacitami od 1. 2. 2017. Cieľom realizácie tohto projektu je zvýšenie zamestnanosti a uplatniteľnosti DEN na TP prostredníctvom intenzívneho individuálneho prístupu zo strany zamestnancov úradu (poskytovanie informačno-poradenských služieb, vydávanie odporúčaní, zaraďovanie na VK, nástroje AOTP...), ale aj zo strany DEN. Intenzívnou prácou namotivovať DEN k aktivite pri hľadaní zamestnania, zlepšení svojho sociálneho statusu, ako aj statusu celej rodiny.

Do projektu bolo od začiatku jeho realizácie (1.2.2017) k 31. 12. 2023 zaradených 76 498 UoZ z radov DEN, čo predstavuje 56,85 % podiel z počtu DEN evidovaných na úradoch k začiatku realizácie projektu (134 555). Z uvedeného počtu boli mladí do 29 rokov v počte 9 147, čo je 11,96 % z počtu zaradených, od 29 do 50 rokov veku 42 747, t.j. 55,87 % podiel z počtu zaradených a 24 604 DEN nad 50 rokov veku, čo je 32,16 %.

Z uvedeného počtu sa intenzívnou prácou podarilo k 31.12.2023 umiestniť na TP celkom 14 743 DEN, čo je 19,27 % podiel z počtu zaradených UoZ DEN, s ktorými zamestnanci úradov intenzívne pracovali. Boli medzi nimi aj takí DEN, ktorí sa nakoniec rozhodli pre začatie vykonávania SZČ v počte 1 334, čo je z počtu umiestnených na TP 9,05 %. Ide o osoby z ktorých môžu byť do budúcna aj potenciálni zamestnávatelia.

### 6.4.3 Projekt „Pomáhame odídencom“

V nadväznosti na okolnosti na Ukrajine vláda SR Uznesením č. 144 z 28. 2. 2022 schválila návrh na vyhlásenie poskytovania dočasného útočiska podľa § 29 ods. 2 zákona č. 480/2002 Z. z. o azyle a o zmene a doplnení niektorých zákonov v znení neskorších predpisov štátnym občanom Ukrajiny a ich rodinným príslušníkom v súvislosti s ozbrojeným konfliktom na Ukrajine, ktorý spôsobil hromadný prílev cudzincov na územie Slovenskej republiky (ďalej len „SR“).

Cieľom projektu je uľahčiť osobám z cieľovej skupiny sociálne začlenenie a integráciu na trh práce v SR poskytovaním nástrojov a služieb podporujúcich zlepšenie ich zamestnateľnosti a uplatnenia sa na trhu práce. Projekt je realizovaný od apríla 2022. Cieľovou skupinou sú odídenci, t. j. osoby, ktoré majú v SR udelené dočasné útočisko (vydaný doklad o tolerovanom pobyte na území Slovenskej republiky s označením „ODÍDENEC“) a ktoré prejavia záujem o poskytnutie podporných opatrení v rámci tohto projektu. V rámci hlavnej aktivity projektu sú realizované štyri opatrenia:

Opatrenie č. 1 Vzdelávanie odídencov,

Opatrenie č. 2 Podpora mobility,

Opatrenie č. 3 Dobrovoľnícke činnosti,

Opatrenie č. 4 Zapracovanie u zamestnávateľa.

**Opatrenie č. 1 Vzdelávanie odídencov**

V rámci tohto opatrenia sa podporuje vzdelávanie odídencov zamerané na získanie vedomostí, schopností a zručností potrebných pre ich sociálne začlenenie a integráciu na trh práce. Po úspešnom ukončení vzdelávania úrady poskytujú príspevok na vzdelávací kurz pre odídenca, ktorý pozostáva z príspevku na vzdelávací kurz v hodnote kurzovného (príspevok na kurzovné) a paušálneho príspevku na pokrytie časti nevyhnutých osobných výdavkov súvisiacich s účasťou na vzdelávacom kurze.

V roku 2023 bolo na vzdelávanie zaradených 3 458 odídencov, z toho 686 mužov (19,84%) a 2 772 žien (80,16%).

Príspevok na vzdelávanie odídencov bol v roku 2023 poskytnutý v celkovej sume 3 097 166 eur,  z toho príspevky na kurzovné boli vo výške 2 681 404 eur a paušálne príspevky   
boli vo výške 415 762 eur.

V roku 2023 bol najväčší počet odídencov zaradených na vzdelávanie na úrade Bratislava, kde sa vzdelávalo 545 odídencov, čo je 15,76% z celkového počtu odídencov na vzdelávanie. Nasledujú úrady Košice (288 odídencov: 8,33%) a Trenčín (268 odídencov: 7,75%) Prehľad odídencov zaradených na vzdelávanie odídencov v roku 2023 v štruktúre podľa jednotlivých úradov je znázornený v nasledujúcom grafe.

Z hľadiska veku tvorili v roku 2023 najvyšší podiel odídenci vo veku od 30 do 49 rokov (2 007 odídencov; 58,04 %). Druhou najpočetnejšou skupinou boli odídenci vo veku 50 rokov a viac (627 odídencov; 18,13 %). Prehľad odídencov zaradených na vzdelávanie v roku 2023 v štruktúre podľa vekových kategórií je znázornený v grafe nižšie.

Z hľadiska vzdelania bolo v roku 2023 zaradených na vzdelávanie najviac odídencov s vysokoškolským vzdelaním II. stupňa (1 466 odídencov; 42,39 %) a s úplným stredným všeobecným vzdelaním (625 odídencov; 18,07 %). Prehľad odídencov zaradených na vzdelávanie v roku 2023 v štruktúre podľa vzdelania je znázornený v grafe.

Odídenci mali v roku 2023 najväčší záujem o kurzy slovenského jazyka (2 727 odídencov; 78,86 %) a kurzy zamerané na tzv. beauty služby (415 odídencov; 12,00 %). Prehľad odídencov zaradených na vzdelávanie v roku 2023 v štruktúre podľa jednotlivých vzdelávacích kategórií je znázornený v grafe nižšie.

**Opatrenie č. 2: Podpora mobility**

V rámci tohto opatrenia sa poskytoval príspevok na dochádzku za prácou, dobrovoľníckou činnosťou alebo praxou u zamestnávateľa. Príspevok sa poskytoval po dobu najviac 9 po sebe nasledujúcich mesiacov.

Žiadaná suma v rámci tohto opatrenia v roku 2023 predstavuje spolu 458 095,56 eur. Do opatrenia bolo zaradených 1 275 odídencov, z toho 991 žien (77,73 %) a 284 mužov (22,27 %). V rámci opatrenia bolo v roku 2023 vyčerpaných 548 403,75 eur.

Z hľadiska vekovej štruktúry bolo najviac zaradených vo veku od 30 do 49 rokov v počte 736 odídencov, čo je 57,73 % z celkového počtu zaradených. Ďalšiu skupinu tvorili odídenci vo veku nad 50 rokov v počte 336 (26,35 %) a treťou najviac zastúpenou skupinou boli odídenci vo veku do 24 rokov v počte 122, čo je 9,57 % z celkového počtu zaradených, v štruktúre podľa grafu dole.

**Opatrenie č. 3 Dobrovoľnícke činnosti**

V rámci tohto opatrenia boli poskytované príspevky na vykonávanie dobrovoľníckejčinnosti účastníkmi dobrovoľníckej činnosti a oprávnenými subjektami, ktoré organizujú a zabezpečujú uvedenú dobrovoľnícku činnosť. Dobrovoľníckou činnosťou sa v zmysle tohto projektu rozumie forma aktivácie odídenca vykonávaním dobrovoľníckej činnosti, ktorej cieľom je získanie praktických skúseností pre potreby TP, ako aj podpora udržiavania a rozvíjanie pracovných návykov. Dobrovoľnícka činnosť sa vykonáva najviac počas 6 mesiacov.

V rámci opatrenia bolo v roku 2023 predložených 299 žiadostí odídencov, z ktorých bolo schválených 297 žiadostí o zaradenie na dobrovoľnícku činnosť, čo predstavuje 99,33 %. Zároveň bolo predložených 128 žiadostí zamestnávateľov, z ktorých bolo schválených 92,19 % (118) žiadostí. V rámci opatrenia bolo v roku 2023 s odídencami a zamestnávateľmi vyčerpaných 609 646,20 eur.

Z hľadiska vekovej štruktúry bolo najviac zaradených vo veku od 50 a viac rokov v počte 158 odídencov, čo je 46,06 % z celkového počtu zaradených. Ďalšiu skupinu tvorili odídenci vo veku od 30 do 49 rokov v počte 149 (43,44 %) a treťou najviac zastúpenou skupinou boli odídenci vo veku do 24 rokov v počte 22, čo je 6,41 % z celkového počtu zaradených - v štruktúre podľa grafu.

Opatrenie bolo určené pre vybrané skupiny zamestnávateľov, ktorí vykonávajú činnosti vo vymedzených oblastiach, ktoré sú stanovené projektom. Z hľadiska právnej formy tvorili v roku 2023 najväčšiu skupinu zamestnávateľov združenia v počte 37, čo predstavuje 31,36 % z celkového počtu schválených žiadostí. Druhú početne zastúpenú skupinu zamestnávateľov tvorili rozpočtové organizácie v počte 22, čo je 18,64 % z celkového počtu zamestnávateľov a tretiu najviac zatupenú skupinu tvorili mestá a obce, čo predstavuje 16,95 % (20 zamestnávateľov).

Z hľadiska profesie zaradených odídencov na dobrovoľnícku činnosť najväčšiu skupinu tvorili pomocní a nekvalifikovaní pracovníci v počte 176, čo predstavuje 51,03 % z celkového počtu zaradených. Nasledujúcu skupinu tvorili technici a odborní pracovníci v počte 52 (15,20 %) a pracovníci v službách a obchode, ktorí boli zastúpení v počte 50, čo je 14,06 % z celkového počtu zaradených na dobrovoľnícku činnosť, v štruktúre podľa nasledujúceho grafu.

**Opatrenie č. 4 Zapracovanie u zamestnávateľa**

V rámci tohto opatrenia boli poskytované príspevky na vykonávanie mentorovaného zapracovania u zamestnávateľa pre odídenca a pre zamestnávateľa, ktorý zapracovanie zabezpečí. Počas mentorovaného zapracovania si odídenci budú osvojovať teoretické a praktické zručnosti pod vedením mentora, ktorého určí zamestnávateľ z radov svojich zamestnancov. Mentorované zapracovanie sa vykonáva v rozsahu 4 hodiny denne (v odporučenom rozsahu 80 hodín mesačne), nepretržite, najviac počas 3 mesiacov.

V rámci opatrenia bolo v roku 2023 predložených 171 žiadostí odídencov, z ktorých bolo schválených 170 žiadostí o zaradenie na zapracovanie u zamestnávateľa, čo predstavuje 99,42 %. Zároveň bolo predložených 106 žiadostí zamestnávateľov, z ktorých bolo schválených 97,17 % (103) žiadostí. Do opatrenia bolo zaradených 189 odídencov z toho 163 žien (86,24 %) a 26 mužov (13,76 %). V rámci opatrenia bolo v roku 2023 vyčerpaných 204 610,73 eur.

Z hľadiska vekovej štruktúry bolo najviac zaradených vo veku od 30 do 49 rokov v počte 87 odídencov, čo je 46,03 % z celkového počtu zaradených. Ďalšiu skupinu tvorili odídenci vo veku nad 50 rokov v počte 18 (36,51 %) a treťou najviac zastúpenou skupinou boli odídenci vo veku do 24 rokov v počte 18, čo je 9,52 % z celkového počtu zaradených na zapracovanie u zamestnávateľa - v štruktúre podľa grafu dolu.

Z hľadiska právnej formy tvorili v roku 2023 v rámci zapracovania najväčšiu skupinu zamestnávateľov spoločnosti s.r.o v počte 33, čo predstavuje 32,04 % z celkového počtu schválených žiadostí. Druhú početne zastúpenú skupinu zamestnávateľov tvorili živnostníci v počte 18, čo je 17,48 % z celkového počtu zamestnávateľov a tretiu najviac zastúpenú skupinu tvorili obce a mestá, čo predstavuje 11,65 % (12 zamestnávateľov).

Z hľadiska profesie zaradených odídencov na zapracovanie u zamestnávateľa najväčšiu skupinu tvorili pomocní a nekvalifikovaní pracovníci v počte 72, čo predstavuje 38,50 % z celkového počtu zaradených. Nasledujúcu skupinu tvorili administratívni pracovníci v počte 45 (23,53 %) a pracovníci v službách a obchode, ktorí boli zastúpení v počte 44, čo je 23,53 % z celkového počtu zaradených na zapracovanie, v štruktúre podľa grafu.

### 6.4.4 Projekt „Podpora udržania pracovných návykov - PUPN“

Projekt sa realizuje od 01.apríla 2023 do 30.06.2024 na celom území SR.

Cieľom projektu je podpora zvýšenia zamestnateľnosti, udržiavania pracovných návykov a rozvoja zručností uchádzača o zamestnanie (ďalej len „UoZ“)z cieľovej skupiny projektu formou menších obecných služieb pre oprávneného žiadateľa. Cieľom projektu je taktiež preklenutie prechodného obdobia a postupné utlmovanie podpory aktivácie a aktivačných prác.

**Oprávnení žiadatelia:**

* obec,
* samosprávny kraj,
* rozpočtová organizácia, ktorej zriaďovateľom je obec,
* príspevková organizácia, ktorej zriaďovateľom je obec,
* rozpočtová organizácia, ktorej zakladateľom alebo zriaďovateľom je samosprávny kraj,
* príspevková organizácia, ktorej zakladateľom alebo zriaďovateľom je samosprávny kraj.

**Cieľová skupina**

1. UoZ podľa § 6 zákona o službách zamestnanosti, ktorý je zároveň členom domácnosti, ktorej sa poskytuje pomoc v hmotnej núdzi v zmysle zákona č. 417/2013 Z. z. o pomoci v hmotnej núdzi a o zmene a doplnení niektorých zákonov,
2. UoZ podľa § 6 zákona o službách zamestnanosti, ktorý je poberateľom pomoci v hmotnej núdzi v zmysle zákona o pomoci v hmotnej núdzi.

**Výška príspevku**

Finančný príspevok na aktivačnú činnosť formou menších obecných služieb pre obec, organizáciu zriadenú obcou,  alebo formou menších služieb pre samosprávny kraj, organizáciu zriadenú samosprávnym krajom je poskytovaný mesačne najviac 6 mesiacov nasledovne:

1. na úhradu časti nákladov na osobné ochranné pracovné prostriedky, pracovné náradie a úrazové poistenie UoZ z cieľovej skupiny a úhradu časti ďalších nákladov, ktoré súvisia s vykonávaním menších obecných služieb pre obec, organizáciu zriadenú obcou alebo menších služieb pre samosprávny kraj, organizáciu zriadenú samosprávnym krajom najviac vo výške 1 % z celkovej ceny práce podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, na jedného UoZ z cieľovej skupiny*počas celej doby trvania aktivačnej činnosti*. Konkrétna výška príspevku závisí od dohodnutého počtu UoZ vykonávajúcich aktivačnú činnosť (je stanovená v piatich pásmach) a na dohodnutom týždennom rozsahu vykonávania aktivačnej činnosti (20 hodín týždenne).

|  |  |  |  |
| --- | --- | --- | --- |
| **Počet UoZ** | **Príspevok na úhradu časti nákladov AČ najviac vo výške** | **Príspevok na CCP organizátora najviac vo výške** | **Príspevok na 1 UoZ /1 mesiac najviac vo výške** |
| *1 % CCP* | *1 % CCP* | *2 % CCP* |
| **1 - 25 UoZ** | € 17,11 | € 17,11 | € 34,22 |
| **26 - 50 UoZ** | € 13,70 | € 13,70 | € 27,40 |
| **51 - 75 UoZ** | € 11,00 | € 11,00 | € 22,00 |
| **76 - 100 UoZ** | € 8,80 | € 8,80 | € 17,60 |
| **101 UoZ a viac** | € 7,10 | € 7,10 | € 14,20 |

1. **na úhradu časti celkovej ceny práce zamestnanca**, ktorý organizuje aktivačnú činnosť v rámci projektu **najviac vo výške** **1 % z celkovej ceny práce** podľa § 49 ods. 4 zákona o službách zamestnanosti vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje, **na jedného UoZ z cieľovej skupiny** vykonávajúceho menšie obecné služby pre obec alebo menšie služby pre samosprávny kraj.

Výška príspevku v závislosti od dohodnutého týždenného rozsahu hodín a od dohodnutého počtu UoZ, ktorí vykonávajú aktivačnú činnosť. Na finančný príspevok nie **je právny nárok**

Dohodnutá výška príspevku sa po celú dobu trvania aktivačnej činnosti nebude meniť (nevalorizuje sa).

V roku 2023 bolo prijatých 3150 žiadostí zamestnávateľov o poskytnutie finančného príspevku na aktivačnú činnosť formou menších obecných služieb pre UoZ na účely zabezpečenia vykonávania aktivačnej činnosti, z toho bolo schválených 3 075 žiadostí na 29 208 PM, z toho pre organizátora 704 PM s čerpaním finančných prostriedkov vo výške 1 162 820 eur.

Do projektu bolo v roku 2023 (od apríla 2023) zaradených 28 007 UoZ, z toho 16 712 žien, 11 293 mužov a 2 neurčený.

Z hľadiska doby evidencie, pred zaradením na vykonávanie aktivačnej činnosti bolo v roku 2023 (od 1. apríla 2023) najviac –20 086 UoZ (71,72 %) v evidencii UoZ nad 24 mesiacov, od 13 do 24 mesiacov bolo v evidencii 4 066 UoZ (14,52 %), od 7 do 12 mesiacov bolo v evidencii 2 290 UoZ (8,18 %) , od 4 do 6 mesiacov v evidencii 978 UoZ (3,49 %), do 3 mesiacov v evidencii 587 UoZ(2,10 %), čo znázorňuje graf.

Najväčší podiel zaradených UoZ bol vo veku od 30 do 49 rokov a to v počte 14 670 UoZ (52,38 %). Nasledovali UoZ vo veku 50 rokov a viac, ktorých bolo 10 093 (36,04 %), a vo veku od 25 do 29 rokov a to v počte 2 021 UoZ (7,22 %). Najmenší podiel zaradených v tomto projekte boli UoZ vo veku do 24 rokov v počte 1 223 UoZ (4,37 %) - v štruktúre podľa grafu.

Z hľadiska znevýhodnenia, najvyšší počet tvorili občania, ktorí boli dlhodobo nezamestnaný v počte 24 127 UoZ (30,74 %), ďalšiu skupiny tvorili občania, ktorí najmenej 12 po sebe nasledujúcich kalendárnych mesiacov pred zaradením do evidencie UoZ nemali pravidelne platené zamestnanie a to v počte 22 009 UoZ (28,04 %), ďalej nasledovali občania, ktorí dosiahli vzdelanie nižšie ako stredné odborné bolo 20 547 UoZ (26,18 %), UoZ starší ako 50 rokov 9 954 UoZ (12,68 %), UoZ, ktorí ukončili poberanie materského alebo poberanie rodičovského príspevku 1 088 UoZ (1,39 %), občania so zdravotným postihnutím 384 UoZ (00,49 %), osamelý občan – starostlivosť o odkázanú osobu/starajúci sa o dieťa 307 UoZ (00,39 %) absolventi škôl 70 UoZ (0,09 %) a štátny príslušníci tretej krajiny 0 UoZ (0,00 %) v štruktúre podľa grafu nižšie.

Podľa dosiahnutého stupňa vzdelania, najväčšiu skupinu zaradených UoZ tvorili so základným vzdelaním 14 977 UoZ (53,53 %) druhú skupinu predstavujú UoZ, ktorí dosiahli stredné odborné vzdelanie a to v počte 5 856 UoZ (20,93 %) a významne zastúpená bola aj skupina UoZ s neukončeným základným vzdelaním v počte 5 175 UoZ (18,50 %) a s úplným stredným odborným vzdelaním – 1 230 UoZ (4,40 %), ďalšími skupinami boli UoZ s úplným stredným všeobecným vzdelaním v počte 157 UoZ (0,56 %), s nižším odborným vzdelaním v počte 427 UoZ (1,53 %),s vyšším odborným vzdelaním v počte 10 UoZ (0,04 %), s vysokoškolským vzdelaním prvého stupňa v počte 27 UoZ (00,10 %), s vysokoškolským vzdelaním druhého stupňa v počte 115 UoZ (0,41 %) a s vysokoškolským vzdelaním tretieho stupňa v počte 4 UoZ (0,01 %), v štruktúre podľa grafu dolu.

Do projektu sa zapojilo 3 075 zamestnávateľov. Z hľadiska právnej formy zamestnávateľa, najväčší záujem o výkon aktivačnej činnosti prejavili obce a mestá – 2 977 (96,81 %) za nimi nasledovali rozpočtové organizácie, ktorých bolo 77 (2,50 %) a príspevkové organizácie, ktorých bolo 21 (0,68 %), v štruktúre podľa grafu nižšie.

### 6.4.5 Projekt „Podpora obcí zasiahnutých zemetrasením“

Cieľom projektu „Podpora obcí zasiahnutých zemetrasením“ bola/je pomoc obciam zasiahnutým prírodnou katastrofou (zemetrasením) pri obnove poškodenej infraštruktúry, budov a verejného majetku obcí. Splnenie stanoveného cieľa sa zabezpečí prostredníctvom podpory vytvorenia pracovného miesta na dobu určitú pre obyvateľov dotknutých obcí za účelom pomoci pri obnove verejného majetku. Projekt je financovaný zo štátneho rozpočtu.

Za oprávneného žiadateľa sa považuje obec, ktorá bola zasiahnutá prírodnou katastrofou (zemetrasením) v rámci okresov Humenné, Stropkov a Vranov nad Topľou.

Oprávnenou cieľovou skupinou projektu je uchádzač o zamestnanie podľa § 6 zákona o službách zamestnanosti, ktorý nie je poberateľom dávky v hmotnej núdzi a príspevkov k dávke v hmotnej núdzi v zmysle zákona č. 417/2013 Z. z. o pomoci v hmotnej núdzi a o zmene a doplnení niektorých zákonov.

Finančné príspevky poskytuje zamestnávateľovi (obci) úrad práce, sociálnych vecí a rodiny, v ktorého územnom obvode zamestnávateľ vytvorí pracovné miesto a príjme na vytvorené pracovné miesto UoZ z oprávnenej cieľovej skupiny, ak pracovný pomer je dohodnutý v rozsahu najmenej polovice ustanoveného týždenného pracovného času, na dobu určitú s podmienkou zamestnávania po dobu minimálne 6 mesiacov, resp. na neurčitý čas. Finančné príspevky sa poskytujú najdlhšie po dobu 6 mesiacov.

Finančný príspevok poskytuje úrad formou refundácie uhradených oprávnených výdavkov mesačne na základe predloženej žiadosti o úhradu platby (spolu s účtovnými dokladmi preukazujúcimi skutočnú výšku oprávnených výdavkov) vo výške 90 % z minimálnej celkovej ceny práce (ďalej len „MCCP“) ustanovenej na príslušný kalendárny rok, v ktorom sa príspevok poskytuje. Pre rok 2023 je príspevok najviac vo výške 851,76 € mesačne na podporené miesto.

V roku 2023 bolo prijatých 36 žiadostí zamestnávateľov, z toho bolo schválených 36 žiadostí (100 %) na 65 PM. Do projektu bolo v roku 2023 zaradených 58 UoZ, z toho 22 žien a 36 mužov.

Z hľadiska vekovej štruktúry, najväčšiu skupinu tvorili UoZ vo veku od 30 do 49 rokov 25 UoZ, čo je 43,10 % zo všetkých zaradených UoZ. Druhou skupinou bolo 22 UoZ vo veku od 50 rokov (37,93 %). Počet zaradených UoZ podľa vekovej štruktúry je vyjadrený v nasledujúcom grafe.

Z hľadiska doby evidencie bolo v roku 2023 najviac – 18 UoZ (31,03 %) v evidencii UoZ do 3 mesiacov, 24 UoZ bolo v evidencii nad 24 mesiacov (24,14 %), od 7 do 12 mesiacov bolo v evidencii 8 UoZ (13,79 %), od 13 do 24 mesiacov bolo v evidencii 7 UoZ (12,07%), od 4 do 6 mesiacov bolo v evidencii 11 UoZ (18,97 %), čo znázorňuje graf pod textom.

Do projektu sa zapojilo 36 obcí a s dohodnutou sumou 337 764,24 eur. V rámci roka 2023 sa finančné prostriedky nečerpali z dôvodu, že realizácia aktivity projektu začala až v decembri 2023.

1. Zákon č. 5/2004 Z. z. o službách zamestnanosti o zmene a doplnení niektorých zákonov v znení neskorších predpisov [↑](#footnote-ref-1)
2. Poskytovateľom regionálnej investičnej pomoci a pomoci na podporu zamestnanosti vo forme príspevku na vytvorenie nového pracovného miesta je Ministerstvo práce, sociálnych vecí a rodiny Slovenskej republiky prostredníctvom ústredia práce, sociálnych vecí a rodiny podľa § 2 ods. 5 písm. d) zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov, ktorý bol platný do 31. 3. 2018 a od 1. 4. 2018 podľa § 3 ods. c) zákona č. 57/2018 Z .z. o regionálnej investičnej pomoci a o zmene a doplnení niektorých zákonov. [↑](#footnote-ref-2)